Lasten kotihoidon tuki

Viimeksi päivitetty 11.1.2021

Sisällys

[Sisällys 1](#_Toc29927880)

[Taulukoiden luettelo 1](#_Toc29927881)

[Johdanto 1](#_Toc29927882)

[Perusosan ja hoitorahan suuruus 2](#_Toc29927883)

[Sisaruskorotus 3](#_Toc29927884)

[Lisäosa ja hoitolisä 4](#_Toc29927885)

[Osittainen hoitoraha ja joustava hoitoraha 7](#_Toc29927886)

[Indeksijäädytys vuonna 1997 8](#_Toc29927887)

[Indeksisuoja vuodesta 2011 lähtien 8](#_Toc29927888)

[Yhteenvetotaulukot 9](#_Toc29927889)

Taulukoiden luettelo

[Lasten kotihoidon tukea koskevat lait 1](#_Toc29927890)

[Lasten kotihoidon tuen parametrit 1985–1997 9](#_Toc29927891)

[Lasten kotihoidon tuen parametrit 1997– 10](#_Toc29927892)

Johdanto

Sisu-mallissa otetaan huomioon lasten kotihoidon tuen lainsäädäntöä vuodesta 1985 lähtien. Seuraavassa selostetaan tätä lainsäädäntöä.

Lasten kotihoidon tuesta on säädetty kolmessa laissa, lailla 11.1.1985/24, lailla 21.8.1992/797 ja lailla 20.12.1996/1128 lasten kotihoidon tuen ja 20hsen hoidon tuesta. Ensimmäinen laki tuli voimaan 1.1.1985, toinen 1.1.1993 ja kolmas 1.8.1997. Lasten kotihoidon tuki otettiin käyttöön asteittain siten, että ennen vuotta 1990 oikeutta kotihoidon tukeen rajattiin lasten lukumäärän ja iän perusteella (laki lasten kotihoidon tuesta annetun lain voimaanpanosta 11.1.1985/25).

Oikeus kotihoidon tukeen on ollut, jos perheessä on alle kolmivuotias lapsi, jota ei hoideta kunnan järjestä­mässä päivähoidossa. Kotihoidon tuen perusosaa ei saa samaan aikaan kuin äitiys-, isyys- tai vanhempain­rahaa.

Ensimmäisessä ja toisessa laissa määriteltiin lasten kotihoidon tuen perusosa, sisarkorotus ja lisäosa. Kol­mannessa laissa käsitteet muutettiin.

Oheisessa taulukossa on luettelo keskeisistä laeista.

Lasten kotihoidon tukea koskevat lait

|  |  |  |
| --- | --- | --- |
| **Lain nimike** | **Säädösnumero** | **Voimaantulo** |
| Laki lasten kotihoidon tuesta | 11.1.1984/24 | 1.1.1985 |
| Laki lasten kotihoidon tuesta annetun lain voimaanpanosta | 11.1.1985/25 | 1.1.1985 |
| Laki lasten kotihoidon tuesta | 21.8.1992/797 | 1.1.1993 |
| Laki lasten kotihoidon tuesta ja yksityisen hoidon tuesta | 20.12.1996/1128 | 1.8.1997 |

Perusosan ja hoitorahan suuruus

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| KotihTukiKS | Kotihoidon tuki kuukausitasolla, vanha ja uusi lainsäädäntö | mvuosi, mkuuk, minf, sisaria, muuallekouluik, koko, bruttotulo, nettotulo | Perus, Sisar, SisarKerr, SisarMuu, Lisa, Kerr1, Kerr2, Kerr3, KHRaja1, KHRaja2, KHRaja3 |
| KotihTukiVS | Kotihoidon tuki kuukausitasolla vuosikeskiarvona, vanha ja uusi lainsäädäntö | mvuosi, minf, sisaria, muuallekouluik, koko, bruttotulo, nettotulo | Perus, Sisar, SisarKerr, SisarMuu, Lisa, Kerr1, Kerr2, Kerr3, KHRaja1, KHRaja2, KHRaja3 |
| KotihTukiTuloS | Käänteisfunktio kotihoidon tuen perusteena olevan kuukausitulon laskemiseksi | mvuosi, mkuuk, sisaria, muuallekouluik, koko, tuki | Perus, Sisar, SisarKerr, SisarMuu, Lisa, Kerr1, Kerr2, Kerr3, KHRaja1, KHRaja2, KHRaja3 |

Laissa 11.1.1985/24, joka astui voimaan 1.1.1985, määriteltiin perusosan suuruus seuraavasti:

5 §

------------------

Perusosa kalenterikuukaudessa on yhtä suuri kuin sairausvakuutuslain mukaisen vähimmäispäivärahan 25-ker­tainen määrä. Jos kotihoidon tukea ei suoriteta koko kalenterikuukaudelta, maksetaan tukena vähimmäispäiväraha jo­kaiselta arkipäivältä, joka sisältyy perusosaan oikeuttavaan aikaan.

Laissa 28.12.1990/1386, joka tuli voimaan 1.10.1991, määriteltiin perusosan suuruus seuraavasti:

5 §

------------------

Perusosan määrä on 1 850 markkaa kalenterikuukaudessa. Jos kotihoidon tukea ei makseta 1 momentissa sääde­tyn ajan päättymisestä tai alkamisesta johtuen koko kalenterikuukaudelta, maksetaan tukena 1/25 sen määrästä jokai­selta sellaiselta arkipäivältä, jolloin perhe on oikeutettu tukeen.

Edellä 2 momentissa tarkoitettua perusosan määrää tarkistetaan kalenterivuosittain kunkin kalenterivuoden alusta sen palkkaindeksiluvun mukaan, joka vuosittain vahvistetaan työntekijäin eläkelain 9§:n soveltamista varten.

Laissa 21.8.1992/797, joka astui voimaan 1.1.1993, määriteltiin perusosa seuraavasti:

8 §

Perusosa

Perusosan saamisen edellytyksenä on, että perheessä on alle nelivuotias lapsi, jota ei hoideta lasten päivähoidosta annetun lain 1 §:n 2 tai 3 momentissa tarkoitetussa kunnan järjestämässä päivähoidossa. Perusosaa ei makseta ajalta, jona perheellä on oikeus saada sairausvakuutuslain mukaista äitiys-, isyys- ja vanhempainrahaa. Jos perheellä ei ole oikeutta äitiys-, isyys- eikä vanhempainrahaan, ei tukea kuitenkaan makseta ennen kuin sairausvakuutuslain mukainen edellä tarkoitettu aika on päättynyt. Perusosaa ei myöskään makseta erityisäitiysrahan maksamisajalta.

Perusosa on 1 951 markkaa kalenterikuukaudessa.

Perusosan määrää tarkistetaan kalenterivuosittain sen palkkaindeksiluvun mukaan, joka vuosittain vahvistetaan työntekijäin eläkelain(395/61) 9 §:n soveltamista varten.

Laissa 29.12.1994/1494, joka astui voimaan 1.1.1995, säädettiin perusosan suuruudesta seuraavasti:

8 §

Perusosa

------------------

Perusosa on 1  875 markkaa kalenterikuukaudessa.

------------------

Laissa 18.12.1995/1525, joka tuli voimaan 1.1.1996, perusosan suuruus määriteltiin uudestaan. Koska työ­eläkelain määräyksiä työeläkeindeksistä oli muutettu, myös perusosan indeksitarkistukset määriteltiin uu­destaan. Viittaus työeläkelakiin merkitsee indeksisuojan säilymistä ennallaan (ns. 50/50-indeksi, eikä 20/80-indeksi).

8 §

Perusosa

------------------

Perusosa on 1 500 markkaa kalenterikuukaudessa.

Perusosan määrää tarkistetaan kalenterivuosittain sen indeksiluvun mukaan, joka vuosittain vahvistetaan työnte­kijäin eläkelain 9 §:n 2 momentin ensimmäisen virkkeen soveltamista varten.

Uudessa laissa lasten kotihoidon ja yksityisen hoidon tuesta 20.12.1996/1128, joka tuli voimaan 1.8.1997, määritellään hoitoraha ja siihen liittyvä sisaruskorotukset, yksityisen hoidon tuki samassa pykälässä seuraa­vasti:

4 §

Hoitoraha

Hoitorahaa maksetaan perheen kustakin 3 §:n mukaan tukeen oikeuttavasta lapsesta.

Kotihoidon tuen hoitoraha on perheen yhdestä alle kolmivuotiaasta lapsesta 1 500 markkaa ja kustakin seuraa­vasta alle kolmivuotiaasta 500 markkaa sekä kustakin muusta lapsesta 300 markkaa kalenterikuukaudessa.

Yksityisen hoidon tuen hoitoraha on perheen kustakin lapsesta 700 markkaa kalenterikuukaudessa. Sen saaminen edellyttää, että vanhemmat tai muut huoltajat eivät perheen kenenkään lapsen osalta käytä oikeutta kotihoidon tukeen.

Sen estämättä, mitä 3 momentissa säädetään, yksityisen hoidon tuen hoitoraha on kuitenkin 350 markkaa kalen­terikuukaudessa, jos lapsi osallistuu 3 §:n 3 momentissa tarkoitettuna aikana kunnan järjestämänä päivähoitona toteu­tettavaan tai peruskoulussa järjestettävään osapäiväiseen esiopetukseen taikka jos lapsi peruskoululain 36 §:n 1 mo­mentin tarkoittamassa tapauksessa aloittaa koulunkäynnin säädettyä aikaisemmin.

Kotihoidon tuen hoitorahana maksetaan ajalta, jolta perheellä on oikeus saada sairausvakuutuslain mukaista eri­tyisäitiys-, äitiys tai vanhempainrahaa, kuitenkin vain perheen hoitorahaan oikeuttavista lapsista kulloinkin maksetta­vien kotihoidon tuen hoitorahojen yhteismäärän ja sairausvakuutuslain (364/63) 22 §:n 1 momentin mukaisen vanhem­painrahan erotus. Jos perheellä ei ole oikeutta äitiys- eikä vanhempainrahaan, maksetaan kotihoidon tuen hoitorahana sairausvakuutuslain mukaisen edellä tarkoitetun ajan päättymiseen saakka perheen hoitorahaan oikeuttavista lapsista maksettavien kotihoidon tuen hoitorahojen ja sairausvakuutuslain 22 §:n 1 momentissa tarkoitetun vähimmäismäärän erotus.

Sairausvakuutuslaissa tarkoitetun erityisäitiys- tai äitiysrahakauden alkamisesta lukien, päätettäessä perheen muun kuin sairausvakuutuslain mukaiseen etuuteen oikeuttavan lapsen kotihoidon tuen hoitorahasta, perheessä katso­taan vanhempainrahakauden päättymiseen saakka olevan kotihoidon tukeen oikeuttava alle kolmivuotias lapsi.

Laki 1.8.2000/562, joka astui voimaan 1.1.2002, muutti hoitorahan ja yksityisen hoidon tuen markkamäärät euromääräisiksi:

4 §

Hoitoraha

------------------

Kotihoidon tuen hoitoraha on perheen yhdestä alle kolmivuotiaasta lapsesta 252,28 euroa ja kustakin seuraavasta alle kolmivuotiaasta 84,09 euroa sekä kustakin muusta lapsesta 50,46 euroa kalenterikuukaudessa.

Yksityisen hoidon tuen hoitoraha on perheen kustakin lapsesta 117,73 euroa kalenterikuukaudessa. Sen saami­nen edellyttää, että vanhemmat tai muut huoltajat eivät perheen kenenkään lapsen osalta käytä oikeutta kotihoidon tu­keen.

Sen estämättä, mitä 3 momentissa säädetään, yksityisen hoidon tuen hoitoraha on kuitenkin 58,87 euroa kalente­rikuukaudessa, jos lapsi osallistuu 3 §:n 3 momentissa tarkoitettuun päivähoitoon tai perusopetuslain mukaiseen esi­opetukseen taikka jos lapsi perusopetuslain 27 §:n mukaisesti aloittaa perusopetuksen vuotta säädettyä aikaisemmin.

Sisaruskorotus

|  |  |
| --- | --- |
| **Käytetyt parametrit** | Sisar, SisarMuu |

Laissa 11.1.1985/24, joka astui voimaan 1.1.1985, sisaruskorotus määriteltiin seuraavasti:

6 §

Sisaruskorotus

Sisaruskorotuksen saamisen edellytyksenä on, että perheessä on perusosaan oikeuttavan lapsen lisäksi yksi tai useampi 5 §:n 1 momentissa tarkoitetut edellytykset täyttävä lapsi. Jos sisaruskorotusta saava perhe alkaa saada äitiys­rahaa, sisaruskorotusta suoritetaan, vaikka perhe saa äitiys-, isyys- tai vanhempainrahaa.

Sisaruskorotuksen määrä korotukseen oikeuttavaa lasta kohti on 20 prosenttia 5 §:n 2 momentin tarkoitetun pe­rusosan määrästä.

Laissa 21.8.1992/797, joka astui voimaan 1.1.1993, määriteltiin sisaruskorotus seuraavasti:

9 §

Sisaruskorotus

Sisaruskorotuksen saamisen edellytyksenä on, että perheessä on perusosaan oikeuttavan lapsen lisäksi yksi tai useampi alle seitsemänvuotias lapsi, jota ei hoideta lasten päivähoidosta annetun lain 1 §:n 2 tai 3 momentissa tarkoite­tussa kunnan järjestämässä päivähoidossa. Kuitenkaan 3-6-vuotiaan lapsen kohdalla kunnan järjestämä enintään 5 tuntia kestävä päivähoito ei ole esteenä sisaruskorotuksen saamiselle.

Jos sisaruskorotusta saava perhe alkaa saada erityisäitiys-, äitiys- tai vanhempainrahaa, sisaruskorotusta makse­taan edelleen näiden etuuksien tai isyysrahan estämättä. Jos perheen vanhempainrahakautta on pidennetty useamman kuin yhden lapsen samanaikaisen syntymän johdosta ja perheen saaman vanhempainrahan määrä on pienempi kuin perheen kotihoidon tuen perusosan ja sisaruskorotuksen laskennallinen yhteismäärä, perheelle maksetaan sisaruskoro­tusta. Vanhempainrahakauden pidennyksen ajalta sisaruskorotuksena maksetaan kuitenkin kotihoidon tuen perusosan ja sisaruskorotuksen yhteismäärän ja vanhempainrahan erotus. Jos perhe on saanut sisaruskorotusta ennen vanhempainra­hakauden pidennystä, sisaruskorotusta voidaan maksaa aikaisempien perusteiden mukaan, jos se on perheelle edulli­sempaa.

Sisaruskorotus on 20 prosenttia 8 §:n 2 momentissa tarkoitetusta perusosasta kutakin korotukseen oikeuttavaa lasta kohti.

Uudessa laissa lasten kotihoidon tuesta ja yksityisen hoidon tuesta 1996/1128, joka astui voimaan 1.8.1997, sisaruskorotuksia koskevat määräykset sisältyvät samaan pykälään (4 §) kuin hoitorahan määrittely. Käsitteenä sisarkorotus lakkasi ja muuttui nuorinta alle-3-vuotiaiden ’seuraavien’ lasten hoitolisiksi. Käytännössä sisarusten hoitolisät lasketaan sisaruskorotusten tapaan. Ks. edellä kohta *Perusosa ja hoitoraha*.

Lisäosa ja hoitolisä

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| HoitoLisaKS | Kotihoidon tuen hoitolisä (lisäosa) kuukausitasolla | mvuosi, mkuuk, minf, sisaria, muuallekouluik, koko, bruttotulo, nettotulo | Perus, Sisar, SisarKerr, SisarMuu, Lisa, Kerr1, Kerr2, Kerr3, KHRaja1, KHRaja2, KHRaja3 |
| HoitoLisaVS | Kotihoidon tuen hoitolisä (lisäosa) kuukausitasolla vuosikeskiarvona | mvuosi, minf, sisaria, muuallekouluik, koko, bruttotulo, nettotulo | Perus, Sisar, SisarKerr, SisarMuu, Lisa, Kerr1, Kerr2, Kerr3, KHRaja1, KHRaja2, KHRaja3 |
| HoitoLisaTuloS | Käänteisfunktio hoitolisän (lisäosa) perusteena olevan kuukausitulon laskemiseksi | mvuosi, minf, sisaria, muuallekouluik, koko, hoitolisa | Lisa, KHRaja1, KHRaja2, KHRaja3, Kerr1, Kerr2, Kerr3 |

Vuosien 1985 ja 1992 laeissa määriteltiin lasten kotihoidon tuen tulosidonnainen lisäosa. Alkuperäisessä laissa 11.1.1985/24 pykälä oli seuraavassa muodossa:

7 §

Lisäosa

Lisäosan saamisen edellytyksenä on, että 5§:n 1 momentissa tarkoitettua lasta hoitaa pääasiassa hänen omassa kodissaan jompikumpi hänen vanhemmistaan tai hänen muu huoltajansa ja että perheen nettotulot kuukaudessa eivät ylitä lisäosaan oikeuttavaa rajaa. Jos lisäosaa saava perhe alkaa saada äitiysrahaa, lisäosaa suoritetaan samoin edellytyk­sin äitiys-, isyys- tai vanhempainrahan saamisaikana.

Lisäosan täysi määrä on 80 prosenttia 5§:n 2 momentissa tarkoitetusta perusosasta. Täysimääräinen lisäosa myönnetään perheelle, jonka nettotulot ovat enintään 2 000 markkaa kalenterikuukaudessa. Mikäli perheen nettotulot ovat tätä suuremmat, täysimääräistä lisäosaa vähennetään 50 prosentilla siitä määrästä, jolla perheen veronalaiset tulot ylittävät 2 000 markkaa kalenterikuukaudessa.

Edellä 2 momentissa tarkoitettua rajatulon määrää tarkistetaan kalenterivuosittain maan yleisessä palkkatasossa tapahtuneiden muutosten johdosta sen palkkaindeksiluvun mukaan, joka vuosittain vahvistetaan työntekijäin eläkelain 9§:n soveltamista varten.

Mitä nettotuloilla tarkoitetaan tätä lakia sovellettaessa, säädetään tulo- ja varallisuusverolaissa (1240/88).

Laissa 28.12.1990/1386, joka astui voimaan 1.1.1991, määriteltiin lisäosan suuruus uudestaan. Alkuperäi­sestä laista poiketen lisäosan suuruus sidottiin veronalaisiin tuloihin eikä nettotuloihin.

7 §

Lisäosa

Lisäosan saamisen edellytyksenä on, että 5§:n 1 momentissa tarkoitettua lasta hoitaa pääasiassa hänen omassa kodissaan jompikumpi hänen vanhemmistaan tai hänen muu huoltajansa ja että perheen veronalaiset tulot kuukaudessa eivät ylitä lisäosaan oikeuttavaa rajaa. Jos lisäosaa saava perhe alkaa saada äitiysrahaa, lisäosaa suoritetaan samoin edellytyksin äitiys-, isyys- tai vanhempainrahan saamisaikana. Jos edellä mainitut edellytykset täyttävän perheen, joka ei vielä saa lisäosaa, vanhempainrahakautta on pidennetty useamman kuin yhden syntymän johdosta, suoritetaan per­heelle lisäosaa myös vanhempainrahakauden pidennystä koskevalta ajalta.

Lisäosan täysi määrä on 80 prosenttia 5§:n 2 momentissa tarkoitetusta perusosasta. Täysimääräinen lisäosa myönnetään perheelle, jonka veronalaiset tulot ovat enintään 4 300 markkaa kalenterikuukaudessa. Mikäli perheen veronalaiset tulot ovat tätä suuremmat, täysimääräistä lisäosaa vähennetään 15 prosentilla siitä määrästä, jolla perheen veronalaiset tulot ylittävät 4 300 markkaa kalenterikuukaudessa.

Edellä 2 momentissa tarkoitettua rajatulon määrää tarkistetaan kalenterivuosittain maan yleisessä palkkatasossa tapahtuneiden muutosten johdosta sen palkkaindeksiluvun mukaan, joka vuosittain vahvistetaan työntekijäin eläkelain 9§:n soveltamista varten.

Mitä veronalaisilla tuloilla tarkoitetaan tätä lakia sovellettaessa, säädetään tulo- ja varallisuusverolaissa (1240/88).

Uudessa laissa 21.8.1992/797, joka astui voimaan 1.1.1993, lisäosan saamisen edellytykset ja sen suuruus määriteltiin seuraavasti:

10 §

Lisäosa

Lisäosan saamisen edellytyksenä on, että 8 §:n 1 momentissa tarkoitettua lasta hoitaa pääasiassa hänen omassa kodissaan jompikumpi hänen vanhemmistaan tai hänen muu huoltajansa ja että perheen veronalaiset tulot kuukaudessa eivät ylitä lisäosaan oikeuttavaa rajaa. Jos lisäosaa saava perhe alkaa saada erityisäitiys-, äitiys- tai vanhempainrahaa, lisäosaa maksetaan samoin edellytyksin näiden etuuksien tai isyysrahan estämättä. Jos edellä mainitut edellytykset täyttävän perheen, joka ei vielä saa lisäosaa, vanhempainrahakautta on pidennetty useamman kuin yhden lapsen saman­aikaisen syntymän johdosta, perheelle maksetaan lisäosaa myös vanhempainrahakauden pidennystä koskevalta ajalta.

11 §

Lisäosan määrä

Lisäosan täysi määrä on 80 prosenttia 8 §:n 2 momentissa tarkoitetusta perusosasta.

Täysimääräinen lisäosa myönnetään perheelle, jonka veronalaiset tulot ovat enintään 4  535 markkaa kalenteri­kuukaudessa. Mikäli perheen veronalaiset tulot ovat tätä suuremmat, täysimääräistä lisäosaa vähennetään 15 prosentilla siitä määrästä, jolla perheen veronalaiset tulot ylittävät 4 535 markkaa kalenterikuukaudessa.

Edellä 2 momentissa tarkoitettua tulorajaa tarkistetaan kalenterivuosittain sen palkkaindeksiluvun mukaan, joka vuosittain vahvistetaan työntekijäin eläkelain 9 §:n soveltamista varten.

Laki 29.12.1994/1494, joka astui 1.4.1995, tarkensi lisäosan perusteena olevien tulojen määrittelyä:

11 §

Lisäosan määrä

------------------

Täysimääräinen lisäosa myönnetään perheelle, jonka tulot ovat enintään 4 535 markkaa kalenterikuukaudessa. Mikäli perheen tulot ovat tätä suuremmat, täysimääräistä lisäosaa vähennetään 15 prosentilla siitä määrästä, jolla per­heen tulot ylittävät 4 535 markkaa kalenterikuukaudessa.

------------------

Tätä lakia sovellettaessa tuloina otetaan huomioon, mitä sosiaali- ja terveydenhuollon asiakasmaksuista annetun asetuksen 27 ja 28 a §:ssä, 29 §:n 1 momentissa sekä 30 §:ssä säädetään. Lisäosa määrätään sen maksamisajankohdan tilannetta vastaavaksi joko arvioitujen tai muutoin todettavissa olevien tulojen perusteella. Lisäosaa määrättäessä ei tulona kuitenkaan oteta huomioon lasten kotihoidon tukea, johon kuuluvan lisäosan määräämisestä on kysymys. Jos lisäosaa suoritetaan sairausvakuutuslain mukaisen erityisäitiys-, äitiys-, isyys- tai vanhempainrahakauden aikana, ote­taan tästä etuudesta tulona vastaavasti huomioon vain se osa, joka ylittää kotihoidon tuen perusosan sekä perheelle mahdollisesti maksettavien sisaruskorotusten laskennallisen yhteismäärän.

------------------

Lailla 18.12.1995/1525, joka astui voimaan 1.1.1996, tarkennettiin lisäosan saamisen edellytyksiä ja määri­teltiin uudestaan lisäosan laskemisessa käytettävä tuloraja:

10 §

Lisäosa

Lisäosan saamisen edellytyksenä on, että 8 §:n 1 momentissa tarkoitettua lasta hoitaa pääasiassa hänen omassa kodissaan jompikumpi hänen vanhemmistaan tai hänen muu huoltajansa ja että perheen tulot kuukaudessa eivät ylitä lisäosaan oikeuttavaa rajaa. Jos lisäosaa saava perhe alkaa saada erityisäitiys-, äitiys- tai vanhempainrahaa, lisäosaa maksetaan samoin edellytyksin näiden etuuksien tai isyysrahan estämättä. Jos edellä mainitut edellytykset täyttävän perheen, joka ei vielä saa lisäosaa, vanhempainrahakautta on pidennetty useamman kuin yhden lapsen samanaikaisen syntymän johdosta, perheelle maksetaan lisäosaa myös vanhempainrahakauden pidennystä koskevalta ajalta.

11 §

Lisäosan määrä

------------------

Täysimääräinen lisäosa myönnetään perheelle, jonka tulot ovat enintään 4 617 markkaa kalenterikuukaudessa. Mikäli perheen tulot ovat tätä suuremmat, täysimääräistä lisäosaa vähennetään 15 prosentilla siitä määrästä, jolla per­heen tulot ylittävät 4 617 markkaa kalenterikuukaudessa.

Edellä 2 momentissa tarkoitettua tulorajaa tarkistetaan kalenterivuosittain sen indeksiluvun mukaan, joka vuo­sittain vahvistetaan työntekijäin eläkelain 9 §:n 2 momentin ensimmäisen virkkeen soveltamista varten.

------------------

Uudessa laissa lasten kotihoidon tuesta ja yksityisen hoidon tuesta 20.12.1996/1128, joka astui voimaan 1.8.1997, määritellään hoitolisän suuruus ja edellytykset seuraavasti:

5 §

Hoitolisä

Kotihoidon tuen hoitolisää maksetaan perheen yhdestä kotihoidon tuen hoitorahaan oikeuttavasta lapsesta. Hoi­tolisän täysi määrä on 1 000 markkaa kalenterikuukaudessa.

Yksityisen hoidon tuen hoitolisää maksetaan perheen jokaisesta lapsesta. Hoitolisän saaminen edellyttää, että vanhemmat tai muut huoltajat eivät käytä oikeutta kotihoidon tukeen. Hoitolisän täysi määrä on lasta kohti 800 markkaa kalenterikuukaudessa.

Hoitolisä maksetaan täysimääräisenä, jos perheen kuukausitulot eivät ylitä perheen koon mukaan määräytyvää tulorajaa. Tulorajan ylittävä tulo vähentää hoitolisän täyttä määrää perheen koon mukaan määräytyvällä prosenttiosuu­della tulorajan ylittävästä tulosta. Tulorajaa määrättäessä perheen koossa otetaan huomioon perheen lapsista enintään kaksi, joiden tulee lisäksi olla lasten päivähoidosta annetun lain 11 a §:n mukaisen valintaoikeuden piirissä.

|  |  |  |
| --- | --- | --- |
| **Perheen koko henkilöitä** | **Tulorajat mk/kk** | **Vähennysprosentti** |
| 2 | 6 890 | 11,5 |
| 3 | 8 480 | 9,4 |
| 4 | 10 070 | 7,9 |

Edellä 4 §:n 4 momentissa tarkoitetulta ajalta yksityisen hoidon tuen hoitolisä kuitenkin on puolet siitä, mikä hoitolisän määrä muuten olisi.

6 §

Hoitolisän määräytyminen

Hoitolisää määrättäessä perheen tuloina otetaan huomioon, mitä sosiaali- ja terveydenhuollon asiakasmaksuista annetun lain (734/92) 10 a §:ssä säädetään.

Jos kotihoidon tuen hoitolisää maksetaan sairausvakuutuslain mukaisen erityisäitiys-, äitiys- tai vanhempainra­hakauden aikana, otetaan vanhempainrahasta tulona huomioon vain se osa, joka ylittää niiden kotihoidon tuen hoitora­hojen yhteismäärän, joihin perhe kunakin aikana on oikeutettu.

Päätettäessä perheen muun kuin sairausvakuutuslain mukaiseen etuuteen oikeuttavan lapsen kotihoidon tuen hoitolisästä, noudatetaan mitä 4 §:n 6 momentissa säädetään.

Hoitolisän määrää on tarkistettava, jos hoitolisään vaikuttavat tulot ovat olennaisesti muuttuneet tai jos tarkista­miseen muutoin on aihetta. Kansaneläkelaitos määrää, mitä olennaisella muutoksella tarkoitetaan.

Lailla 16.6.2000/562, joka tuli voimaan 1.1.2002, muutettiin hoitolisän markkamäärät euroiksi:

5 §

Hoitolisä

Kotihoidon tuen hoitolisää maksetaan perheen yhdestä kotihoidon tuen hoitorahaan oikeuttavasta lapsesta. Hoi­tolisän täysi määrä on 168,19 euroa kalenterikuukaudessa.

Yksityisen hoidon tuen hoitolisää maksetaan perheen jokaisesta lapsesta. Hoitolisän saaminen edellyttää, että vanhemmat tai muut huoltajat eivät käytä oikeutta kotihoidon tukeen. Hoitolisän täysi määrä on lasta kohti 134,55 euroa kalenterikuukaudessa.

Hoitolisä maksetaan täysimääräisenä, jos perheen kuukausitulot eivät ylitä perheen koon mukaan määräytyvää tulorajaa. Tulorajan ylittävä tulo vähentää hoitolisän täyttä määrää perheen koon mukaan määräytyvällä prosenttiosuu­della tulorajan ylittävästä tulosta. Tulorajaa määrättäessä perheen koossa otetaan huomioon perheen lapsista enintään kaksi, joiden tulee lisäksi olla lasten päivähoidosta annetun lain 11 a §:n mukaisen valintaoikeuden piirissä.

|  |  |  |
| --- | --- | --- |
| **Perheen koko henkilöä** | **Tulorajat euroa/kk** | **Vähennysprosentti** |
| 2 | 1 160 | 11,5 |
| 3 | 1 430 | 9,4 |
| 4 | 1 700 | 7,9 |

Kun varhaiskasvatuksen asiakasmaksuista säädettiin oma laki, säädettiin lailla 29.12.2016/1506 hoitolisän perusteena oleva tulo määräytymään 1.3.2017 lähtien uuden lain perusteella samalla tavalla kuin varhaiskasvatusmaksun perusteena oleva tulo:

6 §

Hoitolisän määräytyminen

Hoitolisää määrättäessä perheen tuloina otetaan huomioon, mitä varhaiskasvatuksen asiakasmaksuista annetun lain (1503/2016) 11 §:ssä säädetään.

Osittainen hoitoraha ja joustava hoitoraha

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| OsitHoitRahaS | Osittainen hoitoraha kuukausitasolla | mvuosi, mkuuk, minf | OsRaha, Perus, OsKerr |
| OsitHoitRahaVS | Osittainen hoitoraha kuukausitasolla vuosikeskiarvona | mvuosi, minf |  |
| OsitHoitRahaTunnS | Osittainen hoitoraha kuukausitasolla tuntitiedolla | mvuosi, mkuuk, minf, tunnit | OsRaha, Perus, OsKerr, OsittRaja |
| OsitHoitRahaTunnVS | Osittainen hoitoraha kuukausitasolla vuosikeskiarvona tuntitiedolla | mvuosi, minf, tunnit |  |
| JoustHoitRahaTunnS | Joustava hoitoraha kuukausitasolla tuntitiedolla | mvuosi, mkuuk, minf, tunnit | JsRaha1, JsRaha2, JsRaja1, JsRaja2 |
| JoustHoitRahaTunnVS | Joustava hoitoraha kuukausitasolla vuosikeskiarvona tuntitiedolla | mvuosi, minf, tunnit |  |

Vuoden 1996 lakiin 20.12.1996/858 sisältyi määräys osittaisesta hoitorahasta, jonka suuruus oli aluksi 375 markkaa kuukaudelta.

13 §

Osittainen hoitoraha

Virka- tai työsuhteessa olevalla Suomessa tosiasiallisesti asuvalla alle kolmivuotiaan lapsen vanhemmalla tai muulla huoltajalla, jonka keskimääräinen viikoittainen työaika on lapsen hoidon vuoksi enintään 30 tuntia, on oikeus saada osittaista hoitorahaa.

– – –

Osittainen hoitoraha on kalenterikuukaudessa 375 markkaa. Tukeen on oikeutettu ainoastaan toinen lapsen vanhemmista tai yksi lapsen muu huoltaja.

Osittaista hoitorahaa on korotettu vuosien 2004 ja 2010 alussa. Osittainen hoitoraha sidottiin kansaneläkeindeksiin 1.1.2011 lähtien (17.12.2010/1145).

**13 a § (13.12.2013/975)  
Joustava hoitoraha**

Suomessa tosiasiallisesti asuvalla alle kolmevuotiaan lapsen vanhemmalla tai muulla huoltajalla, joka osallistuu lapsen hoitoon, on oikeus saada joustavaa hoitorahaa:

1) 240 euroa kalenterikuukaudessa, jos hänen keskimääräinen viikoittainen työaikansa on enintään 22,5 tuntia tai enintään 60 prosenttia alan tavanomaisesta kokopäivätyön työajasta; tai

2) 160 euroa kalenterikuukaudessa, jos hänen keskimääräinen viikoittainen työaikansa on enemmän kuin 22,5 tuntia mutta enintään 30 tuntia tai enintään 80 prosenttia alan tavanomaisesta kokopäivätyön työajasta.

Myös osittainen hoitoraha on sidottu kansaneläkeindeksiin voimaantulosta 1.1.2014 lähtien (13.12.2013/975). Ensimmäinen korotus laissa mainittuihin euromääriin tehdään siis heti lain voimaan tullessa 1.1.2014.

Indeksijäädytys vuonna 1997

Vuodelle 1997 säädettiin indeksijäädytys poikkeuslailla 1.1.1996/1135, jota astui voimaan 1.1.1997.

1 §

Sen estämättä, mitä lasten kotihoidon tuesta annetun lain 8 §:n 3 momentissa ja 11 §:n 3 momentissa säädetään työntekijäin eläkelain 9 §:n 2 momentin ensimmäisen virkkeen soveltamista varten vuosittain vahvistettavan indeksilu­vun mukaisesta perusosan ja lisäosan tulorajan markkamäärien tarkistamisesta, markkamääriin ei suoriteta tarkistusta vuonna 1997.

Indeksisuoja vuodesta 2011 lähtien

Lailla 17.12.2010/1145 kotihoidon tuen rahamäärät, tulorajoja lukuun ottamatta, sidottiin kansaneläkeindeksiin 1.3.2011 lähtien:

26 §

Indeksisidonnaisuus

Lain 4, 5 ja 13 §:ssä säädettyjä rahamääriä, lukuun ottamatta 5 §:n 3 momentin mukaisia tulorajoja, tarkistetaan siten kuin kansaneläkeindeksistä annetussa laissa (456/2001) säädetään.

Yhteenvetotaulukot

Vuosien 1985 ja 1992 lakien keskeiset parametrit on esitetty seuraavassa taulukossa.

Lasten kotihoidon tuen parametrit 1985–1997

|  |  |  |  |  |  |  |
| --- | --- | --- | --- | --- | --- | --- |
| **Voimaantulo** | **Perusosa** | **Tuloraja\*** | **Sisarus-**  **korotus**  **kertoimena** | **Lisäosa**  **kertoimena** | **Tulo-**  **sidonnai-**  **suus-**  **kerroin\*** | Laki |
| 1.1.1985 | 948,75 mk | 2 000 mk | 0,2 | 0,8 | 0,25 | L 11.1.1985/24 |
| 1.1.1986 | 1 016,25 mk | 2 142 mk | 0,2 | 0,8 | 0,25 | Indeksikorotus |
| 1.7.1986 | 1 091,25 mk | 2 142 mk | 0,2 | 0,8 | 0,25 |  |
| 1.1.1987 | 1 147,50 mk | 2 600 mk | 0,2 | 0,8 | 0,25 | Indeksikorotus |
| 1.1.1988 | 1 210,00 mk | 2 740 mk | 0,2 | 0,8 | 0,25 | Indeksikorotus |
| 1.1.1989 | 1 300,00 mk | 2 944 mk | 0,2 | 0,8 | 0,25 | Indeksikorotus |
| 1.1.1990 | 1 388,00 mk | 3 144 mk | 0,2 | 0,8 | 0,25 | Indeksikorotus |
| 1.1.1991 | 1 495,00 mk | 4 300 mk | 0,2 | 0,8 | 0,15 | Indeksikorotus ja L 28.12.1990/1386 |
| 1.10.1991 | 1 850,00 mk | 4 300 mk | 0,2 | 0,8 | 0,15 | L 28.12.1990/1386 |
| 1.1.1992 | 1 951,00 mk | 4 535 mk | 0,2 | 0,8 | 0,15 | Indeksikorotus |
| 1.1.1993 | 1 958,00 mk | 4 551 mk | 0,2 | 0,8 | 0,15 | Indeksikorotus |
| 1.1.1995 | 1 908,00 mk | 4 616 mk | 0,2 | 0,8 | 0,15 | L 29.12.1994/1494 |
| 1.1.1996 | 1 500,00 mk | 4 617 mk | 0,2 | 0,8 | 0,15 | L 18.12.1995/1525 |

\*Huomattava, että ennen 1.1.1991 tulorajaa ja tulosidonnaisuusprosenttia sovellettiin nettotuloon ja sen jäl­keen veronalaiseen tuloon.

Vuoden 1997 elokuussa tulleen uuden lain keskeisissä parametreissa on tehty seuraavia muutoksia: markkamäärien muuttaminen euroiksi vuoden 2002 alussa, hoitorahan korotus vuoden 2005 ja 2009 alussa sisarkorotusten korotus vuoden 2007 alusta lähtien sekä osittaisen hoitorahan korotus vuosien 2004 ja 2010 alussa. Seuraavaan taulukkoon on koottu lain muutokset vuodesta 1997 lähtien.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Voimaan-tulo** | **Laki** | **Hoito-raha** | **Sisarus-korotus alle 3-vuoti-aista** | **Korotus muista alle koulu-ikäi­sistä** | **Hoito-lisän enim-mäis-määrä** | **Osit-tainen hoito-raha** | **1. jous-tava hoi-toraha** | **2. jous-tava hoito-raha** | **1. tuloraja** | **2. tuloraja** | **3. tuloraja** | **1. tulo-sidon-naisuus-kerroin** | **2. tulo-sidon-naisuus-kerroin** | **3. tulo-sidon-naisuus-ker­roin** |
| 1.8.1997 | L 20.12.1996/1128 | 1 500 mk | 500 mk | 300 mk | 1 000 mk | 375 mk |  |  | 6 890 mk | 8 480 mk | 10 070 mk | 11,5 % | 9,4 % | 7,9 % |
| 1.1.2002 | L 1.8.2000/562 | 252,28 € | 84,09 € | 50,46 € | 168,19 € | 63,07 € |  |  | 1 160 € | 1 430 € | 1 700 € | 11,5 % | 9,4 % | 7,9 % |
| 1.1.2004 | L 19.12.2003/1227 | 252,28 € | 84,09 € | 50,46 € | 168,19 € | 70,00 € |  |  | 1 160 € | 1 430 € | 1 700 € | 11,5 % | 9,4 % | 7,9 % |
| 1.1.2005 | L 19.11.2004/985 | 294,28 € | 84,09 € | 50,46 € | 168,19 € | 70,00 € |  |  | 1 160 € | 1 430 € | 1 700 € | 11,5 % | 9,4 % | 7,9 % |
| 1.1.2007 | L 22.12.2006/1256 | 294,28 € | 94,09 € | 60,46 € | 168,19 € | 70,00 € |  |  | 1 160 € | 1 430 € | 1 700 € | 11,5 % | 9,4 % | 7,9 % |
| 1.1.2009 | L 28.11.2008/763 | 314,28 € | 94,09 € | 60,46 € | 168,19 € | 70,00 € |  |  | 1 160 € | 1 430 € | 1 700 € | 11,5 % | 9,4 % | 7,9 % |
| 1.1.2010 | L 6.11.2009/858 | 314,28 € | 94,09 € | 60,46 € | 168,19 € | 90,00 € |  |  | 1 160 € | 1 430 € | 1 700 € | 11,5 % | 9,4 % | 7,9 % |
| 1.3.2011 | Indeksitarkistus | 315,54 € | 94,47 € | 60,70 € | 168,86 € | 90,36 € |  |  | 1 160 € | 1 430 € | 1 700 € | 11,5 % | 9,4 % | 7,9 % |
| 1.1.2012 | Indeksitarkistus | 327,46 € | 98,04 € | 63,00 € | 175,24 € | 93,77 € |  |  | 1 160 € | 1 430 € | 1 700 € | 11,5 % | 9,4 % | 7,9 % |
| 1.1.2013 | Indeksitarkistus | 336,67 € | 100,79 € | 64,77 € | 180,17 € | 96,41 € |  |  | 1 160 € | 1 430 € | 1 700 € | 11,5 % | 9,4 % | 7,9 % |
| 1.1.2014 | Indeksitarkistus ja L 13.12.2013/975 | 341,06 € | 102,11 € | 65,61 € | 182,52 € | 97,67 € | 243,13 € | 162,09 € | 1 160 € | 1 430 € | 1 700 € | 11,5 % | 9,4 % | 7,9 % |
| 1.1.2015 | Indeksitarkistus | 342,53 € | 102,55 € | 65,89 € | 183,31 € | 98,09 € | 244,18 € | 162,78 € | 1 160 € | 1 430 € | 1 700 € | 11,5 % | 9,4 % | 7,9 % |
| 1.1.2016 | Indeksitarkistus | 341,27 € | 102,17 € | 65,65 € | 182,64 € | 97,73 € | 243,28€ | 162,19 € | 1 160 € | 1 430 € | 1 700 € | 11,5 % | 9,4 % | 7,9 % |
| 1.1.2017 | Indeksitarkistus | 338,34 € | 101,29 € | 65,09 € | 181,07 € | 96,89 € | 241,19 € | 160,80 € | 1 160 € | 1 430 € | 1 700 € | 11,5 % | 9,4 % | 7,9 % |
| 1.1.2020 | Indeksitarkistus | 341,69 € | 102,3 € | 65,73 € | 182,86 € | 97,85 € | 243,58 € | 162,39 € | 1 160 € | 1 430 € | 1 700 € | 11,5 % | 9,4 % | 7,9 % |
| 1.1.2021 | Indeksitarkistus | 342,95 € | 102,67 € | 65,97 € | 183,53 € | 98,21 € | 244,47 € | 162,98 € | 1 160 € | 1 430 € | 1 700 € | 11,5 % | 9,4 % | 7,9 % |

Lasten kotihoidon tuen parametrit 1997–