Opintotuki

Päivitetty viimeksi 11.1.2021

Sisällysluettelo

[Sisällysluettelo 1](#_Toc51585318)

[Taulukoiden luettelo 1](#_Toc51585319)

[Johdanto 1](#_Toc51585320)

[Opintoraha 2](#_Toc51585321)

[Asumislisä (-1.8.2017) 4](#_Toc51585322)

[Opiskelijan omien tulojen vaikutus 6](#_Toc51585323)

[Korotus vanhempien tulojen ja varallisuuden perusteella 9](#_Toc51585324)

[Puolison tulojen vaikutus asumislisään 15](#_Toc51585325)

[Aikuisopintoraha 15](#_Toc51585326)

[Aikuiskoulutustuki 16](#_Toc51585327)

[Opintolainojen valtiontakaus 19](#_Toc51585328)

Taulukoiden luettelo

[Opintotukea koskevat keskeiset lait ja määräykset 2](#_Toc51585329)

[Opintorahan määrä 1992 – 3](#_Toc51585330)

[Opintorahan määrä 1.8.2014 jälkeen aloittaneilla korkeakouluopiskelijoilla 2014–2017 4](#_Toc51585331)

[Asumislisän määrään vaikuttavat tekijät 1992-2017 6](#_Toc51585332)

[Opiskelijan omien tulojen vaikutus opintorahaan ja asumislisään 1992 – 1997 7](#_Toc51585333)

[Opiskelijan omien tulojen vaikutus opintorahaan ja asumislisään 1998 – 8](#_Toc51585334)

[Takaisinperinnän normeja 1.1.2001 lähtien 9](#_Toc51585335)

[Vanhempien tulojen vaikutus opintorahan korotukseen 13](#_Toc51585336)

[Varallisuuden vaikutus huomioon otettaviin vanhempien tuloihin 13](#_Toc51585337)

[Vanhempien tulojen huomioon ottaminen opintotuen alentamisessa 15](#_Toc51585338)

[Aikuisopintorahan määrä 16](#_Toc51585339)

[Aikuiskoulutustuki 1.8.2001-31.7.2010 19](#_Toc51585340)

[Aikuiskoulutustuki 1.8.2010 alkaen 19](#_Toc51585341)

Johdanto

Tässä käsitellään uusimuotoista opintotukea, joka tuli voimaan korkeakouluopiskelijoille vuonna 1992 ja keskiasteen opiskelijoille vuonna 1994. Lisäksi käsitellään aikuisopintorahaa, joka on sisältynyt vuosien 1992 ja 1994 opintotukilakeihin sekä aikuiskoulutustukea, joka on säädetty vuonna 2000 ja tullut voimaan vuonna 2001. Ulkomailla opiskelevien opintotukeen liittyvät säännökset sivuutetaan.

Keskeiset opintotukea koskevat lait on lueteltu oheisessa taulukossa.

Opintotukea koskevat keskeiset lait ja määräykset

| **Laki, asetus tai päätös** | **Säädösnumero** | **Voimaantulo** |
| --- | --- | --- |
| L korkeakouluopiskelijoiden opintotuesta | 14.2.1992/111 | 1.7.1992 |
| A korkeakouluopiskelijoiden opintotuesta | 3.4.1992/317 | 1.7.1992 |
| VNP aikuisopiskelijoiden opintotuesta | 2.4.1992/318 | 1.7.1992 |
| VNP korkeakouluopiskelijoiden opintotuen asumislisästä | 15.4.1992/349 | 1.7.1992 |
| OpMinP korkeakouluopiskelijoiden opintorahan korotusperusteiden vahvistamisesta | 21.5.1992/517 | 1.7.1992 |
| VNP aikuisopintotuesta | 23.12.1992/1531 | 1.1.1993 |
| VNP korkeakouluopiskelijoiden asumislisästä | 1.4.1993/312 | 1.7.1992 |
| VNP aikuisopintotuesta | 6.5.1993/413 | 1.7.1993 |
| OpMinP korkeakouluopiskelijoiden opintorahan korotusperusteiden vahvistamisesta | 28.4.1993/517 | 1.7.1993 |
| Opintotukilaki | 21.1.1994/65 | 1.7.1994 (osittain 1.5.1994 ja 1.6.1994) |
| L aikuiskoulutustuesta | 20.12.2000/1276 | 1.1.2001 |

Opintoraha

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| OpRahaKS | Opintoraha kuukausitasolla | mvuosi, mkuuk, minf, kork, vanh, ika, sisaria, omatulo, vanhtulo1, vanhtulo2, vanhvarall, aloituspvm, huoltaja | ORaja1, Oraja2, KorkVanhAlle20, KorkVanh20, KorkMuuAlle20, KorkMuu20, MuuVanhAlle20, MuuVanh20, MuuMuuAlle20, MuuMuu20,  KorkVanhAlle20\_2, KorkVanh20\_2, KorkMuuAlle20\_2, KorkMuu20\_2,  OpTuloRaja, OpTuloVahKynnys, OpTuloVahPros, HuoltKor, OpmatLisa |
| OpRahaVS | Opintoraha kuukausitasolla vuosikeskiarvona | mvuosi, minf, kork, vanh, ika, sisaria, omatulo, vanhtulo1, vanhtulo2, vanhvarall, aloituspvm, huoltaja |  |
| OpRahaAsumLisaKS | Opintorahan ja asumislisän summa kuukausitasolla | mvuosi, mkuuk, minf, kork, vanh, ika, sisaria, omatulo, vanhtulo1, vanhtulo2, puoltulo, vanhvarall, asummeno, aloituspvm, huoltaja |  |

Opintorahan määrä riippuu siitä, opiskeleeko opiskelija korkeakoulussa vai muussa oppilaitoksessa (1.8.2017 asti. Tästä eteenpäin muussa kuin korkeakoulussa ja korkeakoulussa opiskelevien opintorahat on yhtenäistetty), asuuko hän vanhempiensa luona vai ei sekä hänen iästään. Näiden vaihtoehtojen vaikutus opintorahan määrään ja vastaavat lainsäädännön muutokset on esitetty seuraavassa taulukossa. Opiskelija, joka on avioliitossa tai elatusvelvollinen, rinnastetaan 20 vuotta itsenäisesti asuvaan opiskelijaan iästä ja asumistavasta riippumatta.

Opintorahan määrään ovat alkuperäisten lakien ohella vaikuttaneet seuraavat lait:

* opintorahojen leikkaus 1.8.1995 alkaen lailla 30.6.1995/940;
* suurempaan opintorahaan oikeuttavan ikärajan alennus itsenäisesti asuvilla 1.8.1997 lukien lailla 10.1.1997/49 ja 1.9.1998 lukien lailla 11.12.1997/1117;
* opintorahan euromäärien vahvistaminen lailla 17.8.2001/734;
* opintorahan euromäärien korotus lailla 21.12.2007/1388 1.8.2008 lähtien.
* opintorahan sitominen kansaneläkeindeksiin ja 1.8.2014 jälkeen korkeakouluopinnot aloittaneiden opintorahan korotus lailla 1243/2013 1.8.2014 lukien.
* 1.8.2016 lukien opintorahan indeksisidonnaisuudesta luovuttiin (4.12.2015/1402).
* 1.8.2017: Opintorahan yhtenäistäminen muiden kuin korkeakouluopiskelijoiden ja korkeakouluopiskelijoiden osalta. Samalla luovuttiin erillisistä opintorahan määristä, jotka koskivat 1.8.2014 aloittaneita korkeakouluopiskelijoita. (13.1.2017/4)
* 1.1.2018: Opintorahan huoltajakorotus otettiin käyttöön. (19.12.2017/960)
* 1.8.2019: Opintorahan oppimateriaalilisä otettiin käyttöön (19.12.2018/1169)
* 1.1.2020: Huoltajakorotuksen tasokorotus. (4.12.2019/1213)
* 1.8.2020: Opintorahan ja korotusten sitominen kansaneläkeindeksiin. (4.12.2019/1213)
* 1.8.2021: Oikeus oppimateriaalilisään poistui opiskelijoilta, jotka ovat oppivelvollisuuslain (L 1214/2020) mukaan oikeutettuja maksuttomaan koulutukseen (30.12.2020/1222)

Opintorahan määrä 1992 –

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Voimaan-tulo** | **Opintoraha, mk/kk tai €/kk** | | | | | | | | |  |
| **Korkeakoulut** | | | | **Muut oppilaitokset** | | | | **Huoltaja-korotus** |  |
| **Vanhempien**  **luona asuva** | | **Muualla asuva** | | **Vanhempien luona asuva** | | **Muualla asuva** | | **Oppimateriaalilisä** |
| **20 v täyttänyt** | **Alle 20-vuotias** | **20 v täyttänyt** | **Alle 20-vuotias** | **20 v täyttänyt** | **Alle 20-vuotias** | **20 v täyttänyt** | **Alle 20-vuotias** |  |
| **1.7.1992** | 750 mk | 350 mk | 1 570 mk | 750 mk |  |  |  |  |  |  |
| **1.7.1994** | 750 mk | 350 mk | 1 570 mk | 750 mk | 500 mk | 250 mk | 1 300 mk | 500 mk |  |  |
| **1.8.1995** | 630 mk | 230 mk | 1 540 mk | 750 mk | 380 mk | 130 mk | 1 270 mk | 500 mk |  |  |
|  |  |  | **19 v täyttänyt** | **Alle 19-vuotias** |  |  | **19 v täyttänyt** | **Alle 19-vuotias** |  |  |
| **1.8.1997** | 630 mk | 230 mk | 1 540 mk | 750 mk | 380 mk | 130 mk | 1 270 mk | 500 mk |  |  |
|  |  |  | **18 v täyttänyt** | **Alle 18-vuotias** |  |  | **18 v täyttänyt** | **Alle 18-vuotias** |  |  |
| **1.8.1998** | 630 mk | 230 mk | 1 540 mk | 750 mk | 380 mk | 130 mk | 1 270 mk | 500 mk |  |  |
| **1.1.2002** | 105,96 € | 38,68 € | 259,01 € | 126,14 € | 63,91 € | 21,86 € | 213,60 € | 84,09 € |  |  |
| **1.8.2008** | 122,00 € | 55,00 € | 298,00 € | 145,00 € | 80,00 € | 38,00 € | 246,00 € | 100,00 € |  |  |
| **1.8.2014** | 123,59 € | 55,72 € | 301,89 € | 146,89 € | 81,04 € | 38,50 € | 249,21 € | 101,31 € |  |  |
| **1.8.2015** | 124,12 € | 55,96 € | 303,19 € | 147,52 € | 81,39 € | 38,66 € | 250,28 € | 101,74 € |  |  |
| **1.8.2017** | 81,39 € | 38,66 € | 250,28 € | 101,74 € | 81,39 € | 38,66 € | 250,28 € | 101,74 € |  |  |
| **1.1.2018** | 81,39 € | 38,66 € | 250,28 € | 101,74 € | 81,39 € | 38,66 € | 250,28 € | 101,74 € | 75,00 € |  |
| **1.8.2019** | 81,39 € | 38,66 € | 250,28 € | 101,74 € | 81,39 € | 38,66 € | 250,28 € | 101,74 € | 75,00 € | 46,80 € |
| **1.1.2020** | 81,39 € | 38,66 € | 250,28 € | 101,74 € | 81,39 € | 38,66 € | 250,28 € | 101,74 € | 100,00 € | 46,80 € |
| **1.8.2020** | 82,20 € | 39,04 € | 252,76 € | 102,75 € | 82,20 € | 39,04 € | 252,76 € | 102,75 € | 100,99 € | 47,26 € |
| **1.8.2021** | 82,50 € | 39,19 € | 253,69 € | 103,12 € | 82,50 € | 39,19 € | 253,69 € | 103,12 € | 101,36 € | 47,44 € |

Opintorahan määrä 1.8.2014 jälkeen aloittaneilla korkeakouluopiskelijoilla 2014–2017

|  |  |  |  |  |
| --- | --- | --- | --- | --- |
| **Voimaan-tulo** | **Opintoraha, mk/kk tai €/kk** | | | |
| **Korkeakoulut** | | | |
| **Vanhempien**  **luona asuva** | | **Muualla asuva** | |
| **20 v täyttänyt** | **Alle 20-vuotias** | **20 v täyttänyt** | **Alle 20-vuotias** |
| **1.8.2014** | 136,76 € | 61,80 € | 335,32 € | 163,10 € |
| **1.8.2015** | 137,35 € | 62,06 € | 336,76 € | 163,80 € |
| **1.8.2017** | Kuten muillakin korkeakouluopiskelijoilla, ks. edeltävä taulukko. | | | |

Asumislisä (-1.8.2017)

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| AsumLisaKS | Asumislisä kuukausitasolla | mvuosi, mkuuk, minf, kork, ika, sisaria, asmeno, omatulo, vanhtulo, puoltulo | VuokraMinimi, VuokraKatto, VuokraRaja, AsLisaPerus, AsLisaPros, AsLisaTuloRaja, AsLisaVanhKynnys, AsLisaVahPros, AsLisaPuolTuloRaja, AsLisaPuolTuloKynnys, AsLisaPuolVahPros |
| AsumLisaVS | Asumislisä kuukausitasolla vuosikeskiarvona | mvuosi, minf, kork, ika, sisaria, asmeno, omatulo, vanhtulo, puoltulo |  |
| OpRahaAsumLisaKS | Opintorahan ja asumislisän summa kuukausitasolla | mvuosi, mkuuk, minf, kork, vanh, ika, sisaria, omatulo, vanhtulo, puoltulo, vanhvarall, asummeno |  |

Vuoden 1992 opintotukilaissa määriteltiin oikeus asumislisään perheettömille vuokralla, asumisoikeusasunnossa tai opiskelija-asunnossa asuville opiskelijoille sekä niille avioliitossa tai avoliitossa oleville opiskelijoille, jotka asuvat eri paikkakunnalla kuin perhe tai puoliso.

**7 §**

Opintotuen asumislisä

Opintotuen asumislisään on oikeutettu:

1) perheetön opiskelija, joka asuu yksin vuokra- tai asumisoikeusasunnossa taikka erillisen vuokrasopimuksen perusteella kunnan, säätiön tai yleishyödyllisen yhteisön ylläpitämässä opiskelija-asuntolassa;

2) perheellinen tai avioliitonomaisissa olosuhteissa vakinaisesti elävä opiskelija, joka asuu opiskelun vuoksi muulla paikkakunnalla kuin perhe tai puoliso; sekä

3) ulkomailla opiskeleva, siten kuin asetuksella tarkemmin säädetään.

Vastaava sisältö oli vuoden 1994 opintotukilain 14 §:ssä:

**14 §**

**Asumislisä**

Asumislisään on oikeutettu perheetön opiskelija, joka asuu yksin vuokra- tai asumisoikeusasunnossa taikka erillisen vuokrasopimuksen perusteella kunnan, säätiön tai yleishyödyllisen yhteisön ylläpitämässä opiskelija-asuntolassa, sekä perheellinen tai avioliitonomaisissa olosuhteissa vakinaisesti elävä opiskelija, joka asuu opiskelun vuoksi vuokralla muulla paikkakunnalla kuin hänen puolisonsa tai muu perheensä. Tarkemmin oikeudesta asumislisään ja ulkomailla opiskelevan asumislisästä säädetään asetuksella.

Lailla 21.1.2000/41 muutettiin asumislisän ehtoja mm. poistamalla rajoitus, jonka mukaan vain yksin asuva opiskelija saa asumislisää. Laki tuli voimaan 1.5.2000 lähtien:

**14 §**

**Asumislisä**

Asumislisään on oikeutettu opiskelija, joka asuu vuokra- tai asumisoikeusasunnossa. Asumislisään ei kuitenkaan ole oikeutettu opiskelija, joka:

1) asuu vanhempansa luona;

2) asuu samassa asunnossa oman tai aviopuolisonsa lapsen kanssa;

3) asuu aviopuolisonsa omistamassa asunnossa; taikka

4) olisi oikeutettu maksuttomaan asuntolapaikkaan, ellei ole erityisen painavia syitä sille, että opiskelija ei voi ottaa asuntolapaikkaa vastaan.

Aviopuolisoon rinnastetaan henkilö, jonka kanssa opiskelija elää avioliitonomaisissa olosuhteissa.

Sen estämättä, mitä 1 momentin 2 kohdassa säädetään, opiskelijalle voidaan kuitenkin myöntää asumislisä sellaisen asunnon asumismenoihin, joka on vuokrattu opiskelun vuoksi ja sijaitsee muulla paikkakunnalla kuin perheen vakituinen asunto.

Ulkomailla opiskelevalle myönnetään asumislisää samoin edellytyksin kuin Suomessa opiskelevalle. Ulkomailla opiskelevalla on kuitenkin oikeus asumislisään sen estämättä mitä 1 momentin 2 kohdassa säädetään.

Lailla 21.12.2001/1427 tähän pykälään tehtiin pieniä muutoksia, jotka koskivat puolison käsitettä. Laki tuli voimaan 1.1.2002.

**14 §**

**Asumislisä**

Asumislisään on oikeutettu opiskelija, joka asuu vuokra- tai asumisoikeusasunnossa. Asumislisään ei kuitenkaan ole oikeutettu opiskelija, joka:

1) asuu vanhempansa luona;

2) asuu samassa asunnossa oman tai puolisonsa lapsen kanssa;

3) asuu puolisonsa omistamassa asunnossa; taikka

4) olisi oikeutettu maksuttomaan asuntolapaikkaan, ellei ole erityisen painavia syitä sille, että opiskelija ei voi ottaa asuntolapaikkaa vastaan.

Sen estämättä, mitä 1 momentin 2 kohdassa säädetään, opiskelijalle voidaan kuitenkin myöntää asumislisä sellaisen asunnon asumismenoihin, joka on vuokrattu opiskelun vuoksi ja sijaitsee muulla paikkakunnalla kuin perheen vakituinen asunto.

– – –

Asumislisän määrästä säädettiin vuoden 1992 lain perusteella valtioneuvoston päätöksellä. Vuoden 1994 opintotukilaissa määräykset asumislisän suuruudesta sisältyvät itse lakiin.

Asumislisän suuruuteen vaikuttavat asumislisäprosentti, korkein huomioon otettava asumismeno (vuokrakatto) sekä pienin huomioon otettava asumismeno. Ensimmäisessä päätöksessä asumislisä määriteltiin eri tavalla kuin myöhemmin. Asumislisä oli kiinteä summa 440 mk, johon lisättiin 80 prosenttia 620 mk ylittävistä asumismenoista. Vuokrakattona oli alun perin 1 175 mk eli sitä ylittäviä asumismenoja ei otettu huomioon.

Vuoden 2017 Elokuusta lähtien, muutamin poikkeuksin, opiskelijat on siirretty yleisen asumistuen piiriin. Uusi 14 § on:

**14 §**

**Asumislisä**

Asumislisään on oikeutettu ulkomailla vuokralla asuva ja opiskeleva opiskelija, jolla on asumismenoja. Asumislisän määrä on 210 euroa kuukaudessa. Asumislisään ei kuitenkaan ole oikeutettu ulkomailla asuva opiskelija, joka asuu vanhempansa luona tai vanhempansa tai puolisonsa omistamassa asunnossa. Valtioneuvoston asetuksella voidaan säätää asumislisän määrästä maissa, joissa vuokrataso on alhainen.

Suomessa kansanopistossa tai liikunnan koulutuskeskuksessa taikka Saamelaisalueen koulutuskeskuksessa maksullisella linjalla opiskeleva, oppilaitoksen asuntolassa asuva opiskelija on oikeutettu asumislisään, jonka määrä on 88,87 euroa kuukaudessa.

Seuraavassa taulukossa on esitetty asumislisän muutokset:

Asumislisän määrään vaikuttavat tekijät 1992-2017

| **Voimaantulo** | **Pienin asumismeno (/kk)** | **Prosentti** | **Vuokrakatto (/kk)** | **Laki tai päätös** |
| --- | --- | --- | --- | --- |
| 1.7.1992 |  | 80 % (620 mk ylittävästä osasta + 440 mk) | 1 175 mk | VNP 15.4.1992/349 |
| 1.7.1993 | 200 mk | 75 % | 1 275 mk | VNP 1.4.1993/312, L 21.1.1994/65 |
| 1.8.1994 | 200 mk | 67 % | 1 275 mk | L 30.6.1995/940 |
| 1.5.2000 | 200 mk | 80 % | 1 275 mk | L 21.1.2000/41 |
| 1.1.2002 | 33,63 € | 80 % | 214,44 € | L 17.9.2001/734 |
| 1.11.2005 | 33,63 € | 80 % | 252,00 € | L 10.6.2005/408 |

Opiskelijan omien tulojen vaikutus

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| OpTukiTakaisinS | Opintotuen takaisinperintä vuositasolla | mvuosi, mkuuk, minf, optukikuuk, tulo, tuki | OpTuloRaja, OpTuloRaja2, TakPerRaja, TakPerPros, TakPerAlaRaja, TakPerKorotus |
| OpRahaKS | Opintoraha kuukausitasolla | mvuosi, mkuuk, minf, kork, vanh, ika, sisaria, omatulo, vanhtulo, vanhvarall | OpTuloVahPros, OpTuloVahKynnys |
| AsumLisaKS | Asumislisä kuukausitasolla | mvuosi, mkuuk, minf, kork, ika, sisaria, asmeno, omatulo, vanhtulo, puoltulo | AsLisaTuloRaja, AsLisaVahPros, AsLisaVahKynnys |

Vuosien 1992 ja vuosien 1994 opintotukilaeissa määriteltiin opintokuukausien aikaisille opiskelijan omille tuloille rajatulo, jonka ylittäminen johti opintorahan ja asumislisän pienentämiseen. Vuoden 1998 alusta lähtien on ollut voimassa toisaalta opintotukikuukausille ja toisaalta muille kuukausille määritelty rajatulo, jonka ylittäminen johtaa opintotuen takaisinperintään. Käytännössä kuitenkin tuloja tarkastellaan vuoden aikana tienattujen muiden tulojen osalta. Ennen vuotta 1998 rajaukseen sisältyi kolme elementtiä: rajatulo, tulokynnys ja vähennysprosentti. Kun tulot ylittivät rajatulon, opintorahaa vähennettiin jokaista täyttä tulokynnyksen määrää kohden tietyllä prosentilla. Asumislisälle määrättiin myös vastaavat rajat ja vähennysprosentit. Nämä normit on esitetty seuraavassa taulukossa. (Vuoden 1994 lakiin on sisältynyt lisäksi vähämerkityksellinen säännös, jonka mukaan opiskelijalla ei ole oikeutta opintorahaan sellaisilta kuukausilta, jolta hän saa veronalaista tuloa yli 7000 mk.). Vuoden 2017 elokuusta lähtien tulorajat on sidottu elinkustannusindeksiin niin, että tulorajat voivat vain nousta tarkistuksen seurauksena. Ensimmäinen tarkistus on määrä tehdä 2018 alussa vastaamaan ansiotasoindeksin lokakuun 2015 alusta lukien syyskuun 2017 loppuun mennessä tapahtunutta muutosta. Tarkistus on määrä tehdä joka toinen vuosi.

Opiskelijan omien tulojen vaikutus opintorahaan ja asumislisään 1992 – 1997

| **Voimaan-tulo** | **Opinto-rahan rajatulo** | **Opinto-rahan tulo-kynnys** | **Opinto-rahan vähennys-prosentti** | **Asumis-lisän rajatulo** | **Asumis-lisän tulo-kynnys** | **Asumis-lisän vähennys-prosentti** | **Säädökset** |
| --- | --- | --- | --- | --- | --- | --- | --- |
| 1.7.1992 | 1 700 mk | 200 mk | 10 % | 2 300 mk | 300 mk | 10 % | L 14.2.1992/111,  A 3.4.1992/317,  VNP 15.4.1992/349 |
| 1.7.1993 | 1 700 mk | 200 mk | 10 % | 2 400 mk | 300 mk | 10 % | VNP 1.4.1993/312,  L 21.1.1994/65 |
| 1.8.1995 | 1 800 mk | 300 mk | 10 % | 1 800 mk | 300 mk | 10 % | L 30.6.1995/940 |
| 1.1.1998 | Kumottu | | | | | | L 9.10.1997/920 |

Lailla 9.10.1997/920 säädettiin, että uusi rajatulo niille kuukausille, jolloin opiskelija saa opintorahaa tai asumislisää ja toisaalta niille kuukausille, jolloin hän ei saa kumpaakaan. Muutos tuli voimaan 1.1.1988. Pykälä sai seuraavan muodon.

17 §

Opiskelijan omien tulojen vaikutus opintorahaan ja asumislisään

Opiskelijalla voi olla opintorahan ja aikuisopintorahan lisäksi muita veronalaisia tuloja ja toimeentulon turvaamiseen tarkoitettuja apurahoja kalenterivuodessa määrä, jota kutsutaan vapaaksi tuloksi. Vapaa tulo lasketaan siten, että opiskelijalla voi olla tuloa:

1) 3 000 markkaa jokaista kuukautta kohden, jona hän on saanut opintorahaa tai asumislisää; sekä

2) 9 000 markkaa jokaista kuukautta kohden, jona hän ei ole saanut opintorahaa tai asumislisää.

Opintojen aloittamisvuonna ennen opintojen aloittamiskuukautta tai opintojen päättymisvuonna tutkinnon tai tukeen oikeuttavien opintojen päättymisen jälkeen saatuja tuloja ei oteta huomioon siltä osin kuin vapaa tulo ylittyisi niiden perusteella. Opiskelijan on esitettävä tulojen kohdentumisajasta selvitys.

**17 a §**

**Opiskelijan omien tulojen tulorajojen tarkistaminen**

Edellä 17 §:ssä säädettyjä tulorajoja tarkistetaan joka toinen vuosi 1 päivästä tammikuuta yleisen ansiotasoindeksin muutoksen mukaisesti, mutta vain, jos tulorajat nousevat indeksimuutoksen johdosta. Tulorajojen tarkistukset vastaavat kulloinkin kolmannen vuosineljänneksen loppuun mennessä toteutunutta kahden vuoden ajanjaksona tapahtunutta muutosta. Yleisen ansiotasoindeksin mukainen euromäärä pyöristetään lähimpään euroon.

Lailla 17.8.2001/734 säädettiin vastaavat euromäärät 505 euroa ja 1 515 euroa.

Lailla 21.12.2007/1388 nämä euromäärät korotettiin 660 ja 1 970 euroon.

Lailla 13.1.2017/4 euromäärät sidottiin ansiotasoindeksiin:

**17 a §  
Opiskelijan omien tulojen tulorajojen tarkistaminen**

Edellä 17 §:ssä säädettyjä tulorajoja tarkistetaan joka toinen vuosi 1 päivästä tammikuuta yleisen ansiotasoindeksin muutoksen mukaisesti, mutta vain, jos tulorajat nousevat indeksimuutoksen johdosta. Tulorajojen tarkistukset vastaavat kulloinkin kolmannen vuosineljänneksen loppuun mennessä toteutunutta kahden vuoden ajanjaksona tapahtunutta muutosta. Yleisen ansiotasoindeksin mukainen euromäärä pyöristetään lähimpään euroon.

Ensimmäinen tarkastus ansiotasoindeksillä oli 1.1.2018:

Ensimmäinen tämän lain 17 a §:ssä tarkoitettu ansiotasoindeksiin perustuva tulorajojen tarkistus tehdään 1 päivänä tammikuuta 2018, ja se vastaa lokakuun 2015 alusta lukien syyskuun 2017 loppuun mennessä tapahtunutta ansiotasoindeksin muutosta.

Yhteenveto tulorajoista on seuraavassa taulukossa.

Opiskelijan omien tulojen vaikutus opintorahaan ja asumislisään 1998 –

|  |  |  |  |
| --- | --- | --- | --- |
| **Voimaantulo** | **Sallittu tulo opintotukikuukautta kohden** | **Sallittu tulo muita kuukausia kohden** | **Säädös** |
| 1.1.1998 | 3 000 mk | 9 000 mk | 9.10.1997/920 |
| 1.1.2002 | 505 € | 1 515 € | 17.8.2001/734 |
| 1.1.2008 | 660 € | 1 970 € | 21.12.2007/1388 |
| 1.1.2018 | 667 € | 1 990 € | 13.1.2017/4 |
| 1.1.2020 | 697 € | 2 080 € | Indeksitarkistus |

Jos nämä tulorajat ylittyvät, opintotukea voidaan peritä takaisin. Takaisinperinnästä säädettiin laissa 9.10.1997/920 seuraavasti:

**27 §**

**-------**

Verotuksen toimittamisen jälkeen opintotuen saajalle tehdään päätösehdotus 17 §:ssä tarkoitetun vapaan tulon ylittävää määrää vastaavan opintorahan ja asumislisän takaisinperimisestä siten, että ensimmäisestä 6 000 markasta peritään takaisin puolet ja 6 000 markkaa ylittävä osa kokonaan. Ensin peritään takaisin opintoraha. Ehdotuksen mukainen päätös tulee voimaan, jos tuensaaja ei valituksen tekemiseen varatussa määräajassa pyydä asian käsittelemistä uudelleen.

Lisäksi asetuksella säädettiin, että takaisinperittävää määrää korotetaan 7 prosentilla (Asetus 31.10.1997/971).

Takaisinperintäsäännöstä muutettiin lailla 15.12.2000/1099 seuraavasti 1.1.2001 lähtien:

**27 §**

**-------**

Jos opiskelijan 17 §:n 1 momentissa tarkoitettu vuositulo ylittää vapaan tulon, ylityksen jokaista alkavaa 6 000 markkaa kohden peritään takaisin yhden tukikuukauden opintoraha ja asumislisä aikajärjestyksessä alkaen kalenterivuoden viimeisestä tukikuukaudesta. Jos vapaan tulon ylitys on ollut enintään 1 000 markkaa, liikaa maksettua tukea ei kuitenkaan peritä takaisin. Tuensaajalle annetaan päätösehdotus liikaa maksetun tuen takaisinperimisestä. Ehdotuksen mukainen päätös tulee voimaan, jos tuensaaja ei valituksen tekemiseen varatussa määräajassa pyydä kirjallisesti asian käsittelemistä uudelleen.

Opiskelijan omien tulojen perusteella takaisinperittäväksi määrätyn opintorahan ja asumislisän määrää korotetaan 15 prosentilla, jollei valtioneuvoston asetuksella säädetä alemmasta korotuksesta.

Lailla 17.8.2001/734 markkamäärät 6 000 mk ja 1 000 mk muutettiin euromääriksi 1 010 euroa ja 170 euroa 1.1.2002 lähtien. Lailla 21.12.2007/1388 ne kohosivat 1 310 euroksi ja 220 euroksi 1.1.2008 lähtien.

1.8.2017 voimaan tulleella lailla (13.1.2017/4) takaisinperinnän korotusprosentti laski 7,5 prosenttiin:

**27 §  
Takaisinperintä**

— — — — — — — — — — — — — — — — — — — —

Opiskelijan omien tulojen perusteella takaisinperittäväksi määrätyn opintorahan ja asumislisän määrää korotetaan 7,5 prosentilla, jollei valtioneuvoston asetuksella säädetä alemmasta korotuksesta.

— — — — — — — — — — — — — — — — — — — —

1.1.2018 voimaan tulleella lailla (19.12.2017/960) euromäärät sidottiin ansiotasoindeksiin:

**17 a §  
Opiskelijan omien tulojen tulorajojen tarkistaminen**

Edellä 17 §:ssä säädettyjä tulorajoja sekä 27 §:n 4 momentissa säädettyjä euromääriä tarkistetaan joka toinen vuosi 1 päivästä tammikuuta yleisen ansiotasoindeksin muutoksen mukaisesti, mutta vain, jos tulorajat nousevat indeksimuutoksen johdosta. Tulorajojen tarkistukset vastaavat kulloinkin kolmannen vuosineljänneksen loppuun mennessä toteutunutta kahden vuoden ajanjaksona tapahtunutta muutosta. Yleisen ansiotasoindeksin mukainen euromäärä pyöristetään lähimpään euroon.

Takaisinperinnän normeja 1.1.2001 lähtien

|  |  |  |  |  |
| --- | --- | --- | --- | --- |
| **Voimaantulo** | **Yhden kuukauden opintotuen takaisinperinnän perusteena oleva alkava ylitys** | **Vapaan ylityksen raja** | **Korotusprosentti** | **Säädös** |
| 1.8.2001 | 6 000 mk | 1 000 mk | 15 % | 15.12.2000/1099 |
| 1.1.2002 | 1 010 € | 170 € | 15 % | 17.8.2001/734 |
| 1.1.2008 | 1 310 € | 220 € | 15 % | 21.12.2007/1388 |
| 1.8.2017 | 1 310 € | 220 € | 7,5 % | 13.1.2017/4 |
| 1.1.2018 | 1 324 € | 222 € | 7,5 % | 19.12.2017/960 |
| 1.1.2020 | 1 384 € | 232 € | 7,5 % | Indeksitarkistus |

Korotus vanhempien tulojen ja varallisuuden perusteella

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| VanhKorotusS | Opintorahaan vanhempien tulojen perusteella laskettava korotus | mvuosi, mkuuk, minf, kork, vanh, ika, vanhtulo1, vanhtulo2, vanhvarall, huoltaja | ORaja1, ORaja2, VanhVarRaja, VanhVarPros, VanhTuloYlaRaja, KorkVanhAlle20b, KorkVanh20b, KorkMuuAlle20b, MuuVanhAlle20b, MuuVanh20b, MuuAlle20b, MuuMuuAlle20b, VanhTuloRaja, VanhKynnys, VanhPros |

Vuoden 1992 opintotukilaissa säädettiin mahdollisuudesta korottaa opintorahaa, jos kyse oli 20 vuotta nuoremmasta opiskelijasta tai vanhempien luona asuvasta 20 vuotta täyttäneestä korkeakouluopiskelijasta.

5 §

Opintoraha

-------

Edellä 1 momentin 1 ja 2 kohdassa tarkoitetulle opiskelijalle myönnetään opetusministeriön vahvistamien perusteiden mukaisesti korotettu opintoraha, kuitenkin enintään asianomaisessa kohdassa mainitun opintorahan kaksinkertainen määrä, jos opiskelijan vanhempien mahdollisuudet osallistua opiskelun aikaisen toimeentulon kustannuksiin ovat heidän taloudellisen asemansa vuoksi vähäiset.

Korotuksen tarkemmista perusteista säädettiin opetusministeriön päätöksellä.

Vuoden 1994 opintotukilaissa säädettiin mahdollisuudesta korottaa opintoraha enintään kaksinkertaiseksi mainituissa tapauksissa, jos vanhempien tulot olivat tietyissä rajoissa. Kun opintotukea vuonna 1995 leikattiin lailla 30.6.1995/940, säädettiin tietyt markkamäärät, joilla opintorahaa voitiin enintään korottaa vanhempien tulojen perusteella.

11 §

Opintorahan määrä

-------

Jos vanhempien tuloverolain 30 §:ssä tarkoitettujen puhtaiden ansio- ja pääomatulojen yhteismäärä on enintään 82 000 markkaa vuodessa, opintorahoja voidaan korottaa seuraavasti:

230 markan opintorahaa enintään 350 markalla,

130 markan opintorahaa enintään 250 markalla,

630 markan opintorahaa enintään 750 markalla,

380 markan opintorahaa enintään 500 markalla,

750 markan opintorahaa enintään 750 markalla ja

500 markan opintorahaa enintään 500 markalla.

Vastaavat euromäärät ovat laissa 17.8.2001/734:

11 §

Opintorahan määrä

-------

Jos vanhempien tuloverolain (1535/1992) 30 §:ssä tarkoitettujen puhtaiden ansio- ja pääomatulojen yhteismäärä on enintään 13 800 euroa vuodessa, opintorahoja voidaan korottaa seuraavasti:

1) 38,68 euron opintorahaa enintään 58,87 eurolla;

2) 21,86 euron opintorahaa enintään 42,05 eurolla;

3) 105,96 euron opintorahaa enintään 126,14 eurolla;

4) 63,91 euron opintorahaa enintään 84,09 eurolla;

5) 126,14 euron opintorahaa enintään 126,14 eurolla; ja

6) 84,09 euron opintorahaa enintään 84,09 eurolla.

Kun opintorahoja korotettiin lailla 21.12.2007/1388 1.8.2008 lähtien, tämän säännöksen luvut muuttuivat seuraavasti:

11 §

Opintorahan määrä

-------

Jos vanhempien tuloverolain (1535/1992) 30 §:ssä tarkoitettujen puhtaiden ansio- ja pääomatulojen yhteismäärä on enintään 20 700 euroa vuodessa, opintorahaa voidaan korottaa seuraavasti:

1) 55 euron opintorahaa enintään 75 eurolla;

2) 38 euron opintorahaa enintään 58 eurolla;

3) 122 euron opintorahaa enintään 145 eurolla;

4) 80 euron opintorahaa enintään 100 eurolla;

5) 145 euron opintorahaa enintään 145 eurolla;

6) 100 euron opintorahaa enintään 100 eurolla.

Korotus pienenee jokaista tulorajan ylittävää täyttä 2 070:tä euroa kohden 10 prosenttia. Jos 3 momentissa tarkoitettujen tulojen yhteismäärä ylittää 39 000 euroa, korotusta ei makseta.

1.8.2016 lukien

**11 a §**

**Opintorahan korottaminen vanhempien tulojen perusteella**

Jos opiskelijan vanhempien tuloverolain (1535/1992) 30 §:ssä tarkoitettujen puhtaiden ansio- ja pääomatulojen yhteismäärä on enintään 20 700 euroa vuodessa, korotetaan tämän lain 11 §:ssä säädettyä opintorahan määrää korkeakoulussa seuraavasti:

1) 55,96 euron opintorahaa enintään 76,31 eurolla;

2) 62,06 euron opintorahaa enintään 76,31 eurolla;

3) 124,12 euron opintorahaa enintään 147,52 eurolla;

4) 137,35 euron opintorahaa enintään 147,52 eurolla;

5) 147,52 euron opintorahaa enintään 147,52 eurolla;

6) 163,80 euron opintorahaa enintään 147,52 eurolla.

Jos muussa oppilaitoksessa opiskelevan opiskelijan vanhempien tuloverolain 30 §:ssä tarkoitettujen puhtaiden ansio- ja pääomatulojen yhteismäärä on enintään 20 700 euroa vuodessa, korotetaan edellä 11 §:ssä säädettyä opintorahan määrää seuraavasti:

1) 38,66 euron opintorahaa enintään 59,01 eurolla;

2) 81,39 euron opintorahaa enintään 101,74 eurolla;

3) 101,74 euron opintorahaa enintään 101,74 eurolla.

Edellä 1 ja 2 momentissa säädetty korotus pienenee jokaista tulorajan ylittävää täyttä 2 070:tä euroa kohden 10 prosenttia. Korotusta ei makseta, jos 1 tai 2 momentissa tarkoitettujen tulojen yhteismäärä ylittää 39 000 euroa.

Edellä oleva 11 a § kumottu 1.8.2017

Opintorahan määrä 1.8.2017 lukien:

**11 §**

**Opintorahan määrä**

Opintorahan määrä kuukaudessa on:

1) vanhempansa luona asuvalle opiskelijalle 38,66 euroa, kun opiskelija on alle 20-vuotias, sekä 81,39 euroa, kun opiskelija on täyttänyt 20 vuotta;

2) muualla kuin vanhempansa luona asuvalle opiskelijalle 101,74 euroa, kun opiskelija on alle 18-vuotias, sekä 250,28 euroa, kun opiskelija on täyttänyt 18 vuotta;

3) avioliitossa olevalle tai elatusvelvolliselle opiskelijalle 250,28 euroa.

Jos opiskelijan vanhempien tuloverolain (1535/1992) 30 §:ssä tarkoitettujen puhtaiden ansio- ja pääomatulojen yhteismäärä on enintään 20 700 euroa vuodessa, korotetaan 1 momentissa säädettyä opintorahan määrää seuraavasti:

1) 38,66 euron opintorahaa enintään 59,01 eurolla;

2) 81,39 euron opintorahaa enintään 101,74 eurolla;

3) 101,74 euron opintorahaa enintään 101,74 eurolla.

Edellä 2 momentissa säädetty korotus pienenee jokaista tulorajan ylittävää täyttä 2 070:tä euroa kohden 10 prosenttia. Korotusta ei makseta, jos 2 momentissa tarkoitettujen tulojen yhteismäärä ylittää 39 000 euroa.

Opiskelija on oikeutettu määrältään samaan opintorahaan kuin vanhempansa luona asuva opiskelija, jos opiskelija asuu vanhemmaltaan vuokraamassaan tai vanhempansa omistamassa asunnossa, joka on samassa kiinteistössä kuin vanhemman vakituinen asunto.

Oikeus korkeampaan opintorahaan iän perusteella alkaa sen kuukauden alusta, jona tuensaaja täyttää säädetyn iän.

Täyteen opintorahaan oikeuttavan ikärajan alennukset merkitsevät sitä, että mahdollisuus korottaa opintorahaa koskee nyt vanhempien luona asuvia opiskelijoita sekä alle 18-vuotiaita itsenäisesti asuvia opiskelijoita.

Opetusministeriön päätöksissä ennen vuoden 1994 opintotukilakia ja sen jälkeen opintotukilaissa on määritelty vuosituloraja, jonka alittaminen mahdollistaa opintorahan kaksinkertaistamisen tai korottamisen edellä mainittuihin määriin. Kun tulot ylittävät tämän rajan, korotusta pienennetään 10 prosentilla tiettyä täyttä markka- tai euromäärää (kynnystulo) kohden. Lisäksi vuodesta 1994 lähtien on määrätty vuositulo, jonka ylittämisen jälkeen korotusta ei saa. Nämä normit voidaan ilmaista seuraavana taulukkona.

Opintorahan määrä 1.8.2019 lukien:

**11 §**

**Opintorahan määrä**

Opintorahan määrä kuukaudessa on:

1) vanhempansa luona asuvalle opiskelijalle 38,66 euroa, kun opiskelija on alle 20-vuotias, sekä 81,39 euroa, kun opiskelija on täyttänyt 20 vuotta;

2) muualla kuin vanhempansa luona asuvalle opiskelijalle 101,74 euroa, kun opiskelija on alle 18-vuotias, sekä 250,28 euroa, kun opiskelija on avioliitossa tai täyttänyt 18 vuotta;

3) 12 §:n mukaisesti opintorahan huoltajakorotukseen oikeutetulle opiskelijalle 325,28 euroa.

Jos opiskelijan vanhempien veronalaisten ansio- ja pääomatulojen yhteismäärä on enintään 21 800 euroa vuodessa, korotetaan 1 momentissa säädettyä opintorahan määrää seuraavasti:

1) 38,66 euron opintorahaa enintään 59,01 eurolla;

2) 81,39 euron opintorahaa enintään 101,74 eurolla;

3) 101,74 euron opintorahaa enintään 101,74 eurolla.

Edellä 2 momentissa säädetty korotus pienenee jokaista tulorajan ylittävää täyttä 2 180:tä euroa kohden 10 prosenttiyksikköä. Korotusta ei makseta, jos 2 momentissa tarkoitettujen tulojen yhteismäärä ylittää 41 100 euroa.

Opiskelija on oikeutettu määrältään samaan opintorahaan kuin vanhempansa luona asuva opiskelija, jos opiskelija asuu vanhemmaltaan vuokraamassaan tai vanhempansa omistamassa asunnossa, joka on samassa kiinteistössä kuin vanhemman vakituinen asunto.

Oikeus korkeampaan opintorahaan iän perusteella alkaa sen kuukauden alusta, jona tuensaaja täyttää säädetyn iän.

Edellä 1 momentin 3 kohdan mukaiseen opintorahaan sisältyy huoltajakorotus, jonka määrä on 75 euroa kuukaudessa.

Edellä 2 momentin 1 ja 3 kohdan mukaisia korotettuja opintorahoja voidaan korottaa oppimateriaalilisällä, jonka määrä on 46,80 euroa kuukaudessa.

Opintorahan määrä 1.1.2020 lukien:

**11 §**

**Opintorahan määrä**

Opintorahan määrä kuukaudessa on:

1) vanhempansa luona asuvalle opiskelijalle 38,66 euroa, kun opiskelija on alle 20-vuotias, sekä 81,39 euroa, kun opiskelija on täyttänyt 20 vuotta;

2) muualla kuin vanhempansa luona asuvalle opiskelijalle 101,74 euroa, kun opiskelija on alle 18-vuotias, sekä 250,28 euroa, kun opiskelija on avioliitossa tai täyttänyt 18 vuotta;

3) 12 §:n mukaisesti opintorahan huoltajakorotukseen oikeutetulle opiskelijalle 250,28 euroa lisättynä tämän pykälän 6 momentissa säädetyllä huoltajakorotuksella.

Jos opiskelijan vanhempien veronalaisten ansio- ja pääomatulojen yhteismäärä on enintään 21 800 euroa vuodessa, korotetaan 1 momentissa säädettyä opintorahan määrää seuraavasti:

1) 38,66 euron opintorahaa enintään 59,01 eurolla;

2) 81,39 euron opintorahaa enintään 101,74 eurolla;

3) 101,74 euron opintorahaa enintään 101,74 eurolla.

Edellä 2 momentissa säädetty korotus pienenee jokaista tulorajan ylittävää täyttä 2 180:tä euroa kohden 10 prosenttiyksikköä. Korotusta ei makseta, jos 2 momentissa tarkoitettujen tulojen yhteismäärä ylittää 41 100 euroa.

Opiskelija on oikeutettu määrältään samaan opintorahaan kuin vanhempansa luona asuva opiskelija, jos opiskelija asuu vanhemmaltaan vuokraamassaan tai vanhempansa omistamassa asunnossa, joka on samassa kiinteistössä kuin vanhemman vakituinen asunto.

Oikeus korkeampaan opintorahaan iän perusteella alkaa sen kuukauden alusta, jona tuensaaja täyttää säädetyn iän.

Opintorahan huoltajakorotuksen määrä on 100 euroa kuukaudessa.

Edellä 2 momentin 1 ja 3 kohdan mukaisia korotettuja opintorahoja voidaan korottaa oppimateriaalilisällä, jonka määrä on 46,80 euroa kuukaudessa.

Edellä 1 ja 2 momentissa säädettyä opintorahan määrää, 6 momentissa säädettyä opintorahan huoltajakorotuksen määrää ja 7 momentissa säädettyä oppimateriaalilisän määrää tarkistetaan kunkin lukuvuoden alusta lukien noudattaen, mitä kansaneläkeindeksistä annetussa laissa (456/2001) säädetään. Euromäärät pyöristetään lähimpään senttiin.

***8 momentti tulee voimaan 1.8.2020.***

**11 a §**

**Oikeus oppimateriaalilisään**

Opiskelijalla on oikeus oppimateriaalilisään, kun:

1) opiskelija suorittaa 4 §:n 3 momentin 1, 2 tai 5 kohdan mukaisia opintoja tai on 4 a §:n mukaisessa koulutuksessa; ja

2) opiskelijan vanhempien veronalaisten ansio- ja pääomatulojen yhteismäärä on enintään 41 100 euroa; ja

3) opiskelija saa 11 §:n 2 momentin 1 tai 3 kohdan mukaista korotettua opintorahaa tai opiskelija on alle 17-vuotias.

Vanhempien tulojen vaikutus opintorahan korotukseen

|  |  |  |  |  |  |
| --- | --- | --- | --- | --- | --- |
| **Voimaantulo** | **Alin tulo (mk tai €/v)** | **Tulokynnys (mk tai €/v)** | **Korotuksen alenema kutakin täyttä tulokynnystä kohden** | **Ylin tulo (mk tai €/v)** | **Laki tai päätös** |
| 1.7.1992 | 80 000 mk | 8 000 mk | 10 % |  | OpMinP 21.6.1992/571 |
| 1.7.1993 | 82 000 mk | 8 200 mk | 10 % |  | OpMinP 28.4.1993/389, |
| 1.6.1994 | 82 000 mk | 8 200 mk | 10 % | 155 000 mk | L 21.1.1994/65 |
| 1.1.2002 | 13 800 € | 1 389 € | 10 % | 26 100 € | L 17.8.2001/734 |
| 1.11.2006 | 15 900 € | 1 590 € | 10 % | 30 000 € | L 19.5.2006/399 |
| 1.11.2007 | 20 700 € | 2 070 € | 10 % | 39 000 € | L 17.8.2007/792 |
| 1.8.2019 | 21 800 € | 2 180 € | 10 % | 41 100 € | L 19.12.2018/1169 |

Lisäksi vuosina 1992 ja 1993 annettuihin opetusministeriön päätöksiin sisältyy opiskelijan vanhempia koskeva varallisuusraja, jonka ylittävästä varallisuudesta osa katsotaan vanhempien tuloksi.

Varallisuuden vaikutus huomioon otettaviin vanhempien tuloihin

|  |  |  |  |
| --- | --- | --- | --- |
| **Voimaantulo** | **Varallisuusraja** | **Rajan ylittävästä varallisuudesta katsotaan tuloksi** | **Laki tai päätös** |
| 1.7.1992 | 290 000 mk | 50 % | OpMinP 21.6.1992/571 |
| 1.7.1993 | 315 000 mk | 50 % | OpMinP 28.4.1993/389, |
| 1.6.1994 | Kumottu | Kumottu | L 21.1.1994/65 |

# Alennus vanhempien tulojen perusteella

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| VanhAlennusS | Opintorahaan vanhempien tulojen perusteella laskettava alennus | mvuosi, mkuuk, minf, alisa, kork, vanh, ika, sisaria, vanhtulo1, vanhtulo2, opraha, huoltaja | ORaja1, ORaja3, VanhTuloRaja2,  VanhTuloRaja3,  VanhTuloRaja2Kynnys, VanhTuloPros2 |

Vanhempien tulojen perusteella opintorahaa voidaan alentaa, jos kyse ei ole korkeakouluopiskelijasta. Vuoden 1994 laissa tämä mahdollisuus rajataan alle 20-vuotiaisiin opiskelijoihin opintorahassa sekä alle 18-vuotiaisiin opiskelijoihin asumislisässä. Lain 19 §:ssä on määritelty tuloraja, jonka jälkeen opintorahaa pienennetään tietyllä prosenttiluvulla jokaista tiettyä ylityksen täyttä markka- tai euromäärää (tulokynnystä) kohden. Lisäksi 1.8.1995 asti oli voimassa tulorajaan vaikuttava sisaralennus, jonka perusteena oli niiden sisarusten lukumäärä, jotka opiskelivat ja joilla ei ollut oikeutta 20 vuotta täyttäneiden itsenäisesti asuvien opiskelijoiden opintorahaan. Lain alkuperäinen muotoilu oli seuraava.

19 §

Vanhempien tulojen huomioonottaminen

Vanhempien tuloja ei oteta huomioon korkeakouluopiskelijoiden ja aikuisopintorahaan oikeutettujen opintotukea myönnettäessä.

Muiden kuin korkeakouluopiskelijoiden vanhempien tulot otetaan huomioon opintorahaa myönnettäessä, jos opiskelija on alle 20-vuotias, sekä asumislisää myönnettäessä, jos opiskelija on alle 18-vuotias. Tulot otetaan huomioon mainitun ikärajan täyttämistä edeltävän kalenterikuukauden loppuun. Vanhempien tuloja ei kuitenkaan oteta huomioon, jos opiskelija on avioliitossa tai elatusvelvollinen.

Opiskelijalla on oikeus täysimääräiseen opintorahaan ja asumislisään, jos vanhempien tuloverolain 30 §:ssä tarkoitettujen puhtaiden ansio- ja pääomatulojen määrä on enintään 162 000 markkaa vuodessa. Tulosta vähennetään opiskelijan pyynnöstä 20 000 markkaa kunkin opiskelevan sisaruksen osalta, josta ei makseta lapsilisää taikka jolla ei ole oikeutta 11 §:n 1 momentin 3 kohdassa tarkoitetun suuruiseen opintorahaan taikka aikuisopintorahaan. Opintorahaa ja asumislisää vähennetään jokaista tulorajan ylittävää täyttä 4 000 markkaa kohden viisi prosenttia.

Laissa 30.12.2013/1243 itsenäisesti asuvien 18–19-vuotiaiden ei-korkeakouluopiskelijoiden vanhempien tulorajaa nostettiin, vanhempien luona asuvien tulorajan pysyessä ennallaan.

19 §

Vanhempien tulojen huomioon ottaminen

Muussa oppilaitoksessa kuin korkeakoulussa opiskelevalla 18–19-vuotiaalla, joka asuu muualla kuin vanhempansa luona, on kuitenkin oikeus täysimääräiseen opintorahaan, jos vanhempien tuloverolain 30 §:ssä tarkoitettujen puhtaiden ansio- ja pääomatulojen määrä on enintään 53 000 euroa vuodessa. Opintorahaa vähennetään jokaista tulorajan ylittävää täyttä 1 010:tä euroa kohden viisi prosenttia.

1.1.2016 19 § 4 momentti muutettiin seuraavaan muotoon (4.12.2015/1402):

**19 §**

**Vanhempien tulojen huomioon ottaminen**

Muussa oppilaitoksessa kuin korkeakoulussa opiskelevalla 18 tai 19-vuotiaalla, joka asuu muualla kuin vanhempansa luona, on kuitenkin oikeus täysimääräiseen opintorahaan, jos vanhempien tuloverolain 30 §:ssä tarkoitettujen puhtaiden ansio- ja pääomatulojen määrä on enintään 60 000 euroa vuodessa. Opintorahaa vähennetään jokaista tulorajan ylittävää täyttä 1 010:tä euroa kohden viisi prosenttia. (4.12.2015/1402)

Itsenäisesti asuvien 18–19-vuotiaiden osalta vanhempien tulot eivät enää alenna opintorahaa 1.1.2018 lukien (19.12.2017/960):

**19 §**

**Vanhempien tulojen huomioon ottaminen**

Muiden kuin korkeakouluopiskelijoiden vanhempien tulot otetaan huomioon opintorahaa myönnettäessä, jos opiskelija on alle 20-vuotias ja asuu vanhempansa luona, sekä opintorahaa ja asumislisää myönnettäessä, jos opiskelija on alle 18-vuotias. Tulot otetaan huomioon mainitun ikärajan täyttämistä edeltävän kalenterikuukauden loppuun. Vanhempien tuloja ei kuitenkaan oteta huomioon, jos opiskelija on avioliitossa tai saa opintorahan huoltajakorotusta. Jos opiskelijan vanhemmat ovat eronneet tai asuvat pysyvästi välien rikkoutumisen vuoksi erillään, vain sen vanhemman tulot otetaan huomioon, jonka luona opiskelija asuu tai on viimeksi asunut. Jos opiskelija on alle 18-vuotias ja hän on vanhempansa ja tämän uuden aviopuolison yhteisessä kodissa huollettavana, myös uuden aviopuolison tulot otetaan huomioon.

Itsenäisesti asuvien alle 18-vuotiaiden osalta vanhempien tulot eivät enää alenna opintorahaa 1.8.2019 lukien (19.12.2018/1173):

**19 §**

**Vanhempien tulojen huomioon ottaminen**

Muiden kuin korkeakouluopiskelijoiden vanhempien tulot otetaan huomioon opintorahaa myönnettäessä, jos opiskelija on alle 20-vuotias ja asuu vanhempansa luona. Tulot otetaan huomioon mainitun ikärajan täyttämistä edeltävän kalenterikuukauden loppuun. Vanhempien tuloja ei kuitenkaan oteta huomioon, jos opiskelija on avioliitossa tai saa opintorahan huoltajakorotusta. Jos opiskelijan vanhemmat ovat eronneet tai asuvat pysyvästi välien rikkoutumisen vuoksi erillään, vain sen vanhemman tulot otetaan huomioon, jonka luona opiskelija asuu tai on viimeksi asunut. Jos opiskelija on alle 18-vuotias ja hän on vanhempansa ja vanhemman uuden aviopuolison yhteisessä kodissa huollettavana, myös uuden aviopuolison tulot otetaan huomioon.

Opiskelijalla on oikeus 11 §:n 1 momentin 1 kohdan mukaiseen opintorahaan, jos vanhempien veronalaisten ansio- ja pääomatulojen yhteismäärä on enintään 43 000 euroa vuodessa. Opintorahaa vähennetään jokaista tulorajan ylittävää täyttä 1 070:tä euroa kohden viisi prosenttiyksikköä.

Näiden normien muutokset on esitetty seuraavassa taulukossa.

Vanhempien tulojen huomioon ottaminen opintotuen alentamisessa

|  |  |  |  |  |  |  |
| --- | --- | --- | --- | --- | --- | --- |
| **Voimaantulo** | **Tuloraja,**  **1.8.2014 alkaen koskee muita paitsi 18–19-vuotiaita itsenäisesti asuvia ei-korkeakoulu-opiskelijoita** | **Tuloraja 1.8.2014 alkaen, itsenäisesti asuvat 18–19-vuotiaat ei-korkeakoulu-opiskelijat** | **Kynnys** | **Alennus-prosentti** | **Sisar-alennus** | **Laki** |
| 1.7.1994 | 162 000 mk |  | 4 000 mk | 5 % | 20 000 mk | 21.1.1994/65 |
| 1.8.1995 | 162 000 mk |  | 4 000 mk | 5 % | 0 mk | 30.6.1995/940 |
| 1.1.2002 | 27 300 € |  | 680 € | 5 % | 0 € | 17.8.2001/734 |
| 1.11.2006 | 31 400 € |  | 780 € | 5 % | 0 € | 19.5.2006/399 |
| 1.11.2007 | 40 800 € |  | 1 010 € | 5 % | 0 € | 17.8.2007/792 |
| 1.8.2014 | 40 800 € | 53 000 € | 1 010 € | 5 % | 0 € | 30.12.2013/1243 |
| 1.1.2016 | 40 800 € | 60 000 € | 1 010 € | 5 % | 0 € | 4.12.2015/1402 |
| 1.1.2018 | 40 800 € | - | 1 010 € | 5 % | 0 € | 19.12.2017/960 |
| 1.8.2019 | 43 000 € |  | 1 070 € | 5 % | 0 € | 19.12.2018/1173 |

Puolison tulojen vaikutus asumislisään

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| AsumLisaKS | Asumislisä kuukausitasolla | PuolTulo | AsLisaPuolTuloRaja, AsLisaPuolVahPros, AsLisaPuolTuloKynnys |
| AsumLisaVS | Asumislisä kuukausitasolla vuosikeskiarvona |  |  |

Puolison tulot ovat vaikuttaneet opintotuen asumislisään 1.5.2000 lähtien. Laissa 21.1.2000/41 säädettiin:

19 a §

Aviopuolison huomioon ottaminen asumislisää myönnettäessä

Opiskelijalla on oikeus täysimääräiseen asumislisään, jos hänen aviopuolisonsa tuloverolain 30 §:ssä tarkoitettujen puhtaiden ansio- ja pääomatulojen määrä on enintään 90 000 markkaa vuodessa. Asumislisää vähennetään jokaista tulorajan ylittävää täyttä 4 000 markkaa kohden 10 prosenttia.

Jos aviopuolisot eivät asu samassa asunnossa, puolison tuloja ei kuitenkaan oteta huomioon.

Lailla 21.12.2001/1427 määriteltiin uudet euromäärät:

19 a §

Puolison tulojen huomioon ottaminen asumislisää myönnettäessä

Opiskelijalla on oikeus täysimääräiseen asumislisään, jos hänen puolisonsa tuloverolain 30 §:ssä tarkoitettujen puhtaiden ansio- ja pääomatulojen määrä on enintään 15 200 euroa vuodessa. Asumislisää vähennetään jokaista tulorajan ylittävää täyttä 680 euroa kohden 10 prosenttia.

Lailla 14.11.2008/706 tämä kohta laista on kumottu 1.1.2009 lähtien.

Aikuisopintoraha

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| AikOpinRahaKS | Aikuisopintoraha kuukausitasolla | mvuosi, mkuuk, minf, kork, tulo | AikOpAlaRaja, AikOpYlaRaja, AikOpPros, KorkMuu20 |

Aikuisopintorahan maksaminen oli tietyin ehdoin mahdollista 25–52-vuotiaille opiskelijoille vuoden 1972 opintotukilakiin tehtyjen muutosten nojalla sekä vuosien 1992 ja 1994 opintotukilakien perusteella. Ennen vuoden 1994 opintolain voimaantuloa keskeiset määräykset aikuisopintotuen saantiehdoista ja määräytymisestä annettiin valtioneuvoston päätöksellä. Sen jälkeen vastaavat määräykset sisältyivät itse opintotukilakiin.

Aikuisopintorahan suuruudesta valtioneuvoston päätös 2.4.1992/318 määräsi seuraavasti:

**5 §**

Aikuisopintorahan määrä on 25 prosenttia tuen hakijan opintoja edeltävästä vakiintuneesta kuukausitulotasosta tai sitä vastaavien tulojen tasosta, kuitenkin vähintään 1 200 markkaa ja enintään 2 800 markkaa kuukaudessa. Korkeakouluopiskelijalle myönnettävän aikuisopintorahan vähimmäismäärä on 1 570 markkaa kuukaudessa.

Yritys- tai ammattitoiminnan tulot otetaan huomioon viimeksi toimitetun verotuksen mukaisina.

Jos hakijan tulot ovat vaihdelleet merkittävästi opintoja edeltäneen puolivuotiskauden aikana, tulotaso otetaan huomioon viimeisen kuuden kuukauden keskimääräisen kuukausitulon mukaisena.

Jos hakijan tulot opintoja välittömästi edeltävänä aikana ovat olleet tavanomaista alhaisempia työttömyyden, sairauden, äitiys- tai vanhempainloman, hoitovapaan tai muun vastaavan syyn johdosta, otetaan tulotaso huomioon ennen sen alenemista vallinneen tilanteen mukaisesti edellyttäen, että tulotason muutos on tapahtunut korkeintaan vuotta ennen opintojen aloittamista.

Päätöksen sisältämiin rahamääriin tuli myöhemmin vähän muutoksia. Päätöksessä 23.12.1992/1531 säädettiin kaikille sama vähimmäismäärä 1 570 markkaa kuukaudessa. Opintorahan alennus vuonna 1995 koski myös tätä markkamäärää. Markkamäärät muutettiin euroiksi vuoden 2002 alussa. Aikuisopintorahan korvasi aikuiskoulutustuki vuoden 2001 elokuun alusta lähtien, mutta niille, jotka olivat saaneet opintoihin aikaisemmin saaneet aikuisopintorahaa, sitä voitiin maksaa vuoden 2002 loppuun asti.

Aikuisopintorahan keskeiset normit on koottu seuraavaan taulukkoon.

Aikuisopintorahan määrä

|  |  |  |  |  |  |
| --- | --- | --- | --- | --- | --- |
| **Voimaantulo** | **Alaraja** | **Alaraja korkea-kuluissa** | **Yläraja** | **Prosentti** | **Säädös** |
| 1.7.1992 | 1 000 mk | 1 570 mk | 2 800 mk | 25 % | VNP 2.4.1992/318 |
| 1.1.1993 | 1 570 mk | 1 570 mk | 2 800 mk | 25 % | VNP 23.12.1992/1531, L 21.1.1994/65 |
| 1.8.1995 | 1 540 mk | 1 540 mk | 2 800 mk | 25 % | L 30.6.1995/940 |
| 1.1.2002 | 259,01 € | 259,01 € | 470,93 € | 25 % | L 17.8.2001/734 |
| 1.1.2003 | Kumottu | | | | L 28.12.1277/2000 |

Aikuiskoulutustuki

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| AikKoulTukiKS | Aikuiskoulutustuki kuukausitasolla | mvuosi, mkuuk, minf, tulo | AikKoulPerus, AikKoulTuloRaja, AikKoulPros1, AikKoulPros2,  AtVahPros, ATPaivia,  ATProsYlaRaja, ATTaite, ATPerus, ATPros1, ATPros2 |
| AikKoulTukiVS | Aikuiskoulutustuki kuukausitasolla vuosikeskiarvona | mvuosi, minf, tulo |  |
| AikKoulTukiK1 | Aikuiskoulutustuen laskukaava 31.7.2010 asti | mvuosi, mkuuk, minf, tulo | AikKoulPerus, AikKoulTuloRaja, AikKoulPros1, AikKoulPros2 |
| AikKoulTukiK2 | Aikuiskoulutustuen laskukaava 1.8.2010 alkaen | mvuosi, mkuuk, minf, tulo | AtVahPros, ATPaivia,  ATProsYlaRaja, ATTaite, ATPerus, ATPros1, ATPros2 |
| AikKoulSoviteltuKS | Soviteltu aikuiskoulutustuki kuukausitasolla | mvuosi, mkuuk, minf, praha, tyotulo, tulo | ATSovSuoja, ATSovPros, ATPerus, ATPaivia, ATVahPros, |
| AikKoulSoviteltuVS | Soviteltu aikuiskoulutustuki kuukausitasolla vuosikeskiarvona | mvuosi, minf, praha, tyotulo,tulo |  |

Laki aikuiskoulutustuesta 28.12.2000/1276 astui voimaan 1.8.2001. Oikeus aikuiskoulutustukeen riippuu mm. edeltävän työsuhteen pituudesta. Aikuiskoulutustuen määrästä säädetään seuraavaa:

12 §

Aikuiskoulutustuen määrä

Aikuiskoulutustuki muodostuu perusosasta ja ansio-osasta. Perusosan suuruus on 440 euroa kuukaudessa. Ansio-osan suuruus on 20 prosenttia tuen perusteena olevasta 3 momentissa tarkoitetusta palkansaajan kuukausipalkasta 2 700 euroon saakka ja sen ylittävältä palkan osalta 15 prosenttia. Yritystoiminnasta saatuja tuloja ei oteta ansio-osassa huomioon.

Muunnettaessa kuukautta kohden laskettua palkkaa päiväpalkaksi tai päinvastoin katsotaan kuukauteen sisältyvän 21,5 työpäivää.

Aikuiskoulutustuen ansio-osan perusteena oleva palkka lasketaan tukikautta edeltäneen työ-, virka- tai muun palvelussuhteen vakiintuneista ansioista yhteensä vuoden ajalta laskettuna hakemuskuukautta edeltäneen kalenterikuukauden lopusta lukien. Jos jaksottaisen opintovapaan ansionmenetystä haetaan jälkikäteen, ansiot otetaan huomioon yhteensä vuoden ajalta laskettuna 10 §:ssä tarkoitettua tarkastelujaksoa edeltäneen kalenterikuukauden lopusta lukien. Sosiaali- ja terveysministeriön asetuksella säädetään tarkemmin ansio-osan perusteena olevan palkan määrittämisestä.

Aikuiskoulutustuen perusosan suuruus korotettiin 500 euroon lailla 19.12.2003/1152 1.1.2004 lähtien.

Aikuiskoulutustuen ehtoja on muutettu eri vuosina. Lailla 19.2.2010/127 ehtoja muutettiin merkittävästi ja aikuiskoulutustuen suuruus säädettiin samansuuruiseksi kuin silloinen normaali ansiosidonnainen työttömyyspäiväraha 1.8.2010 lähtien.

12 §

Aikuiskoulutustuen määrä

Palkansaajan aikuiskoulutustuki muodostuu perusosasta ja ansio-osasta. Perusosa on 22,22 euroa päivältä. Ansio-osa on 45 prosenttia päiväpalkan ja perusosan erotuksesta. Kun palkka kuukaudessa on suurempi kuin 105-kertainen perusosa, ansio-osa on tämän rajan ylittävältä päiväpalkan osalta 20 prosenttia. Aikuiskoulutustuki on enintään 90 prosenttia tuen perusteena olevasta päiväpalkasta, kuitenkin vähintään perusosan suuruinen. Yrittäjän aikuiskoulutustuki maksetaan perusosan suuruisena.

Aikuiskoulutustuen ansio-osan perusteena oleva palkka lasketaan tukikautta edeltäneen työ-, virka- tai muun palvelussuhteen vakiintuneista ansioista yhteensä vuoden ajalta laskettuna hakemuskuukautta edeltäneen kalenterikuukauden lopusta lukien. Muilta osin ansio-osan perusteena olevan palkan määrittämiseen sovelletaan, mitä työttömyysturvalain 6 luvun 4 §:ssä säädetään.

Aikuiskoulutustuki voidaan maksaa myös soviteltuna, jolloin työtulon suojaosa on 127€ ja yhteensovitusprosentti 80.

1.8.2020 Aikuiskoulutustuen määrään tuli muutoksia:

12 §

Aikuiskoulutustuen määrä

Palkansaajan aikuiskoulutustuki muodostuu perusosasta ja ansio-osasta. Perusosa on 27,54 euroa päivältä. Ansio-osa on 42 prosenttia päiväpalkan ja perusosan erotuksesta. Jos palkka kuukaudessa on suurempi kuin 95-kertainen perusosa, ansio-osa on tämän rajan ylittävältä päiväpalkan osalta 20 prosenttia. Aikuiskoulutustuki on enintään 90 prosenttia tuen perusteena olevasta päiväpalkasta, kuitenkin vähintään perusosan suuruinen. Yrittäjän aikuiskoulutustuki maksetaan perusosan suuruisena.

Muunnettaessa kuukautta kohden laskettua palkkaa päiväpalkaksi tai päinvastoin kuukauteen katsotaan sisältyvän 21,5 työpäivää.

12 a §

Soviteltu aikuiskoulutustuki

Täyden suojaosan määrä on 127 euroa kuukaudessa. Kuukauden sijasta sovittelujaksona voidaan käyttää myös neljää peräkkäistä kalenteriviikkoa, jolloin suojaosa on vastaava osuus täyden suojaosan määrästä.

Soviteltu aikuiskoulutustuki lasketaan siten, että aikuiskoulutustuki ja 80 prosenttia saadun tulon suojaosan ylittävästä osasta voivat kuukaudessa yhteensä nousta määrään, joka aikuiskoulutustukena olisi muutoin voitu maksaa. Tällöin ei kuitenkaan oteta huomioon niitä eläkkeitä ja sosiaalietuuksia, joita työttömyysturvalain 4 luvun 7 §:n mukaan ei vähennetä työttömyyspäivärahasta. Aikuiskoulutustuen sovittelussa huomioon otettavaan tuloon sovelletaan, mitä työttömyysturvalain 4 luvun 4 §:n 1 ja 3 momentissa säädetään.

Jos henkilölle aikuiskoulutustukena kuukaudelta maksettava määrä olisi pienempi kuin 100 euroa, tukea ei makseta, ellei hakija sitä nimenomaisesti vaadi. Jos henkilölle aikuiskoulutustukena kuukaudelta maksettava määrä olisi pienempi kuin aikuiskoulutustuen perusosa, tukea ei makseta.

Muutettaessa 3 momentissa tarkoitettua kuukautta kohti laskettua etuutta päiväetuudeksi tai päinvastoin katsotaan kuukauteen sisältyvän 21,5 päivää.

Sovitteluun tehtiin muutoksia 1.8.2020.

12 a §

Tukikauden aikaisten tulojen vaikutus palkansaajan aikuiskoulutustuen määrään

Palkansaajan aikuiskoulutustuen määrään vaikuttaa tukikauden aikana henkilölle maksettu lakisääteinen etuus, palkka tai muu työtulo. Tällöin ei kuitenkaan oteta huomioon niitä eläkkeitä ja sosiaalietuuksia, joita työttömyysturvalain 4 luvun 7 §:n mukaan ei vähennetä työttömyyspäivärahasta. Aikuiskoulutustuen määrä lasketaan siten, että aikuiskoulutustuki ja 50 prosenttia saadusta tulosta saavat kuukaudessa yhteensä nousta määrään, joka aikuiskoulutustukena olisi muutoin voitu maksaa. Aikuiskoulutustuen sovittelussa huomioon otettavaan tuloon sovelletaan työttömyysturvalain 4 luvun 2 §:n 5 momenttia ja 4 §:n 1 ja 3 momenttia.

Muutettaessa 1 momentissa tarkoitettua kuukautta kohti laskettua etuutta päiväetuudeksi tai päinvastoin kuukauteen katsotaan sisältyvän 21,5 päivää.

Aikuiskoulutustuen ja tulojen yhteismäärä tukikuukauden aikana on enintään aikuiskoulutustuen perusteena olevan palkan suuruinen, kuitenkin vähintään niin paljon kuin henkilöllä olisi oikeus saada perusosana.

19 §

Aikuiskoulutustuen maksaminen

Aikuiskoulutustukea maksetaan enintään viideltä päivältä kalenteriviikossa. Aikuiskoulutustukea maksettaessa katsotaan täyteen kalenterikuukauteen sisältyvän 21,5 tukipäivää.

Jos henkilölle aikuiskoulutustukena kuukaudelta maksettava määrä on pienempi kuin aikuiskoulutustuen perusosa, tukea ei makseta.

Aikuiskoulutustuen määrää tarkistetaan vuosittain KEL-indeksillä:

30 §

Rahoitus

Aikuiskoulutustuen perusosan määrää korotetaan siten kuin kansaneläkeindeksistä annetussa laissa (456/2001) säädetään. Edellä 12 §:n 1 momentissa mainittu perusosan määrä vastaa sitä kansaneläkeindeksin pistelukua, jonka mukaan vuoden 2001 tammikuussa maksettujen kansaneläkkeiden suuruus on laskettu.

Lailla 28.6.2013/501 pidennettiin tukikauden enimmäiskestoa 19 kuukauteen. Samalla nostettiin suojaosa 250€:oon kuussa. Lailla 9.12.2016/1104 alennettiin aikuiskoulutustuen perusosaa 27,78 euroon / päivä (vuoden 2016 indeksitaso) ja lyhennettiin tukikauden enimmäiskesto 15 kuukauteen 1.8.2017 alkaen.

Muutokset 1.8.2020.

31 §

Etuuden korottaminen

Edellä 12 §:n 1 momentissa mainittu perusosan määrä vastaa sitä kansaneläkeindeksin pistelukua, jonka mukaan vuoden 2019 tammikuussa maksettujen kansaneläkkeiden määrä on laskettu.

Aikuiskoulutustuki 1.8.2001-31.7.2010

|  |  |  |  |  |  |
| --- | --- | --- | --- | --- | --- |
| **Voimaantulo** | **Perusosa** | **Tuloraja** | **Ansio-osan ensimmäinen prosentti** | **Ansio-osan toinen prosentti** | **Laki** |
| 1.8.2001 | 2 616 mk | 16 053 mk | 20 % | 15 % | 28.12.2000/1276 |
| 1.1.2002 | 440 € | 2 700 € | 20 % | 15 % | 28.12.2000/1276 |
| 1.1.2004 | 500 € | 2 700 € | 20 % | 15 % | 19.12.2003/1152 |

Aikuiskoulutustuki 1.8.2010 alkaen

|  |  |  |  |  |  |  |
| --- | --- | --- | --- | --- | --- | --- |
| **Voimaantulo** | **Perusosa** | **Ansio-osan 1. prosentti** | **Taitekohdan kerroin** | **Ansio-osan 2. prosentti** | **Sovitellun tuen suojaosa** | **Laki** |
| 1.8.2010 | työttömyysturvan peruspäiväraha | 45 % | 105 | 20 % | 127 € | 19.2.2010/127 |
| 1.8.2013 | työttömyysturvan peruspäiväraha | 45 % | 105 | 20 % | 250 € | 28.6.2013/501 |
| 1.8.2017 | 27,54 € | 45 % | 105 | 20 % | 250 € | 9.12.2016/1104 |
| 1.1.2020 | 27,81 € | 45 % | 105 | 20 % | 250 € | Indeksitarkistus |
| 1.8.2020 | 27,81 € | 42 % | 95 | 20 % | 0 € | 11.06.2020/450 |
| 1.1.2021 | 27,91 € | 42 % | 95 | 20 % | 0 € | Indeksitarkistus |

Opintolainojen valtiontakaus

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| OpLainaKS | Opintolainan valtiontakaus kuukausitasolla | mvuosi, mkuuk, minf, kork, aikkoul, ika | OpLainaAikKoul, ORaja3, OpLainaKor, OpLainaKorAlle18, OpLainaMuuAlle18, OpLainaMuu |
| OpLainaVS | Opintolainan valtiontakaus kuukausitasolla vuosikeskiarvona | mvuosi, minf, kork, aikkoul, ika |  |

Opintolainojen valtiontakausta koskevat pykälät sisältyvät Opintotukilakiin. Opintolainan valtiontakauksesta ja sen määrästä säädetään seuraavaa:

15 §

Opintolainan valtiontakaus

Opintolainan valtiontakaus myönnetään opiskelijalle, joka saa tämän lain mukaista opintorahaa tai aikuiskoulutustuesta annetun lain mukaista aikuiskoulutustukea. Valtiontakaus myönnetään myös opiskelijalle, jolle ei 20 §:n mukaan myönnetä opintorahaa. Opintorahaa saavalle korkeakouluopiskelijalle valtiontakaus myönnetään ilman erillistä hakemusta.

Valtiontakaus myönnetään lisäksi muualla kuin vanhempansa luona asuvalle opiskelijalle:

1) jonka elatusta varten maksetaan lapsilisää ja joka opiskelee muussa oppilaitoksessa kuin lukiossa ja joka olisi vanhempiensa tulojen perusteella oikeutettu opintorahaan; tai

2) joka on täyttänyt 18 vuotta ja joka ei vanhempiensa tulojen perusteella ole oikeutettu opintorahaan.

Aikuiskoulutustukea saavalle valtiontakaus voidaan myöntää muihinkin kuin tämän lain 4 §:ssä tarkoitettuihin opintoihin.

Valtiontakausta ei myönnetä opiskelijalle:

1) joka on suorittamassa vapausrangaistusta;

2) jonka opintolaina on takausvastuun perusteella Kansaneläkelaitoksen perittävänä, ellei Kansaneläkelaitos erityisestä syystä toisin määrää; tai

3) jolla on luottotietolain [(527/2007) 4 luvussa](http://www.finlex.fi/fi/laki/ajantasa/2007/20070527) tarkoitettuun luottotietorekisteriin rekisteröity maksuhäiriö.

Valtiontakaus voidaan kuitenkin myöntää, vaikka opiskelijalla olisi 4 momentin 3 kohdassa tarkoitettu maksuhäiriö, jos:

1) maksuhäiriö on yksittäinen, määrältään vähäinen ja sen rekisteröinnistä on kulunut kohtalaisen pitkä aika;

2) merkinnän aiheuttanut velka on suoritettu; tai

3) valtiontakauksen myöntämiselle on muu erityinen syy.

Valtiontakaus myönnetään enintään lukuvuodeksi kerrallaan. Päätös valtiontakauksen myöntämisestä voi kuitenkin sisältää valtiontakauksen lukuvuotta edeltävää kesä- ja heinäkuuta varten. Jos opiskelu kestää enintään 12 kuukautta, valtiontakaus voidaan myöntää yhdellä päätöksellä koko opiskeluajalle.

16 §

Valtiontakauksen suuruus

Opintolainan valtiontakauksen määrä tukikuukautta kohden on:

1) korkeakouluopiskelijalla ja aikuiskoulutustukea saavalla 300 euroa;

2) muulla kuin korkeakouluopiskelijalla 300 euroa, kun opiskelija on täyttänyt 18 vuotta, ja 160 euroa, kun opiskelija on alle 18-vuotias; oikeus korkeampaan valtiontakaukseen alkaa sen kuukauden alusta, jona opiskelija täyttää 18 vuotta;

3) ulkomailla opiskelevalla opiskelijalla 600 euroa.

Valtiontakauksen määrää korotetaan niinä lukukausina, jolloin opiskelija saa opintotukea, sillä opintolainan lisäyksellä, jonka luottolaitos antaa opiskelijalle lukuvuoden aikana erääntyvän opintolainan koron maksamiseksi.

Lailla 30.12.2014 opintolainojen valtiontakausta korotettiin.

16 §

Valtiontakauksen määrä

Opintolainan valtiontakauksen määrä tukikuukautta kohden on:

1) korkeakouluopiskelijalla ja aikuiskoulutustukea saavalla 400 euroa;

2) muulla kuin korkeakouluopiskelijalla 400 euroa, kun opiskelija on täyttänyt 18 vuotta, ja 260 euroa, kun opiskelija on alle 18-vuotias; oikeus korkeampaan valtiontakaukseen alkaa sen kuukauden alusta, jona opiskelija täyttää 18 vuotta;

3) ulkomailla opiskelevalla opiskelijalla 700 euroa.

1.8.2017 lukien valtiontakauksen määrää korotettiin opintorahaleikkausten yhteydessä:

**16 §**

**Valtiontakauksen määrä**

Opintolainan valtiontakauksen määrä tukikuukautta kohden on:

1) korkeakouluopiskelijalla ja aikuiskoulutustukea saavalla 650 euroa;

2) muulla kuin korkeakouluopiskelijalla 650 euroa, jos opiskelija on täyttänyt 18 vuotta, ja 300 euroa, jos opiskelija on alle 18-vuotias; oikeus korkeampaan valtiontakaukseen alkaa sen kuukauden alusta, jona opiskelija täyttää 18 vuotta;

3) ulkomailla opiskelevalla opiskelijalla 800 euroa.