Päivähoitomaksut

Viimeksi päivitetty 11.1.2021

Sisällys

[Sisällys 1](#_Toc29929048)

[Taulukoiden luettelo 1](#_Toc29929049)

[Johdanto 1](#_Toc29929050)

[Päivähoitomaksun määräämisen perusteena olevat tulot 2](#_Toc29929051)

[Maksun suuruuden määräytyminen 3](#_Toc29929052)

Taulukoiden luettelo

[Päivähoitomaksuja koskevat lait 1](#_Toc29929053)

[Päivähoitomaksujen parametreja 1997– 7](#_Toc29929054)

Johdanto

Sisu-mallissa on mallinnettu päivähoitomaksulainsäädäntöä elokuusta 1997 lähtien. Sitä ennen päivähoitomaksut perustuivat suurelta osin kuntien omiin päätöksiin.

Päivähoitomaksut perustuvat lakiin (734/1992) ja asetukseen (912/1992) sosiaali- ja terveydenhuollon asiakasmaksuista. Tässä otetaan huomioon lain muutoksia laista 20.12.1996/1134 lähtien. Päivähoitomaksuja koskeva säännös lisättiin lain 7 a §:ksi (6.6.2008/387). Lain 10 a §:ssä määrätään, mitkä tulot otetaan huomioon päivähoitomaksun määräämisessä.

Päivähoitomaksuja koskevat lait

|  |  |  |
| --- | --- | --- |
| **Lain nimike** | **Säädösnumero** | **Voimaantulo** |
| Laki sosiaali- ja terveydenhuollon asiakasmaksuista | 3.8.1992/734 | 1.1.1993 |
| Laki varhaiskasvatuksen asiakasmaksuista | 29.12.2016/1503 | 1.3.2017 |

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| PHoitoMaksuS | Päivähoitomaksu kuukausitasolla, vuoden 1997 lainsäädäntö | mvuosi, mkuuk, minf, puoliso, phlapsia, sisarn, muitalapsia, tulo | PHRaja1, PHRaja2, PHRaja3, PHRaja4, PHRaja5, PHKerr1, PHKerr2, PHKerr3, PHKerr4, PHKerr5, PHVahenn, PHYlaraja, PHAlaraja, PHYlaraja2, PHAlennus3,  PHAlennus2 |
| PHoitoMaksuVS | Päivähoitomaksu kuukausitasolla vuosikeskiarvona, vuoden 1997 lainsäädäntö | mvuosi, minf, puoliso, phlapsia, sisarn, muitalapsia, tulo |  |
| SumPHoitoMaksuS | Päivähoitomaksun useammasta lapsesta kuukausitasolla | mvuosi, mkuuk, minf, puoliso, phlapsia, muitalapsia, tulo |  |
| SumPHoitoMaksuVS | Päivähoitomaksun useammasta lapsesta kuukausitasolla vuosikeskiarvona | mvuosi, minf, puoliso, phlapsia, muitalapsia, tulo |  |

Alkuperäisessä muodossaan 7 a § määrää mm.:

7 a §

Lasten päivähoidon maksu

Lasten päivähoidosta annetussa laissa (36/73) tarkoitetusta lapsen päiväkoti- ja perhepäivähoidosta voidaan määrätä kuukausimaksu. Maksu voidaan periä enintään yhdeltätoista kalenterikuukaudelta toimintavuoden aikana.

Kokopäivähoidon kuukausimaksu saa olla enintään perheen koon mukaan määräytyvän maksuprosentin osoittama markkamäärä vähimmäistulorajan ylittävästä kuukausitulosta. Kunta voi kuitenkin määrätä enimmäismaksun, jos hakija ei ilmoita perheen tuloja. Perheen kokona otetaan huomioon enintään kaksi lasten päivähoidosta annetun lain 11 a §:n mukaisen valintaoikeuden piirissä olevaa lasta.

Maksuprosentit ja tulorajat ovat seuraavat:

|  |  |  |
| --- | --- | --- |
| Perheen koko henkilöä | Tuloraja markkaa kuukaudessa | Korkein maksuprosentti |
| 1―2 | 5 150 | 11,5 |
| 3 | 6 350 | 9,4 |
| 4 | 7 540 | 7,9 |

Jos perheessä on muitakin kuin 2 momentissa tarkoitetut lapset, maksun määräämisen perusteena olevasta tulosta vähennetään 500 markkaa kustakin muusta lapsesta.

Milloin samasta perheestä on useampi kuin yksi lapsi kunnan järjestämässä päivähoidossa, voidaan toisesta kokopäivähoidossa olevasta lapsesta määrätä saman suuruinen maksu kuin ensimmäisestä lapsesta. Kustakin seuraavasta lapsesta määrättävä maksu on 20 prosenttia ensimmäisen lapsen maksusta.

Jos lapsi on osapäivähoidossa tai lapsen hoitoaika muutoin jatkuvasti päivittäin, viikoittain tai kuukausittain on säännönmukaista kokopäivähoidon hoitoaikaa merkittävästi lyhyempi, kunnan tulee päättämiensä perustein periä hoitoaikaan suhteutettu 2―4 momentissa säädettyä kokopäivähoidon maksua alempi maksu.

------

Maksu voi kokopäivähoidossa olla lasta kohti enintään 1 000 markkaa. Lasta koskevaa sataa markkaa pienempää maksua ei peritä.

------

Tulojen huomioon ottamisesta säädetään seuraavaa:

# Päivähoitomaksun määräämisen perusteena olevat tulot

10 a §

Päivähoitomaksun määräämisen perusteena olevat tulot

Päätettäessä lasten päivähoidosta määrättävästä maksusta otetaan perheen tuloina huomioon palvelun käyttäjän sekä hänen kanssaan yhteistaloudessa avioliitossa tai avioliitonomaisissa olosuhteissa elävän henkilön veronalaiset ansio- ja pääomatulot sekä verosta vapaat tulot. Jos kuukausittaiset tulot vaihtelevat, otetaan kuukausitulona huomioon viimeksi kuluneen vuoden keskimääräinen kuukausitulo. Veronalaisena tulona voidaan ottaa huomioon myös viimeksi toimitetussa verotuksessa vahvistetut vastaavat veronalaiset tulot korotettuna niillä prosenttimäärillä, jotka verohallitus vuosittain antamissaan päätöksissä ennakkoperinnän laskemisperusteista määrää.

Metsätulona otetaan huomioon varallisuusverotusta varten määritelty metsän puhdas tuotto, josta vähennetään metsätalouden korot ja 10 prosenttia puhtaan tuoton arvosta. Metsätuloa on alennettava palvelun käyttäjän vaatimuksesta, mikäli tilakohtaisen vuotuisen hakkuumahdollisuuden nettoraha-arvo on metsänhoitoyhdistyksen tai metsälautakunnan antaman lausunnon perusteella vähintään 10 prosenttia alempi kuin metsätulo. Alennus on metsätulon ja hakkuumahdollisuuden nettoraha-arvon erotuksen suuruinen.

Tulona ei oteta huomioon lapsilisää, lapsen hoitotukea, asumistukea, vammaistukea, tapaturmavakuutuksen perusteella suoritettavia sairaanhoito- ja tutkimuskuluja, sotilasavustusta, rintamalisää, opintorahaa, aikuisopintorahaa, opintotuen asumislisää, opintojen johdosta suoritettavia apurahoja ja muita vastaavia avustuksia, perhehoidon kustannusten korvauksia eikä lasten kotihoidon tukea.

Tulojen vähennyksenä otetaan huomioon suoritetut elatusavut ja tosiasiallisista perhesuhteista johtuvat muut vastaavat kustannukset sekä kiinteistön luovutuksen yhteydessä määräajaksi tai elinkaudeksi pidätetty rahana suoritettava etuus (syytinki).

Päivähoitomaksu määrätään sen maksamisajankohdan tilannetta vastaavaksi joko todettavissa olevien tai arvioitujen tulojen perusteella.

Lainsäädännössä on sen jälkeen tapahtunut seuraavia päivähoitomaksujen parametreihin ja laskukaavoihin vaikuttavia muutoksia.

Lailla 23.11.1999/1308 enimmäismaksu lasta kohden korotettiin 1 100 markkaan 1.1.2001 lähtien.

Lailla 13.12.2001/1231 muutettiin tulorajat euromääräisiksi ja tehtiin eräitä muita muutoksia 1.1.2002 lähtien. Tulorajat 5 150, 6 350 ja 7 540 muutettiin tulorajoiksi 918, 1 132 ja 1 344 euroa. Tulojen vähennys 500 markkaa muutettiin 89 euroksi. 7 a §:n 5 momentti muutettiin seuraavaksi:

Milloin samasta perheestä on useampi kuin yksi lapsi kunnan järjestämässä päivähoidossa, voidaan nuorimmasta kokopäivähoidossa olevasta lapsesta määrätä korkeimman maksuprosentin mukaan määräytyvä maksu. Ikäjärjestyksessä seuraavasta kokopäivähoidossa olevasta lapsesta voidaan määrätä samansuuruinen maksu kuin nuorimmasta lapsesta, kuitenkin enintään 180 euroa kuukaudessa. Kustakin seuraavasta lapsesta määrättävä maksu on 20 prosenttia nuorimman lapsen maksusta. Määrättäessä perheen toisen tai useamman lapsen maksua, käytetään määräytymisen perustana nuorimman lapsen laskennallista kokopäivähoidon maksua.

Enimmäismaksu 1 100 markkaa muutettiin 200 euroksi ja pienin maksettava maksu 18 euroksi.

Lailla 6.6.2008/387 tehtiin lain 7 a §:ään useita muutoksia. Päivähoitomaksut ja niiden tulorajat sidottiin indekseihin. Laissa, joka tuli voimaan 1.8.2008 säädetään mm. seuraavaa:

# Maksun suuruuden määräytyminen

7 a §

Lasten päivähoidon maksu

----------------------------------------------------------------

Kokopäivähoidon kuukausimaksu saa olla enintään perheen koon mukaan määräytyvän maksuprosentin osoittama euromäärä vähimmäistulorajan ylittävästä kuukausitulosta. Kunta voi kuitenkin määrätä enimmäismaksun, jos hakija ei ilmoita perheen tuloja. Perheen kokona otetaan huomioon yhteistaloudessa avioliitossa tai avioliitonomaisissa olosuhteissa elävät henkilöt sekä heidän kanssaan samassa taloudessa asuvat molempien alaikäiset lapset. Maksuprosentit ja tulorajat ovat seuraavat:

|  |  |  |
| --- | --- | --- |
| Perheen koko, henkilöä | Tuloraja, euroa kuukaudessa | Korkein maksuprosentti |
| 2 | 1 099 | 11,5 |
| 3 | 1 355 | 9,4 |
| 4 | 1 609 | 7,9 |
| 5 | 1 716 | 7,9 |
| 6 | 1 823 | 7,9 |

Jos perheen koko on suurempi kuin kuusi, lisätään maksun määräämisen perusteena olevaa tulorajaa 107 eurolla kustakin seuraavasta perheen alaikäisestä lapsesta.

Milloin samasta perheestä on useampi kuin yksi lapsi kunnan järjestämässä päivähoidossa, voidaan nuorimmasta kokopäivähoidossa olevasta lapsesta määrätä korkeimman maksuprosentin mukaan määräytyvä maksu. Ikäjärjestyksessä seuraavasta kokopäivähoidossa olevasta lapsesta voidaan määrätä saman suuruinen maksu kuin nuorimmasta lapsesta, kuitenkin enintään 210 euroa kuukaudessa. Kustakin seuraavasta lapsesta määrättävä maksu on 20 prosenttia nuorimman lapsen maksusta. Määrättäessä perheen toisen tai useamman lapsen maksua, käytetään määräytymisen perustana nuorimman lapsen laskennallista kokopäivähoidon maksua.

Edellä 3 momentissa tarkoitetut tulorajojen euromäärät sekä 4 momentissa tarkoitettu euromäärä tarkistetaan joka toinen vuosi yleisen ansiotasoindeksin muutoksen mukaisesti. Laskennan perusteena käytetään tarkistusvuotta edeltävän vuoden keskimääräistä indeksilukua. Indeksin mukainen euromäärä pyöristetään lähimpään euroon. Indeksillä tarkistetut euromäärät tulevat voimaan tarkistusvuotta seuraavan vuoden elokuun 1 päivänä.

Jos lapsi on osapäivähoidossa tai lapsen hoitoaika muutoin jatkuvasti päivittäin, viikoittain tai kuukausittain on säännönmukaista kokopäivähoidon hoitoaikaa merkittävästi lyhyempi, kunnan tulee päättäminsä perustein periä hoitoaikaan suhteutettu 2―4 momentissa säädettyä kokopäivähoidon maksua alempi maksu. Päivähoidon maksua alentavana tekijänä on otettava huomioon myös perusopetuslain (628/1998) mukainen maksuton esiopetus.

--------------------------

Maksu voi kokopäivähoidossa olla lasta kohti enintään 233 euroa kuukaudessa. Lasta koskevaa 21 euroa pienempää maksua ei peritä.

--------------------------

Edellä 5 ja 9 momentissa tarkoitetut euromäärät tarkistetaan joka toinen vuosi sosiaali- ja terveystoimen hintaindeksin muutoksen mukaisesti. Laskennan perusteena käytetään tarkistusvuotta edeltävän vuoden keskimääräistä indeksilukua. Indeksin mukainen euromäärä pyöristetään lähimpään euroon. Indeksillä tarkistetut euromäärät tulevat voimaan tarkistusvuotta seuraavan vuoden elokuun 1 päivänä.

Indeksitarkistuksista on päätetty ensimmäisen kerran sosiaali- ja terveysministeriön ilmoituksella 26.11.2009/959 1.8.2010 lähtien.

1.3.2017 astui voimaan uusi laki varhaiskasvatuksen asiakasmaksuista (29.12.2016/1503):

**4 §**

**Kuukausimaksu ja sen periminen**

Varhaiskasvatuslaissa tarkoitetusta päiväkoti- ja perhepäivähoitona järjestettävästä varhaiskasvatuksesta voidaan määrätä kuukausimaksu. Maksu voidaan periä enintään yhdeltätoista kalenterikuukaudelta toimintavuoden aikana. Jos lapsi on varhaiskasvatuksessa toimintavuoden kaikkina kuukausina ja hän on poissa varhaiskasvatuksesta toimintavuoden aikana muusta syystä kuin sairauden vuoksi enintään kolme neljäsosaa kuukausimaksun perusteena olevien kuukausittaisten varhaiskasvatuspäivien määrästä, voidaan maksu kuitenkin periä 12 kuukaudelta. Poissaolopäiviä laskettaessa otetaan huomioon etukäteen ilmoitetut poissaolot.

**5 §**

**Kokoaikaisen varhaiskasvatuksen kuukausimaksu**

Kokoaikaisen varhaiskasvatuksen kuukausimaksu saa olla enintään perheen koon mukaan määräytyvän maksuprosentin osoittama euromäärä vähimmäistulorajan ylittävästä kuukausitulosta. Kunta voi kuitenkin määrätä 7 §:ssä säädetyn enimmäismaksun, jos hakija ei ilmoita perheen tuloja.

|  |  |  |
| --- | --- | --- |
| Perheen koko, henkilöä | Tuloraja, euroa/kuukausi | Korkein maksuprosentti |
| 2 | 1915 | 11,5 |
| 3 | 1915 | 9,4 |
| 4 | 2053 | 7,9 |
| 5 | 2191 | 7,9 |
| 6 | 2329 | 7,9 |

Jos perheen koko on suurempi kuin kuusi henkilöä, korotetaan maksun määräämisen perusteena olevaa tulorajaa 138 eurolla kustakin seuraavasta perheen alaikäisestä lapsesta.

**6 §**

**Osa-aikaisen varhaiskasvatuksen kuukausimaksu**

Jos lapsi on varhaiskasvatuksessa keskimäärin enintään 20 tuntia viikoittain, saa kuukausimaksu olla enintään 60 prosenttia 5 §:n mukaan määräytyvän kokoaikaisen varhaiskasvatuksen maksusta. Jos lapsi on varhaiskasvatuksessa keskimäärin vähintään 35 tuntia viikoittain, voidaan kuukausimaksuna periä kokoaikaisen varhaiskasvatuksen maksu. Jos lapsi on varhaiskasvatuksessa keskimäärin enemmän kuin 20 tuntia viikoittain, mutta alle 35 tuntia, tulee kunnan periä maksu, joka on suhteutettu varhaiskasvatusaikaan. Varhaiskasvatuksen maksua alentavana tekijänä on otettava huomioon myös perusopetuslain (628/1998) mukainen maksuton esiopetus.

Laskettaessa lapsen keskimääräistä viikoittaista aikaa varhaiskasvatuksessa, otetaan huomioon varhaiskasvatukseen varattu aika kalenterikuukauden ajalta.

**7 §**

**Varhaiskasvatuksen enimmäismaksu ja pienin perittävä maksu**

Maksu voi kokoaikaisessa varhaiskasvatuksessa olla ensimmäisen lapsen osalta enintään 290 euroa kuukaudessa. Lasta koskevaa 27:ää euroa pienempää maksua ei peritä.

**8 §**

**Sisarusten maksujen määräytyminen**

Jos samasta perheestä on useampi kuin yksi lapsi kunnan järjestämässä varhaiskasvatuksessa, voidaan nuorimmasta kokoaikaisessa varhaiskasvatuksessa olevasta lapsesta määrätä 5 §:n mukaan määräytyvä asiakasmaksu. Ikäjärjestyksessä seuraavasta kokoaikaisessa varhaiskasvatuksessa olevasta lapsesta voidaan määrätä maksu, joka on enintään 90 prosenttia nuorimman lapsen maksusta. Kustakin seuraavasta lapsesta määrättävä maksu on enintään 20 prosenttia nuorimman lapsen maksusta. Määrättäessä perheen muiden kuin nuorimman lapsen maksua käytetään määräytymisen perustana nuorimman lapsen laskennallista kokoaikaisen varhaiskasvatuksen maksua.

**11 §**

**Varhaiskasvatuksen maksun määräämisen perusteena olevat tulot**

Päätettäessä varhaiskasvatuksesta määrättävästä maksusta otetaan perheen tuloina huomioon lapsen, hänen vanhempansa tai muun huoltajansa sekä heidän kanssaan yhteistaloudessa avioliitossa tai avioliitonomaisissa olosuhteissa elävän henkilön veronalaiset ansio- ja pääomatulot sekä verosta vapaat tulot. Jos kuukausittaiset tulot vaihtelevat, otetaan kuukausitulona huomioon viimeksi kuluneen vuoden keskimääräinen kuukausitulo. Veronalaisena tulona voidaan ottaa huomioon myös viimeksi toimitetussa verotuksessa vahvistetut vastaavat veronalaiset tulot korotettuina niillä prosenttimäärillä, jotka Verohallitus vuosittain antamissaan päätöksissä ennakkoperinnän laskemisperusteista määrää.

Metsätulona otetaan huomioon varojen arvostamisesta verotuksessa annetun lain (1142/2005) 7 §:n 3 momentin mukaan vahvistettu metsän keskimääräinen vuotuinen tuotto hehtaarilta kerrottuna metsämaan pinta-alalla. Tästä määrästä vähennetään 10 prosenttia ja metsätalouden korot. Metsätuloa on lisäksi alennettava palvelun käyttäjän vaatimuksesta, jos tilakohtaisen vuotuisen hakkuumahdollisuuden nettoraha-arvo on metsänhoitoyhdistyksen tai Suomen metsäkeskuksen antaman lausunnon perusteella vähintään 10 prosenttia pienempi kuin metsätulo. Alennus on metsätulon ja hakkuumahdollisuuden nettoraha-arvon erotuksen suuruinen.

Tulona ei oteta huomioon lapsilisää, vammaisetuuksista annetun lain (570/2007) mukaista etuutta, kansaneläkelain (568/2007) mukaista lapsikorotusta, asumistukea, tapaturmavakuutuksen perusteella suoritettavia sairaanhoito- ja tutkimuskuluja, sotilasavustusta, rintamalisää, opintorahaa, aikuiskoulutustukea, opintotuen asumislisää, toimeentulotukena maksettavaa toimintarahaa ja matkakorvausta, Kansaneläkelaitoksen kuntoutusetuuksista ja kuntoutusrahaetuuksista annetun lain (566/2005) mukaista ylläpitokorvausta, julkisesta työvoima- ja yrityspalvelusta annetun lain (916/2012) mukaista kulukorvausta, opintojen johdosta suoritettavia apurahoja ja muita vastaavia avustuksia, perhehoidon kustannusten korvauksia eikä lasten kotihoidon tukea.

Tulojen vähennyksenä otetaan huomioon suoritetut elatusavut ja tosiasiallisista perhesuhteista johtuvat muut vastaavat kustannukset sekä kiinteistön luovutuksen yhteydessä määräajaksi tai elinkaudeksi pidätetty rahana suoritettava etuus (syytinki).

Varhaiskasvatusmaksu määrätään sen maksamisajankohdan tilannetta vastaavaksi joko todettavissa olevien tai arvioitujen tulojen perusteella.

Edellä mainitut euromäärät on sidottu joko ansiotasoindeksiin tai opetustoimen hintaindeksiin:

**16 §**

**Maksujen ja tulorajojen sitominen indeksiin**

Edellä 5 §:n 2 momentissa tarkoitetut tulorajojen euromäärät sekä 5 §:n 3 momentissa tarkoitettu euromäärä tarkistetaan yleisen ansiotasoindeksin muutoksen mukaisesti. Edellä 7 §:ssä tarkoitetut euromäärät tarkistetaan julkisten menojen hintaindeksin osana olevan kuntataloutta koskevan opetustoimen hintaindeksin muutoksen mukaisesti.

Laskennassa käytetään indeksiä, jossa vuoden 2010 indeksipisteluku on 100. Indeksimuutos muodostuu tarkistusvuotta edeltävän vuoden indeksipisteluvun ja siitä kaksi vuotta aiemman vuoden indeksipisteluvun osamäärästä. Indeksin mukainen euromäärä pyöristetään lähimpään euroon.

Tarkistukset tehdään joka toinen vuosi. Indeksillä tarkistetut euromäärät tulevat voimaan tarkistusvuotta seuraavan vuoden elokuun 1 päivänä.

Opetus- ja kulttuuriministeriö julkaisee indeksillä tarkistetut euromäärät Suomen säädöskokoelmassa kunkin tarkistusvuoden marraskuun aikana.

Vuoden 2018 alusta tulorajoja, maksuprosentteja ja sisarusten maksujen määräytymiseen liittyviä prosentteja muutettiin lailla 19.12.2017/959:

**5 §**

**Kokoaikaisen varhaiskasvatuksen kuukausimaksu**

— — — — — — — — — — — — — — — — — — — —

Maksuprosentit ja tulorajat ovat:

Perheen koko, henkilöä Tuloraja, euroa/kuukausi Korkein maksuprosentti

2 2 050 10,70

3 2 646 10,70

4 3 003 10,70

5 3 361 10,70

6 3 718 10,70

— — — — — — — — — — — — — — — — — — — —

**8 §**

**Sisarusten maksujen määräytyminen**

Jos samasta perheestä on useampi kuin yksi lapsi kunnan järjestämässä varhaiskasvatuksessa, voidaan nuorimmasta kokoaikaisessa varhaiskasvatuksessa olevasta lapsesta määrätä 5 §:n mukaan määräytyvä asiakasmaksu. Ikäjärjestyksessä seuraavasta kokoaikaisessa varhaiskasvatuksessa olevasta lapsesta voidaan määrätä maksu, joka on enintään 50 prosenttia nuorimman lapsen maksusta. Kustakin seuraavasta lapsesta määrättävä maksu on enintään 20 prosenttia nuorimman lapsen maksusta. Määrättäessä perheen muiden kuin nuorimman lapsen maksua käytetään määräytymisen perustana nuorimman lapsen laskennallista kokoaikaisen varhaiskasvatuksen maksua.

1.8.2021 lähtien voimassa uusi laki varhaiskasvatuksen asiakasmaksuista (17.12.2020/1052):

**5 §**

**Kokoaikaisen varhaiskasvatuksen kuukausimaksu**

Maksuprosentit ja tulorajat ovat:

|  |  |  |
| --- | --- | --- |
| Perheen koko, henkilöä | Tuloraja, euroa/kuukausi | Korkein maksuprosentti |
| 2 | 2 798 | 10,70 |
| 3 | 3 610 | 10,70 |
| 4 | 4 099 | 10,70 |
| 5 | 4 588 | 10,70 |
| 6 | 5 075 | 10,70 |

Jos perheen koko on suurempi kuin kuusi henkilöä, korotetaan maksun määräämisen perusteena olevaa tulorajaa 189 eurolla kustakin seuraavasta perheen alaikäisestä lapsesta.

**8 §**

**Sisarusten maksujen määräytyminen**

Jos samasta perheestä on useampi kuin yksi lapsi kunnan järjestämässä varhaiskasvatuksessa, voidaan nuorimmasta kokoaikaisessa varhaiskasvatuksessa olevasta lapsesta määrätä 5 §:n mukaan määräytyvä asiakasmaksu. Ikäjärjestyksessä seuraavasta kokoaikaisessa varhaiskasvatuksessa olevasta lapsesta voidaan määrätä maksu, joka on enintään 40 prosenttia nuorimman lapsen maksusta. Kustakin seuraavasta lapsesta määrättävä maksu on enintään 20 prosenttia nuorimman lapsen maksusta. Määrättäessä perheen muiden kuin nuorimman lapsen maksua käytetään määräytymisen perustana nuorimman lapsen laskennallista kokoaikaisen varhaiskasvatuksen maksua.

Seuraavassa taulukossa on esitetty yhteenveto päivähoitomaksujen parametrien muutoksista elokuusta 1997 lähtien.

Päivähoitomaksujen parametreja 1997–

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Voimaantulo** | **1.8.1997** | **1.1.2000** | **1.1.2002** | **1.8.2008** | **1.8.2010** | **1.8.2012** | **1.8.2014** | **1.8.2016** |
| **1. tuloraja, mk/€** | 5 150 | 5 150 | 918 | 1 099 | 1 198 | 1 278 | 1 355 | 1403 |
| **2. tuloraja, mk/€** | 6 350 | 6 350 | 1 132 | 1 355 | 1 477 | 1 576 | 1 671 | 1730 |
| **3. tuloraja, mk/€** | 7 540 | 7 540 | 1 344 | 1 609 | 1 754 | 1 871 | 1 983 | 2053 |
| **4. tuloraja, €** |  |  |  | 1 716 | 1 871 | 1 996 | 2 116 | 2191 |
| **5. tuloraja, €** |  |  |  | 1 823 | 1 988 | 2 121 | 2 248 | 2328 |
| **1. kerroin** | 11,5 % | 11,5 % | 11,5 % | 11,5 % | 11,5 % | 11,5 % | 11,5 % | 11,5 % |
| **2. kerroin** | 9,4 % | 9,4 % | 9,4 % | 9,4 % | 9,4 % | 9,4 % | 9,4 % | 9,4 % |
| **3. kerroin** | 7,9 % | 7,9 % | 7,9 % | 7,9 % | 7,9 % | 7,9 % | 7,9 % | 7,9 % |
| **4. kerroin** |  |  |  | 7,9 % | 7,9 % | 7,9 % | 7,9 % | 7,9 % |
| **5. kerroin** |  |  |  | 7,9 % | 7,9 % | 7,9 % | 7,9 % | 7,9 % |
| **Vähennys tulosta, mk/€** | 500 | 500 | 89 |  |  |  |  |  |
| **Vähennys tulorajasta, €** |  |  |  | 107 | 117 | 125 | 133 | 138 |
| **Ylin maksu, mk/€** | 1 000 | 1 100 | 200 | 233 | 254 | 264 | 283 | 290 |
| **Pienin maksu, mk/€** | 100 | 100 | 18 | 21 | 23 | 24 | 26 | 27 |
| **1. sisaren ylin maksu, €** |  |  |  | 210 | 229 | 238 | 255 | 261 |
| **1. sisaren alennus, %** |  |  |  |  |  |  |  |  |
| **Sisaralennus, %** | 20 % | 20 % | 20 % | 20 % | 20 % | 20 % | 20 % | 20 % |
| **Säädös** | 20.12. 1996/ 1134 | 23.12. 1999/ 1308 | 13.12. 2001/ 1231 | 6.6. 2008/ 387 | 29.11. 2009/ 959 | 17.11. 2011/ 1148 | 21.11. 2013/ 826 | 27.11. 2015/ 1411 |

|  |  |  |  |  |  |
| --- | --- | --- | --- | --- | --- |
| **Voimaantulo** | **1.3.2017** | **1.1.2018** | **1.8.2018** | **1.8.2020** | **1.8.2021** |
| **1. tuloraja, mk/€** | 1 915 | 2 050 | 2 102 | 2 136 | 2798 |
| **2. tuloraja, mk/€** | 1 915 | 2 646 | 2 713 | 2 756 | 3610 |
| **3. tuloraja, mk/€** | 2 053 | 3 003 | 3 080 | 3 129 | 4099 |
| **4. tuloraja, €** | 2 191 | 3 361 | 3 447 | 3 502 | 4588 |
| **5. tuloraja, €** | 2 329 | 3 718 | 3 813 | 3 874 | 5075 |
| **1. kerroin** | 11,5 % | 10,7 % | 10,7 % | 10,7 % | 10,7 % |
| **2. kerroin** | 9,4 % | 10,7 % | 10,7 % | 10,7 % | 10,7 % |
| **3. kerroin** | 7,9 % | 10,7 % | 10,7 % | 10,7 % | 10,7 % |
| **4. kerroin** | 7,9 % | 10,7 % | 10,7 % | 10,7 % | 10,7 % |
| **5. kerroin** | 7,9 % | 10,7 % | 10,7 % | 10,7 % | 10,7 % |
| **Vähennys tulosta, mk/€** |  |  |  |  |  |
| **Vähennys tulorajasta, €** | 138 | 138 | 142 | 144 | 189 |
| **Ylin maksu, mk/€** | 290 | 290 | 289 | 288 | 288 |
| **Pienin maksu, mk/€** | 27 | 27 | 27 | 27 | 27 |
| **1. sisaren ylin maksu, €** |  |  |  |  |  |
| **1. sisaren alennus, %** | 90 % | 50 % | 50 % | 50 % | 40 % |
| **Sisaralennus, %** | 20 % | 20 % | 20 % | 20 % | 20 % |
| **Säädös** | 29.12. 2016/ 1503 | 19.12. 2017/ 959 | 23.11. 2017/ 840 | 29.12.  2016/  1503 | 17.12. 2020/ 1052 |