Sairausvakuutuksen päivärahat

Päivitetty viimeksi 12.1.2021

Sisällys

[Sisällys 1](#_Toc29928243)

[Taulukoiden luettelo 1](#_Toc29928244)

[Johdanto 1](#_Toc29928245)

[Sairauspäivärahan laskukaava 2](#_Toc29928246)

[Lapsikorotus 6](#_Toc29928247)

[Indeksisuoja 6](#_Toc29928248)

[Tarveharkintainen päiväraha ja vähimmäispäiväraha vuoden 1995 jälkeen 7](#_Toc29928249)

[Vanhempainpäiväraha vuoteen 2006 asti 8](#_Toc29928250)

[Tarveharkintainen päiväraha ja vähimmäispäiväraha vuoden 1995 jälkeen 9](#_Toc29928251)

[Korotetut vanhempainpäivärahat vuodesta 2007 10](#_Toc29928252)

[Osapäiväraha 11](#_Toc29928253)

[Edeltävään etuuteen perustuva päiväraha 11](#_Toc29928254)

[Poikkeukselliset pienten päivärahojen indeksitarkistukset 1994 ja 1995 12](#_Toc29928255)

[Päivärahapalkasta vähennettävä osuus 13](#_Toc29928256)

Taulukoiden luettelo

[Sairausvakuutuslait 1](#_Toc29928257)

[Sairausvakuutuksen vähimmäispäiväraha ja päivärahan laskukaavan tulorajat 4](#_Toc29928258)

[Sairausvakuutuksen päivärahan laskukaavan kertoimet 5](#_Toc29928259)

[Sairausvakuutuksen päivärahojen lapsikorotukset 6](#_Toc29928260)

[Vanhempainpäivärahan vähimmäismäärä 9](#_Toc29928261)

[Vanhempainpäivärahan laskukaavan tulorajat 11](#_Toc29928262)

[Vanhempainpäivärahan laskukaavan kertoimet 1.1.1992 lukien 11](#_Toc29928263)

[Palkasta vakuutusmaksujen perusteella tehtävä vähennys 14](#_Toc29928264)

Johdanto

Sairausvakuutuslaki on säädetty 4 päivänä heinäkuuta 1963 (laki 364/1963). Uusi laki 21.12.2004/1224 korvaa alkuperäisen lain vuoden 2005 alusta lähtien. Tässä aineistossa selvitetään sairausvakuutuksen päivärahoja koskevaa lainsäädäntöä vuodesta 1982 lähtien. Tuolloin päivärahat tulivat verollisiksi ja niitä korotettiin verotuksen kompensoimiseksi. Vanhempainpäiväraha käsitellään erikseen siltä osin, kuin sen laskentasäännöt poikkeavat sairauspäivärahasta. Sairausvakuutuslakeihin on vuodesta 1989 lähtien sisältynyt säännöksiä myös erityishoitorahasta ja erityisäitiysrahasta, joiden suuruus määräytyy vastaavalla tavalla kuin sairauspäivärahan tai vanhempainpäivärahan suuruus.

Sairausvakuutuslait

|  |  |  |
| --- | --- | --- |
| **Lain nimike** | **Säädösnumero** | **Voimaantulo** |
| Sairausvakuutuslaki | 4.7.1963/364 | 1.1.1964 |
| Sairausvakuutuslaki | 21.12.2004/1224 | 1.1.2005 |

Sairauspäivärahan laskukaava

| **Makro** | **Makron selite** | **Käytetyt muuttujat** | **Käytetyt parametrit** |
| --- | --- | --- | --- |
| SairVakPrahaKS | Sairausvakuutuksen päiväraha kuukausitasolla | mvuosi, mkuuk, minf, vanh, lapsia, tulo | PalkVah, SMaxLaps, Spaivat, LapsiKor |
| SairVakPrahaVS | Sairausvakuutuksen päiväraha kuukausitasolla vuosikeskiarvona | mvuosi, minf, vanh, lapsia, tulo |  |
| SairVakTuloKS | Sairausvakuutuksen päivärahan perusteena oleva vuositulo (käänteisfunktio) | mvuosi, mkuuk, minf, vanh, lapsia, praha |  |
| SairVakTuloVS | Sairausvakuutuksen päivärahan perusteena oleva vuositulo vuosikeskiarvona (käänteisfunktio) | mvuosi, minf, vanh, lapsia, praha |  |
| SairVakPrahaK1 | Sairausvakuutuksen päivärahan laskukaava, versio 1 helmikuuhun 1983 asti | tulo | Spros1, Spros2, Minimi, Spaivat |
| SairVakPrahaK2 | Sairausvakuutuksen päivärahan laskukaava, versio 2 joulukuuhun 1983 asti | tulo | Spros1, Spros2, Spros3, Sraja1, Minimi, Spaivat |
| SairVakPrahaK3 | Sairausvakuutuksen päivärahan laskukaava, versio 3 joulukuuhun 1991 asti | tulo | Spros1, Spros2, Spros3, Spros4, Sraja1, Sraja2, Minimi, Spaivat |
| SairVakPrahaK4 | Sairausvakuutuksen päivärahan laskukaava, versio 4 elokuuhun 1992 asti | tulo | Spros1, Spros2, Spros3, Spros4, Spros5, Sraja1, Sraja2, Sraja3, Spaivat |
| SairVakPrahaK5 | Sairausvakuutuksen päivärahan laskukaava, versio 5 joulukuuhun 1995 asti | mvuosi, vanh, tulo | Spros1, Spros2, Spros3, Spros4, Sraja1, Sraja2, Sraja3, VanhMin, PoikRaja1, PoikRaja2, PoikPros, Spaivat |
| SairVakPrahaK6 | Sairausvakuutuksen päivärahan laskukaava, versio 6 tammikuusta 1996 lähtien | vanh, tulo | Spros1, Spros2, Spros2Vanh, Spros3, Sraja1, Sraja2, Sraja2Vanh, Sraja3, VanhMin, Spaivat |

Laissa 26.6.1981/471, joka astui voimaan 1.1.1982, määriteltiin päivärahan laskukaava seuraavasti:

16§

Päivärahan määrä päivää kohden on vähimmäispäiväraha, 27,50 markkaa lisättynä 30 prosentilla vakuutetun ve­rotuksessa, asetuksella säädettävänä kalenterivuotena todettujen työtulojen kolmassadasosasta, kuitenkin vähintään 80 prosenttia työtulojen kolmassadasosasta. Jollei vakuutetulla ole edellä mainittuna aikana ollut työtuloja, päivärahan määrä päivää kohden on vähimmäispäivärahan suuruinen.

Laskukaavaa on sen jälkeen muutettu useita kertoja mm. määrittelemällä useampia kertoimia ja tulorajoja. Kaavaa muutettiin lailla 30.12.1982/1089, joka tuli voimaan 1.3.1983, seuraavaksi:

16§

Päivärahan määrä päivää kohden on vähimmäispäiväraha, 27,50 markkaa lisättynä 30 prosentilla vakuutetun ve­rotuksessa, asetuksella säädettävänä kalenterivuotena todettujen työtulojen kolmassadasosasta, kuitenkin vähintään 80 prosenttia työtulojen kolmassadasosasta, jos työtulot eivät ylitä 72 000 markkaa. Jos työtulot ylittävät 72 000 markkaa, päivärahanmäärä on 80 prosenttia 72 000 markan kolmassadasosasta lisättynä 50 prosentilla 72 000 markkaa ylittävän osan kolmassadasosasta. Jollei vakuutetulla ole edellä mainittuna aikana ollut työtuloja, päivärahan määrä päivää koh­den on vähimmäispäivärahan suuruinen.

Uudelleen pykälää muutettiin lailla 29.12.1983/1119, joka astui voimaan 1.1.1984 seuraavasti:

16§

Päivärahan määrä päivää kohden on vähimmäispäiväraha, 35,10 markkaa lisättynä 30 prosentilla vakuutetun ve­rotuksessa, asetuksella säädettävänä kalenterivuotena todettujen työtulojen kolmassadasosasta, kuitenkin vähintään 80 prosenttia työtulojen kolmassadasosasta, jos työtulot eivät ylitä 75 000 markkaa. Jos työtulot ylittävät 75 000 markkaa, päivärahan määrä on 80 prosenttia 75 000 markan kolmassadasosasta lisättynä 50 prosentilla 75 000 markkaa ylittävän osan kolmassadasosasta. Jos työtulot ylittävät 120 000 markkaa, päivärahan määrä 120 000 markkaa ylittävältä osalta on 30 prosenttia 120 000 markkaa ylittävän osan kolmassadasosasta. Jollei vakuutetulla ole edellä mainittuna aikana ollut työtuloja, päivärahan määrä päivää kohden on vähimmäispäivärahan suuruinen.

Seuraava muutos säädettiin lailla 30.12.1991/1714, joka tuli voimaan 1.1.1992, seuraavasti:

16 §

Päivärahan määrä päivää kohden on vähimmäispäiväraha, 59,75 markkaa, lisättynä 30 prosentilla vakuutetun ve­rotuksessa asetuksella säädettävänä kalenterivuotena todettujen työtulojen kolmassadasosasta, kuitenkin vähintään 80 prosenttia työtulojen kolmassadasosasta, jos työtulot eivät ylitä 36 000 markkaa. Jos työtulot ylittävät 36 000 markkaa, mutta eivät ylitä 108 000 markkaa, päivärahan määrä on 80 prosenttia 36 000 markan kolmassadasosasta lisättynä 75 prosentilla 36 000 markkaa ylittävän osan kolmassadasosasta. Jos työtulot ylittävät 108 000 markkaa, päivärahan määrä 108 000 markkaa ylittävältä osalta on 45 prosenttia 108 000 markkaa ylittävän osan kolmassadasosasta. Jos työtulot ylittävät 180 000 markkaa, päivärahan määrä on 180 000 markkaa ylittävältä osalta 25 prosenttia 180 000 markkaa ylittävän osan kolmassadasosasta. Jollei vakuutetulla ole edellä mainittuna aikana ollut työtuloja tai verotus on toimi­tettu verotuslain (482/58) 72 §:n 1 momentin 3 kohdassa tarkoitetulla tavalla arvioimalla sen vuoksi, että veroilmoitusta ei ole annettu, päivärahan määrä päivää kohden on vähimmäispäivärahan suuruinen.

Seuraava muutos säädettiin lailla 8.7.1992/626, joka tuli voimaan 1.9.1992, seuraavasti:

16 §

Päivärahan määrä päivää kohden on vähimmäispäiväraha, 63 markkaa, lisättynä 30 prosentilla vakuutetun vero­tuksessa asetuksella säädettävänä kalenterivuotena todettujen työtulojen kolmassadasosasta, siltä osin kuin työtulot eivät ylitä 37 800 markkaa. Jos työtulot ylittävät 37 800 markkaa, mutta eivät ylitä 113 890 markkaa, päivärahan määrä on 37 800 markkaa ylittävältä osalta 70 prosenttia 37 800 markkaa ylittävän osan kolmassadasosasta. Jos työtulot ylittä­vät 113 890 markkaa, päivärahan määrä 113 890 markkaa ylittävältä osalta on 40 prosenttia 113 890 markkaa ylittävän osan kolmassadasosasta. Jos työtulot ylittävät 189 810 markkaa, päivärahan määrä on 189 810 markkaa ylittävältä osalta 25 prosenttia 189 810 markkaa ylittävän osan kolmassadasosasta. Jollei vakuutetulla ole edellä mainittuna aikana ollut työtuloja tai verotus on toimitettu verotuslain (482/58) 72 §:n 1 momentin 3 kohdassa tarkoitetulla tavalla arvioi­malla sen vuoksi, että veroilmoitusta ei ole annettu, päivärahan määrä päivää kohden on vähimmäispäivärahan suurui­nen.

Suurempi muutos säädettiin lailla 18.12.1995/1500, joka tuli voimaan 1.1.1996. Tässä yhteydessä vähim­mäispäiväraha poistettiin kaavasta ja määriteltiin pienin tulo, jota alemmilla tulotasoilla päivärahaa ei mak­seta.

16 §

Päivärahan määrä päivältä on 70 prosenttia vakuutetun verotuksessa asetuksella säädettävänä kalenterivuotena todettujen työtulojen kolmassadasosasta siltä osin kuin työtulot eivät ylitä 130 000 markkaa. Jos työtulot ylittävät 130 000 markkaa, mutta eivät ylitä 200 000 markkaa, päivärahan määrä on 130 000 markkaa ylittävältä osalta 40 pro­senttia 130 000 markkaa ylittävän osan kolmassadasosasta. Jos työtulot ylittävät 200 000 markkaa, päivärahan määrä on 200 000 markkaa ylittävältä osalta 25 prosenttia 200 000 markkaa ylittävän osan kolmassadasosasta. Päivärahaa ei makseta, jos työtulot ovat alle 5 000 markkaa. Työtulona ei oteta huomioon tuloja, jotka on verotuksessa arvioitu vero­tuslain 72 §:n 1 momentin 3 kohdassa tarkoitetulla tavalla sen vuoksi, ettei veroilmoitusta ole annettu.

Vuonna 2005 voimaan tulleessa uudessa sairausvakuutuslaissa 21.12.2004/1224 päivärahan laskukaavan pääsääntö on seuraava:

11 luku

Päivärahaetuuksien määrä

[1 §](http://www.finlex.fi/fi/laki/ajantasa/2004/20041224" \l "a1224-2004#a1224-2004" \o "Linkki voimaantulosäännökseen)

Päivärahaetuuksien määrä työtulojen perusteella

Päivärahaetuus on 70 prosenttia vakuutetun verotuksessa todettujen vuosityötulojen kolmassadasosasta, jos vuosityötulot eivät ylitä 26 720 euroa. Tämän ylittävästä osasta 41 110 euron vuosituloon päivärahaetuuden määrä on 40 prosenttia vuosityötulon kolmassadasosasta ja 41 110 euroa ylittävästä osasta 25 prosenttia vuosityötulon kolmassadasosasta.

Lailla 31.12.2015/1658 muutettiin sairauspäivärahojen laskukaavaa seuraavaksi (lain tulorajat ovat vuoden 2010 indeksitasossa):

11 luku

Päivärahaetuuksien määrä

[1 §](http://www.finlex.fi/fi/laki/ajantasa/2004/20041224#a1224-2004#a1224-2004)

Päivärahaetuuksien määrä työtulojen perusteella

Sairauspäivärahan määrä on 70 prosenttia vakuutetun verotuksessa todettujen vuosityötulojen kolmassadasosasta, jos vuosityötulot eivät ylitä 26 898 euroa. Tämän ylittävästä osasta 50 606 euron vuosituloon sairauspäivärahan määrä on 35 prosenttia vuosityötulon kolmassadasosasta ja 50 606 euron ylittävästä osasta 25 prosenttia vuosityötulon kolmassadasosasta.

Lailla 21.12.2016/1343 muutettiin sairauspäivärahojen laskukaavaa seuraavasti:

**Päivärahaetuuksien määrä**

**1 §**

Päivärahaetuuksien määrä työtulojen perusteella

Sairauspäivärahan määrä on 70 prosenttia vakuutetun verotuksessa todettujen vuosityötulojen kolmassadasosasta, jos vuosityötulot eivät ylitä 26 898 euroa. Tämän ylittävästä osasta sairauspäivärahan määrä on 20 prosenttia vuosityötulon kolmassadasosasta.

Oheisessa taulukossa on esitetty vähimmäispäivärahan suuruus ja laskukaavassa olevien tulorajojen muutokset. Tulorajat on numeroitu siinä järjestyksessä kuin ne esiintyvät alkuperäisen lain 16 §:ssä. Niillä on ollut eri aikoina eri merkitys, koska laskukaavat ovat muuttuneet. Lisäksi esimerkiksi vuosina 1996-2018 sairauspäivärahaa voitiin maksaa alle minimitason ensimmäiseltä 55 kalenteripäivältä.

**Päivärahaetuuksien määrä tulojen perusteella**

1 **§**

Päivärahaetuuden määrä lasketaan vakuutetun 2 §:ssä tarkoitetun vuositulon perusteella.

Sairauspäivärahan määrä on 70 prosenttia vakuutetun vuositulojen kolmassadasosasta, jos vuositulot eivät ylitä 26 898 euroa. Tämän ylittävästä osasta sairauspäivärahan määrä on 20 prosenttia vuositulon kolmassadasosasta.

Vanhempainpäivärahan ja erityishoitorahan määrä on 70 prosenttia vakuutetun vuositulojen kolmassadasosasta, jos vuositulot eivät ylitä 32 892 euroa. Tämän ylittävästä osasta 50 606 euron vuosituloon vanhempainpäivärahan ja erityishoitorahan määrä on 40 prosenttia vuositulon kolmassadasosasta ja 50 606 euron ylittävästä osasta 25 prosenttia vuositulon kolmassadasosasta.

Sen estämättä, mitä 3 momentissa säädetään, äitiysrahan määrä on 56 ensimmäisen arkipäivän ajalta 90 prosenttia vakuutetun vuositulojen kolmassadasosasta, jos vuositulot eivät ylitä 50 606 euroa. Tämän ylittävästä osasta äitiysrahan määrä on 32,5 prosenttia vuositulon kolmassadasosasta.

Edellä 2–4 momentissa tarkoitettuja tulorajoja tarkistetaan kalenterivuosittain työntekijän eläkelain 96 §:n 1 momentissa tarkoitetulla palkkakertoimella. Jos tulorajat nousevat tarkistuksen yhteydessä yli täysien eurojen, jätetään yli menevä osa lukuun ottamatta.

Sairausvakuutuslain mukaisten päivärahaetuuksien eli sairauspäivärahan, vanhempainpäivärahan sekä erityishoitorahan määräytymistä on muutettu 1.1.2020 voimaan tulevalla lailla (535/2019). Päivärahaetuudet määräytyvät jatkossa vakuutetun vuositulon perusteella. Vuositulossa huomioidaan vakuutetulle työkyvyttömyyttä tai etuusoikeutta edeltäneiden 12 kalenterikuukauden aikana maksetut palkkatulot, kyseisenä aikana voimassa ollut yrittäjän tai maatalousyrittäjän eläkelain mukainen työtulo, kyseiseen aikaan kohdistuva vakuutuspalkka tai kyseiselle ajalle myönnetty etuustulo. Kansaneläkelaitoksen kuntoutusetuuksista ja kuntoutusrahaetuuksista annetun lain (566/2005, jäljempänä kuntoutuslaki) mukainen kuntoutusraha määräytyy kuten sairauspäiväraha eli myös se perustuu vuosituloihin.

Sairausvakuutuksen vähimmäispäiväraha ja päivärahan laskukaavan tulorajat

| **Voimaantulo** | **Minimi** | **Raja 1** | **Raja 2** | **Raja 3** | Laki |
| --- | --- | --- | --- | --- | --- |
| **mk tai €/päivä** | **mk tai €/vuosi** | **mk/ tai €vuosi** | **mk tai €/vuosi** |
| 1.1.1982 | 27,50 |  |  |  | L 26.6.1981/471 |
| 1.3.1982 | 30,10 | 72 000 |  |  | L 30.12.1982/1089 ja indeksitarkistus |
| 1.1.1984 | 35,10 | 75 000 | 120 000 |  | L 29.12.1983/1199 |
| 1.1.1985 | 37,95 | 81 110 | 129 780 |  | Indeksitarkistus |
| 1.1.1986 | 40,65 | 86 850 | 138 960 |  | Indeksitarkistus |
| 1.7.1986 | 43,65 | 86 850 | 138 960 |  | L 20.12.1985/1058 ja indeksitarkistus |
| 1.1.1987 | 45,90 | 91 320 | 146 120 |  | Indeksitarkistus |
| 1.1.1988 | 48,40 | 96 320 | 153 990 |  | Indeksitarkistus |
| 1.1.1989 | 52,00 | 103 400 | 165 440 |  | Indeksitarkistus |
| 1.1.1990 | 55,50 | 110 410 | 176 660 |  | Indeksitarkistus |
| 1.1.1991 | 59,75 | 118 920 | 190 250 |  | Indeksitarkistus |
| 1.1.1992 | 63,00 | 37 800 | 113 890 | 189 810 | Laki 30.12.1991/1714 |
| 1.1.1993 | 63,20 | 37 930 | 114 290 | 190 480 | Indeksitarkistus |
| 1.1.1994 | 63,20 | 37 930 | 114 290 | 190 480 | Indeksitark. jäädytys (L 3.12.1993/1074) |
| 1.1.1995 | 64,10 | 38 470 | 115 920 | 193 190 | Poikkeuksellinen indeksitarkistus (L 19.8.1994/760) |
| 1.1.1996 | 60,00 | 5 000 | 130 000 | 200 000 | L 18.12.1995/1500 |
| 1.1.1997 | 60,00 | 5 080 | 132 280 | 203 520 | Indeksitarkistus |
| 1.1.1998 | 60,00 | 5 180 | 134 800 | 207 380 | Indeksitarkistus |
| 1.1.1999 | 60,00 | 5 300 | 137 970 | 212 270 | Indeksitarkistus |
| 1.1.2000 | 60,00 | 5 400 | 140 560 | 216 250 | Indeksitarkistus |
| 1.1.2001 | 60,00 | 5 620 | 146 330 | 225 110 | Indeksitarkistus |
| 1.1.2002 | 10,09 | 980 | 25 515 | 39 256 | Euromuunnos (L 13.7.2001/640) ja in­deksitarkistus |
| 1.1.2003 | 11,45 | 1 004 | 26 124 | 40 192 | Indeksitarkistus |
| 1.1.2004 | 11,45 | 1 027 | 26 720 | 41 110 | Indeksitarkistus |
| 1.1.2005 | 15,20 | 1 055 | 27 468 | 42 261 | Indeksitarkistus ja L 21.12.2004/1224 |
| 1.1.2006 | 15,20 | 1 091 | 28 403 | 43 699 | Indeksitarkistus |
| 1.1.2007 | 15,20 | 1 129 | 29 392 | 45 221 | Indeksitarkistus |
| 1.1.2008 | 15,20 | 1 154 | 30 033 | 46 207 | Indeksitarkistus |
| 1.1.2009 | 22,04 | 1 224 | 31 850 | 49 003 | L 5.12.2008/804 ja indeksitarkistus |
| 1.1.2010 | 22,04 | 1 264 | 32 892 | 50 606 | Indeksitarkistus |
| 1.1.2011 | 22,04 | 1 286 | 33 480 | 51 510 | Indeksitarkistus |
| 1.3.2011 | 22,13 | 1 286 | 33 480 | 51 510 | Indeksitarkistus (minimipäiväraha) |
| 1.1.2012 | 22,96 | 1 325 | 34 495 | 53 073 | Indeksitarkistus |
| 1.1.2013 | 23,77 | 1 362 | 35 457 | 54 552 | Indeksitarkistus (minimipäivärahaan 0,7% lisäkorotus L 30.11.2012/709) |
| 1.1.2014 | 23,92 | 1 386 | 36 071 | 55 498 | Indeksikorotus (minimipäivärahasta vähennetty ed. vuoden lisäkorotus) |
| 1.1.2015 | 24,02 | 1 399 | 36 419 | 56 032 | Indeksitarkistus |
| 1.1.2016 | 23,93 | 1 409 | 30 000 | 56 443 | L 31.12.2015/1658 ja indeksitarkistus |
| 1.1.2017 | 23,73 | 1 426 | 30 350 |  | Indeksitarkistus |
| 1.1.2018 | 24,64 | 1 428 | 30 394 |  | L 28.12.2017/1135 ja indeksitarkistus |
| 1.1.2019 | 27,86 | 1 454 | 30 962 |  | L 28.12.2018/1319 ja indeksitarkistus |
| 1.1.2020 | 28,94 | 1 484 | 31 595 |  | L 30.12.2019/1475 ja indeksitarkistus |
| 1.1.2021 | 29,05 | 1 504 | 32 011 |  | Indeksitarkistus |

Seuraavassa taulukossa on esitetty sairausvakuutuksen laskukaavassa olevat prosentit kertoimina siinä järjestyksessä kuin ne esiintyvät laskukaavassa. Ne on nimetty Pros 1, Pros 2 jne.

Sairausvakuutuksen päivärahan laskukaavan kertoimet

| **Voimaantulo** | **Pros 1** | **Pros 2** | **Pros 3** | **Pros 4** | **Pros 5** | Laki |
| --- | --- | --- | --- | --- | --- | --- |
| 1.1.1982 | 0,3 | 0,8 |  |  |  | L 26.6.1981/471 |
| 1.3.1982 | 0,3 | 0,8 | 0,5 |  |  | L 30.12.1983/1089 |
| 1.1.1984 | 0,3 | 0,8 | 0,5 | 0,3 |  | L 29.12.1983/1119 |
| 1.1.1992 | 0,3 | 0,8 | 0,75 | 0,45 | 0,25 | L 30.12.1991/1714 |
| 1.9.1992 | 0,3 | 0,7 | 0,4 | 0,25 |  | L 8.7.1992/626 |
| 1.1.1993 | 0,3 | 0,66 | 0,4 | 0,25 |  | L 30.12.1992/1653 |
| 1.1.1996 | 0,7 | 0,4 | 0,25 |  |  | L 18.12.1995/1500 ja 21.12.2004/1224 |
| 1.1.2016 | 0,7 | 0,35 | 0,25 |  |  | L 31.12.2015/1658 |
| 1.1.2017 | 0,7 | 0,2 |  |  |  | L 21.12.2016/1343 |

Lapsikorotus

|  |  |
| --- | --- |
| **Käytetyt parametrit** | LapsiKor |

Sairauspäivärahaan liittyi lapsikorotus vuosina 1982–1993. Lapsikorotuksesta säädettiin sairausvakuutuslain muutoksessa 26.6.1981/471, joka tuli voimaan 1.1.1982, seuraavasti:

18 §

Jos vakuutetulla on huollettavanaan 16 vuotta nuorempi oma tai puolisonsa lapsi tahi otto- tai kasvatuslapsi, suo­ritetaan päivärahaan lapsikorotus. Jos päivärahan saajana on aviopuoliso, joka ei välien rikkoutumisen vuoksi asu eril­lään puolisostaan, suoritetaan hänen päivärahaansa lapsikorotus vain, jos hänen työtulonsa ovat yhtä suuret tai suurem­mat kuin hänen puolisonsa työtulot. Samanaikaisesti suoritetaan lapsikorotusta vain toiselle puolisoista.

Lapsikorotusta suoritetaan yhdestä lapsesta 4,25 markkaa ja kahdesta tai useammasta lapsesta 8,50 markkaa.

Koska kahdesta ja useammasta lapsesta maksettava lapsikorotus säädettiin kaksinkertaiseksi yhden lapsen lapsikorotukseen verrattuna, parametriksi riittää yhden lapsen lapsikorotus.

Lapsikorotuksia koskeva pykälä kumottiin lailla 10.12.1993/1129, joka tuli voimaan 1.1.1994.

Lapsikorotusten indeksitarkistukset on esitetty oheisessa taulukossa.

Sairausvakuutuksen päivärahojen lapsikorotukset

| **Voimaantulo** | **Lapsikorotus, mk/päivä** | Laki |
| --- | --- | --- |
| 1.1.1982 | 4,25 | L 26.6.1981/417 |
| 1.3.1982 | 4,65 | Indeksikorotus |
| 1.1.1984 | 5,10 | Indeksikorotus |
| 1.1.1985 | 5,55 | Indeksikorotus |
| 1.1.1986 | 5,90 | Indeksikorotus |
| 1.1.1987 | 6,25 | Indeksikorotus |
| 1.1.1988 | 6,55 | Indeksikorotus |
| 1.1.1989 | 7,05 | Indeksikorotus |
| 1.1.1990 | 7,55 | Indeksikorotus |
| 1.1.1991 | 8,10 | Indeksikorotus |
| 1.1.1992 | 8,55 | Indeksikorotus |
| 1.1.1993 | 8,60 | Indeksikorotus |
| 1.1.1994 | 0 | L 10.12.1993/1129 |

Indeksisuoja

Päivärahoihin vaikuttavilla tulorajoilla ja vähimmäispäivärahalla on eri aikoina ollut erilainen indeksisuoja. Lailla 26.6.1981/471 vähimmäispäiväraha ja lapsikorotukset sidottiin TEL-indeksiin 1.1.1982 lähtien:

76§

Tämän lain 16 §:n 1 momentissa ja 18 §:n 2 momentissa säädettyjä markkamääriä tarkistetaan kalenterivuosittain maan yleisessä palkkatasossa tapahtuneiden muutosten johdosta sen palkkaindeksin mukaan, joka vuosittain vahvistetaan työntekijäin eläkelain 9 §:n soveltamista varten.

Lailla 18.12.1995/1500 indeksisuoja rajoitettiin työtulorajoihin 1.1.1996 lähtien:

76 §

Tämän lain 16 §:ssä tarkoitettujen työtulojen määrät tarkistetaan siinä suhteessa kuin päivärahan sekä äitiys-, isyys- ja vanhempainrahan maksuvuodelle vahvistettu työntekijäin eläkelain 9 §:n 2 momentin ensimmäisessä virkkeessä tarkoitettu indeksiluku poikkeaa edelliselle kalenterivuodelle vahvistetusta indeksiluvusta.

Lailla 21.12.2004/1224 työtulojen rajat sidottiin ns. palkkakertoimeen 1.1.2005 lähtien:

11 luku

Päivärahaetuuksien määrä

1 §

Päivärahaetuuksien määrä työtulojen perusteella

Edellä 1 momentissa tarkoitettuja tulorajoja tarkistetaan kalenterivuosittain työntekijäin eläkelain 7 b §:n 1 momentissa tarkoitetulla palkkakertoimella. Jos tulorajat nousevat tarkistuksen yhteydessä yli täysien eurojen, jätetään yli menevä osa lukuun ottamatta

Tarveharkintainen päiväraha ja vähimmäispäiväraha vuoden 1995 jälkeen

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| HarkPRahaS | Tarveharkintainen sairausvakuutuksen päiväraha (1996 – 2002) kuukausitasolla | mvuosi, mkuuk, minf, tulo, puoltulo, varall | Minimi, HarkRaja, HarkPuol, VarRaja, Spaivat |

Vuoden 1996 alussa voimaan tulleella lailla poistettiin sairausvakuutuksen vähimmäispäiväraha. Laki antoi kuitenkin oikeuden tarveharkintaiseen vähimmäispäivärahaan 60 sairauspäivärahan jälkeen. Tästä säädet­tiin laissa 18.12.1995/1500 seuraavasti:

18 b §

Vakuutetulle, jolla on 15 §:n 1 momentin nojalla oikeus päivärahaan ja jonka sairaudesta johtuva työkyvyttö­myys on kestänyt vähintään 60 päivää, suoritetaan toimeentulon turvaamisen kannalta välttämätöntä päivärahaa enin­tään 60 markkaa.

Toimeentulon turvan tarvetta harkittaessa otetaan tulona huomioon työmarkkinatuesta annetun lain (1542/93) 24 §:n 1 ja 2 momentissa mainitut tulot. Edellä 1 momentissa mainitusta päivärahasta vähennetään vakuutetun omien kuu­kausitulojen kahdeskymmenesviidesosa ja hänen puolisonsa kuukausitulojen viideskymmenesosa kokonaisuudessaan. Jos vakuutetun tai hänen puolisonsa veronalainen varallisuus ylittää sen varallisuusverolain (1537/92) mukaisen mää­rän, jonka perusteella on suoritettava varallisuusveroa, ei päivärahaa tämän pykälän perusteella makseta. Päivärahaa maksetaan kuitenkin aina vähintään 16, 17 ja 18 a §:n mukainen määrä.

Lailla 28.12.2001/1479 luovuttiin tarveharkinnasta, ja sen sijaan säädettiin mahdollisuus saada vähimmäispäivä­raha 55 sairauspäivän jälkeen. Laki tuli voimaan 1.4.2002.

18 b §

Kun sairaudesta johtuva työkyvyttömyys on kestänyt yhdenjaksoisesti vähintään 55 päivää, maksetaan päivära­haa vähintään 10,09 euroa.

Vakuutetulla, joka on työkyvyttömyyden alkamista välittömästi edeltäneen kolmen kuukauden ajan ollut omasta syystään vailla omaa tai toisen työtä, on 15 §:n 1 momentin estämättä oikeus 10,09 euron suuruiseen päivärahaan, kun työkyvyttömyys on kestänyt yhdenjaksoisesti vähintään 55 päivää.

Jos työkyvyttömyyden alkaessa päivärahaoikeutta ensimmäistä kertaa ratkaistaessa on ilmeistä, että työkyvyttö­myys tulee jatkumaan vähintään tämän lain 19 §:n 3 momentissa mainitun enimmäisajan, vakuutetulla on oikeus päivä­rahaan 1 ja 2 momentin mukaisesti välittömästi 19 §:n 1 tai 2 momentin tarkoittaman omavastuuajan jälkeen. Jos kui­tenkin työkyvyttömyys alkaa uudelleen 30 päivän kuluessa siitä päivästä, jolta viimeksi suoritettiin päivärahaa siten, että päivärahaa suoritetaan työkyvyttömyyden alkamispäivää seuraavasta arkipäivästä, päivärahaa maksetaan 1 ja 2 momentin mukaisesti, jos yhdenjaksoinen 55 päivän työkyvyttömyys sisältyy edeltävään työkyvyttömyysjaksoon.

Lailla 30.12.2002/1303, joka tuli voimaan 1.1.2003, pykälässä määritelty vähimmäispäiväraha korotettiin 11,45 euroon.

Sairausvakuutuslaissa 21.12.2004/1224, joka tuli voimaan 1.1.2005, vähimmäispäivärahaa koskevat säännökset yhdistettiin 7. luvun 7 §:ään, jolloin päivärahaa samalla korotettiin:

7 §

Sairaus- ja vanhempainpäivärahan sekä erityishoitorahan vähimmäismäärä

Sairaus- ja vanhempainpäivärahan sekä erityishoitorahan vähimmäismäärä on 15,20 euroa arkipäivältä.

Lailla 5.12.2008/804, joka tuli voimaan 1.1.2009 vähimmäismäärä korotettiin 22,04 euroon. Lailla 17.12.2010/1142 euromäärä sidottiin kansaneläkeindeksiin lisäämällä pykälään seuraava lause: ”Tätä rahamäärää tarkistetaan siten kuin kansaneläkeindeksistä annetussa laissa säädetään.” Ensimmäinen indeksikorotus säädettiin sovellettavaksi 1.3.2011 lähtien.

Vähimmäismääräiseen päivärahaan tehtiin tasokorotus sekä vuoden 2018 että vuoden 2019 alusta (28.12.2017/1135 ja 28.12.2018/1319).

Vähimmäismääräinen sairauspäiväraha on esitetty dokumentin alussa olevassa taulukossa.

Vanhempainpäiväraha vuoteen 2006 asti

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| ks. sairausvakuutuksen päiväraha |  | vanh | VanhMin |

Sairausvakuutuslaki antaa nykyisin oikeuden äitiys-, isyys- ja vanhempainpäivärahaan sekä erityisäitiysra­haan. Niitä kutsutaan seuraavassa vanhempainpäivärahaksi kiinnittämättä huomiota siihen, miten niitä kos­kevat oikeudet ovat muuttuneet. Alun perin niiden suuruus on määräytynyt samalla tavalla kuin sairausva­kuutuspäiväraha lapsikorotuksineen. Laissa 26.6.1981/471, joka tuli voimaan 1.1.1982 säädettiin:

22§

Äitiysrahan määrä päivää kohden on yhtä suuri kuin 16 §:ssä tarkoitettu päiväraha.

Saman lain mukaan äitiysrahaan suoritetaan lapsikorotus samalla tavalla kuin sairauspäivärahaan mutta ei kuitenkaan vastasyntyneen lapsen perusteella.

Vuosina 1994 ja 1995 määriteltiin vanhempainpäivärahalle oma vähimmäistaso, joka sidottiin kotihoidontuen perusosan tasoon ja elinkustannusindeksiin. Laissa 10.12.1993/1129, joka tuli voimaan 1.1.1994, määrättiin:

22 §

Äitiys-, isyys- ja vanhempainrahan määrä päivältä on yhtä suuri kuin 16 ja 17 §:ssä sekä 18 a §:n 2 momentissa tarkoitettu päiväraha. Äitiys-, isyys- ja vanhempainrahan määrä on kuitenkin vähintään lasten kotihoidon tuesta anne­tun lain (797/92) mukaisen perusosan määrä päivältä.

76 §

Tämän lain 9 §:n 3 momentissa säädetty markkamäärä sidotaan elinkustannusindeksiin siten, että sitä muutetaan samanaikaisesti ja samassa suhteessa kuin kansaneläkkeitä muutetaan kansaneläkelaissa säädettyjen eläkkeiden ja avustusten sitomisesta elinkustannuksiin annetun lain (348/56) nojalla. Tämän lain 16 §:n 1 momentissa säädettyjä markkamääriä tarkistetaan kalenterivuosittain maan yleisessä palkkatasossa tapahtuneiden muutosten johdosta sen palkkaindeksin mukaan, joka vuosittain vahvistetaan työntekijäin eläkelain 9 §:n soveltamista varten.

Vuodesta 1996 lähtien vanhempainpäivärahalle määriteltiin oma vähimmäismäärä, joka on ollut yhtä suuri kuin edellä mainittu tarveharkintaisen sairausvakuutuspäivärahan enimmäismäärä ja vuodesta 2002 lähtien käytössä ollut sairausvakuutuksen päivärahan vähimmäismäärä 55 sairauspäivän jälkeen. Sairausvakuutuslaissa 21.12.2004/1224, joka tuli voimaan 1.1.2005, vähimmäispäivärahaa koskevat säännökset yhdistettiin 7. luvun 7 §:ään, jolloin päivärahaa samalla korotettiin. Ks. edellä jakso [*Indeksisuoja*](#Indesisuoja).

Tarveharkintainen päiväraha ja vähimmäispäiväraha vuoden 1995 jälkeen

Oheisessa taulukossa esitetään tämän vähimmäispäivärahan kehitys.

Vanhempainpäivärahan vähimmäismäärä

| **Voimaantulo** | **Vähimmäispäiväraha** | **Laki** |
| --- | --- | --- |
| 1.1.1994 | 78,30 mk | 10.12.1993/1129,  taso- ja indeksikorotus |
| 1.1.1995 | 79,40 mk | 29.12.1994/1501 |
| 1.1.1996 | 60,00 mk | 18.12.1995/1500 |
| 1.1.2002 | 10,09 € | 13.7.2001/640 |
| 1.1.2003 | 11,45 € | 30.12.2002/1303 |
| 1.1.2005 | 15,20 € | 21.12.2004/1224 |
| 1.1.2009 | 22,04 € | 5.12.2008/804 |
| 1.1.2011 | 22,13 € | Indeksitarkistus |
| 1.1.2012 | 22,96 € | Indeksitarkistus |
| 1.1.2013 | 23,77 € | Indeksitarkistus + 0,7% lisäkorotus (30.11.2012/709) |
| 1.1.2014 | 23,92 € | Indeksitarkistus (vähennetty ed. vuoden lisäkorotus) |
| 1.1.2015 | 24,02 € | Indeksitarkistus |
| 1.1.2016 | 23,93 € | Indeksitarkistus |
| 1.1.2017 | 23,73 € | Indeksileikkaus |
| 1.1.2018 | 24,64 € | L 28.12.2017/1135 |
| 1.1.2019 | 27,86 € | L 28.12.2018/1319 |
| 1.1.2020 | 28,94 € | L 30.12.2019/1475 |
| 1.1.2021 | 29,05 € | Indeksitarkistus |

Korotetut vanhempainpäivärahat vuodesta 2007

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| KorVanhRahaKS | Korotettu vanhempainpäiväraha kuukausitasolla | mvuosi, mkuuk, minf, ait, lapsia, tulo | PalkVah, SRaja3, KorProsAit, KorPros1, KorPros2, VanhMin, Spaivat |
| KorVanhRahaVS | Korotettu vanhempainpäiväraha kuukausitasolla vuosikeskiarvona | mvuosi, minf, ait, lapsia, tulo |  |
| VanhPRahaKS | Erisuuruiset vanhempainpäivärahat päivätasolla | mvuosi, mkuuk, minf, ait, kor, norm, lapsia, vanhtulo | Spros1, Spros2Vanh, Spros3, Sraja1, Sraja2Vanh, Sraja3, KorPros1, KorPros2, KorProsAit, VanhMin |
| VanhRahaTuloS | Vanhempainpäivärahojen perusteena oleva tulo kuukausitasolla, kun koko päivärahatulo ja erilaisten tasojen päivät tiedetään | mvuosi, normpaiv, korpaiv90, korpaiv75, praha | VanhMin |

Vanhempainpäivärahoja koskevaan lainsäädäntöön tuli vuoden 2007 alusta lähtien huomattavia muutoksia, jotka sisältyvät lakiin 22.12.2006/1342. Tässä laissa määritellään päivärahoille kaksi uutta tasoa, joissa päiväraha on joko 75 prosenttia tai 90 prosenttia vuosityötulosta tiettyyn tulorajaan asti. Näistä päivärahoista on säädetty seuraavasti:

11 luku

Päivärahaetuuksien määrä

1 §

Päivärahaetuuksien määrä työtulojen perusteella

Sen estämättä, mitä 1 momentissa säädetään:

1) äitiysrahan määrä on 56 ensimmäisen arkipäivän ajalta 90 prosenttia vakuutetun verotuksessa todettujen vuosityötulojen kolmassadasosasta, jos vuosityötulot eivät ylitä 41 110 euroa; tämän ylittävästä osasta äitiysrahan määrä on 32,5 prosenttia vuosityötulon kolmassadasosasta;

2) äidille maksettavan vanhempainrahan määrä on 30 ensimmäisen arkipäivän ajalta 75 prosenttia vakuutetun verotuksessa todettujen vuosityötulojen kolmassadasosasta, jos vuosityötulot eivät ylitä 41 110 euroa; tämän ylittävästä osasta äidille maksettavan vanhempainrahan määrä on 32,5 prosenttia vuosityötulon kolmassadasosasta; sekä

3) isälle maksettavan vanhempainrahan ja isäkuukauden isyysrahan määrä on 30 ensimmäisen isälle maksettavan arkipäivän ajalta 75 prosenttia vakuutetun verotuksessa todettujen vuosityötulojen kolmassadasosasta, jos vuosityötulot eivät ylitä 41 110 euroa; tämän ylittävästä osasta isälle maksettavan vanhempainpäivärahan määrä on 32,5 prosenttia vuosityötulon kolmassadasosasta.

Koska tässä pykälässä oleva tuloraja 41 110 euroa (vuoden 2004 indeksitasossa) vastaa päivärahan laskukaavan pääsäännön mukaista kolmatta tulorajaa, sitä käsitellään samana parametrina. Korotetuilla päivärahajaksoilla on uudet kertoimet.

Lailla 31.12.2015/1658 tavallisen vanhempainpäivärahan laskenta erotettiin vuodesta 2016 alkaen sairauspäivärahan laskennasta ja ensimmäisen 30 päivän korotetusta vanhempainrahasta luovuttiin (lain tulorajat ovat vuoden 2010 indeksitasossa):

1 §

Päivärahaetuuksien määrä työtulojen perusteella

Vanhempainpäivärahan ja erityishoitorahan määrä on 70 prosenttia vakuutetun verotuksessa todettujen vuosityötulojen kolmassadasosasta, jos vuosityötulot eivät ylitä 32 892 euroa. Tämän ylittävästä osasta 50 606 euron vuosituloon vanhempainpäivärahan ja erityishoitorahan määrä on 40 prosenttia vuosityötulon kolmassadasosasta ja 50 606 euron ylittävästä osasta 25 prosenttia vuosityötulon kolmassadasosasta.

Sen estämättä, mitä 2 momentissa säädetään, äitiysrahan määrä on 56 ensimmäisen arkipäivän ajalta 90 prosenttia vakuutetun verotuksessa todettujen vuosityötulojen kolmassadasosasta, jos vuosityötulot eivät ylitä 50 606 euroa. Tämän ylittävästä osasta äitiysrahan määrä on 32,5 prosenttia vuosityötulon kolmassadasosasta.

Vanhempainpäivärahan laskukaavan tulorajat

| **Voimaantulo** | **Minimi** | **Raja 1** | **Raja 2** | **Raja 3** | Laki |
| --- | --- | --- | --- | --- | --- |
| **mk tai €/päivä** | **mk tai €/vuosi** | **mk/ tai €vuosi** | **mk tai €/vuosi** |
| Ennen vuotta 2016 samalla tavalla kuin sairauspäiväraha | | | | | |
| 1.1.2016 | 23,93 | 1 409 | 36 686 | 56 443 | L 31.12.2015/1658 |
| 1.1.2017 | 23,73 | 1 426 | 37 114 | 57 101 | Indeksitarkistus |
| 1.1.2018 | 24,64 | 1 428 | 37 167 | 57 183 | L 28.12.2017/1135 ja indeksitarkistus |
| 1.1.2019 | 27,86 | 1 454 | 37 862 | 58 252 | L 28.12.2018/1319 ja indeksitarkistus |
| 1.1.2020 | 28,94 | 1 484 | 38 637 | 59 444 | L 30.12.2019/1475 ja indeksitarkistus |
| 1.1.2021 | 29,05 | 1 504 | 39 144 | 60 255 | Indeksitarkistus |

Vanhempainpäivärahan laskukaavan kertoimet 1.1.1992 lukien

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Voimaantulo** | **Pros 1** | **Pros 2** | **Pros 3** | **Pros 4** | **Pros 5** | KorProsAit | KorPros1 | KorPros2 | Laki |
| 1.1.1992 | 0,3 | 0,8 | 0,75 | 0,45 | 0,25 |  |  |  | L 30.12.1991/1714 |
| 1.9.1992 | 0,3 | 0,7 | 0,4 | 0,25 |  |  |  |  | L 8.7.1992/626 |
| 1.1.1993 | 0,3 | 0,66 | 0,4 | 0,25 |  |  |  |  | L 30.12.1992/1653 |
| 1.1.1996 | 0,7 | 0,4 | 0,25 |  |  |  |  |  | L 18.12.1995/1500 ja 21.12.2004/1224 |
| 1.1.2007 | 0,7 | 0,4 | 0,25 |  |  | 0,9 | 0,75 | 0,325 | L 22.12.2006/1342 |
| 1.1.2016 | 0,7 | 0,4 | 0,25 |  |  | 0,9 |  | 0,325 | L 31.12.2015/1658 |
| 1.1.2017 | 0,7 | 0,4 | 0,25 |  |  | 0,9 |  | 0,325 | L 21.12.2016/1343 |

Osapäiväraha

|  |  |
| --- | --- |
| **Käytetyt parametrit** | OsaPRaha |

Lailla 8.6.2006/459 otettiin vuoden 2007 alusta lähtien käyttöön osapäiväraha, jota voidaan tietyin edellytyksin maksaa 60 sairauspäivän jälkeen enintään 72 arkipäivältä. Osapäivärahan suuruudesta säädetään:

11 luku

12 §

Osasairauspäivärahan määrä

Sen estämättä, mitä tämän luvun 1–7 §:ssä säädetään, osasairauspäivärahan määrä on aina puolet sitä välittömästi edeltävän sairauspäivärahan määrästä. Edeltävän sairauspäivärahan määrässä ei kuitenkaan oteta huomioon 12 luvussa tarkoitettuja sairauspäivärahaan nähden ensisijaisia etuuksia.

Edeltävään etuuteen perustuva päiväraha

Sairauspäiväraha, vanhempainpäiväraha tai erityishoitoraha voi työtulon asemesta perustua edeltävään etuuteen. Tätä koskeva säännös lisättiin sairausvakuutuslakiin lailla 22.12.1989/1255 ja se tuli voimaan 1.7.1990.

Nykyisessä laissa 21.12.2004/1224 säännös on seuraava:

11 luku

6 §

Sairaus- ja vanhempainpäiväraha ja erityishoitoraha edeltävän etuuden perusteella

Jos vakuutettu on sairaus- tai vanhempainpäiväraha- tai erityishoitorahaoikeuden alkamista edeltävien neljän kuukauden aikana saanut työttömyysturvalain mukaista työttömyysetuutta tai julkisesta työvoimapalvelusta annetun lain mukaista koulutustukea tai työllistämistukea työelämävalmennukseen, hänelle maksettava sairaus- ja vanhempainpäiväraha tai erityishoitoraha on vähintään 86 prosenttia hänelle maksetun etuuden määrästä. Tällöin ei työttömyysetuuden ja koulutustuen määrää laskettaessa oteta huomioon:

1) työttömyysturvalain 4 luvun 4 §:n mukaista sovittelussa huomioon otettavaa tuloa;

2) julkisesta työvoimapalvelusta annetun lain 9 luvun 5 §:ssä tarkoitettua palkkaa ja muuta työtuloa;

3) sellaista työttömyysturvalain 4 luvun 7 §:ssä tarkoitettua etuutta, joka tämän lain 12 luvun 2 §:n mukaan on vähennettävä päivärahasta;

4) työttömyysturvalain 6 luvun 2 §:n 2 momentin mukaan määräytyvää korotettua ansio-osaa, työttömyysturvalain 6 luvun 2 §:n 3 momentin mukaista työllistymisohjelmalisää eikä lisäpäiviltä työttömyysturvalain 6 luvun 10 §:n mukaan maksettavaa ansiopäivärahan korotettua määrää siltä osin kuin niiden määrät ylittävät mainitun lain 6 luvun 2 §:n 1 momentin mukaan määräytyvän ansio-osan; (23.6.2005/461)

5) työttömyysturvalain 6 luvun 1 §:n 1 momentin mukaan määräytyvää peruspäivärahan korotusosaa eikä työllistymisohjelmalisää. (23.6.2005/461)

Sairaus- ja vanhempainpäiväraha ja erityishoitoraha on vähintään opintorahan kuukausimäärän kahdeskymmenesviidesosa, jos vakuutettu on etuuskauden alkamista edeltävän neljän kuukauden aikana saanut opintotukilain mukaista opintorahaa.

Sairaus- ja vanhempainpäiväraha ja erityishoitoraha on vähintään kuntoutusrahan suuruinen, jos vakuutettu on etuuskauden alkamista edeltävien kuuden kuukauden aikana saanut Kansaneläkelaitoksen kuntoutusetuuksista ja kuntoutusrahaetuuksista annetun lain mukaista kuntoutusrahaa. Jos vakuutettu on saanut vastaavana aikana työeläkelakien mukaista kuntoutusrahaa, osakuntoutusrahaa tai kuntoutusavustuksena maksettavaa kuntoutusrahaa, sairaus- ja vanhempainpäiväraha ja erityishoitoraha on vähintään vakuutetulle suoritetun kuntoutusrahan kuukausimäärän kahdeskymmenesviidesosa. Tällöin ei kuitenkaan oteta huomioon Kansaneläkelaitoksen kuntoutusetuuksista ja kuntoutusrahaetuuksista annetun lain 32 §:n 2 momentin mukaan määräytyneestä kuntoutusrahasta sitä osuutta, jolla se ylittää sen määrän, joka vastaavassa tilanteessa olisi määritelty mainitun lain 32 §:n 1 momentin mukaan kuntoutusrahan määräksi, eikä mainitun lain 33 §:n 1 momentissa tarkoitettua 10 prosentin korotusta eikä työeläkelakien mukaista 33 prosentin korotusta. (21.12.2007/1364)

Jos vakuutettu on saanut sairaus- tai vanhempainpäivärahan taikka erityishoitorahan alkamista edeltäneenä aikana useampaa kuin yhtä 1–3 momentissa mainituista etuuksista, sairaus- ja vanhempainpäivärahan ja erityishoitorahan perusteena käytetään sitä etuutta, jota vakuutettu on viimeksi saanut.

Tässä esiintyvät parametrit 86 prosenttia ja 1/25 eivät sisälly SISU-mallin parametrijärjestelmään.

Poikkeukselliset pienten päivärahojen indeksitarkistukset 1994 ja 1995

|  |  |
| --- | --- |
| **Käytetyt parametrit** | PoikRaja1, PoikRaja1, PoikPros |

Vuonna 1994 sairausvakuutuksen vähimmäispäivärahan ja päivärahan laskemisessa käytetyt tulorajat olivat jäädytettyinä. Vuonna 1995 indeksitarkistus toteutettiin vain osittain. Pieniä päivärahoja tarkistettiin kuitenkin erityisellä kertoimella.

Laissa 3.12.1993/1074, jota sovellettiin vuonna 1994 säädettiin:

2 §

Jos muualla kuin eläkkeitä koskevassa lainsäädännössä ja eläkettä koskevissa järjestelyissä säädetään lailla, ase­tuksella tai määrätään valtioneuvoston tai ministeriön päätöksellä siitä, että etuuksien määrää, niiden perusteena olevaa tuloa tai muuta markkamäärää tarkistetaan kalenterivuosittain maan yleisessä palkkatasossa tapahtuneiden muutosten johdosta sen palkkaindeksiluvun mukaan, joka vuosittain vahvistetaan työntekijäin eläkelain 9 §:n soveltamista varten, käytetään vuodelle 1994 vahvistetun palkkaindeksiluvun 1736 asemesta pistelukua 1688.

Jos sairausvakuutuslain (364/63) mukaisen päivärahan määrä on vähemmän kuin 99,15 markkaa päivässä, sen määrää korotetaan vuonna 1994 väliaikaisesti 2,8 prosentilla.

Laissa 19.8.1994/760, jota sovellettiin vuonna 1995, säädettiin:

2 §

Jos sairausvakuutuslain (364/63) mukaisen päivärahan perusteena oleva työtulo on pienempi kuin 35 930 mark­kaa, päivärahan määrää korotetaan vuonna 1995 lisäksi väliaikaisesti 2,8 prosentilla.

Päivärahapalkasta vähennettävä osuus

|  |  |
| --- | --- |
| **Käytetyt parametrit** | PalkVah |

Sen jälkeen kun palkansaajilta ryhdyttiin perimään työttömyysvakuutus- ja eläkemaksuja, on vuosittain sää­detty prosenttiosuudesta, joka vähennetään sairauspäivärahan perusteena olevasta palkasta ennen päivärahan laskemista. Prosenttiosuudesta on säädetty lailla. Vuodelle 2002 päätettiin tosin lailla vain enimmäisprosentti 5,0, mutta sosiaali- ja terveysministeriön asetuksella vahvistettiin alempi prosenttiluku 4,8. Samoin vuodelle 2007 on säädetty laissa enimmäisprosentti (4,98) ja asetuksella pienempi luku (4,88).

Lailla 11.12.2009/1047 päivärahasta tehtävä vähennys määriteltiin 1.1.2010 lähtien pysyvästi 60 prosentiksi sairausvakuutuksen päivärahamaksun, työntekijän eläkemaksun ja työttömyysvakuutusmaksun yhteismäärästä. Näiden maksujen suuruudesta, ks. *Verodokumentti*.

4 a §

Työtulosta vähennettävät vakuutusmaksut

Päivärahaetuuden määrää laskettaessa työtuloista vähennetään 60 prosenttia 18 luvun 21 §:n 1 momentissa tarkoitetun sairausvakuutuksen päivärahamaksun, työntekijän eläkelain 153 §:n 1 momentissa tarkoitetun alle 53-vuotiaan työntekijän työeläkevakuutusmaksun ja työttömyysetuuksien rahoituksesta annetun lain (555/1998) 18 §:n 1 momentissa tarkoitetun palkansaajan työttömyysvakuutusmaksun yhteismäärästä. Vähennys tehdään tämän luvun 2 §:n 1 momentin 3 kohdassa tarkoitetusta vakuutuspalkasta ja 3 §:ssä tarkoitetuista verotuksessa todetuista tai 4 §:n mukaisesti selvitetyistä työ- ja virkasuhteessa saaduista työtuloista.

Vuoden 2017 alusta laki hieman muuttui ja samalla siinä määriteltiin poikkeussäännöt vuosille 2017–2019 (29.12.2016/1524):

**4 a §  
Työtulosta vähennettävät vakuutusmaksut**

Päivärahaetuuden määrää laskettaessa työtuloista vähennetään 60 prosenttia tämän lain 18 luvun 21 §:n 1 momentissa tarkoitetun sairausvakuutuksen päivärahamaksun, työntekijän eläkelain 153 §:ssä tarkoitetun työntekijän työeläkevakuutusmaksun ja työttömyysetuuksien rahoituksesta annetun lain (555/1998) 18 §:n 1 momentissa tarkoitetun palkansaajan työttömyysvakuutusmaksun yhteismäärästä, josta on vähennetty 2,68 prosenttiyksikköä. Vähennys tehdään tämän luvun 2 §:n 1 momentin 3 kohdassa tarkoitetusta vakuutuspalkasta ja 3 §:ssä tarkoitetuista verotuksessa todetuista tai 4 §:n mukaisesti selvitetyistä työ- ja virkasuhteessa saaduista työtuloista.

Tämä laki tulee voimaan 1 päivänä tammikuuta 2017.

Laskettaessa 11 luvun 4 a §:n mukaista päivärahaetuuden määrää päivärahamaksun, työeläkevakuutusmaksun ja palkansaajan työttömyysvakuutusmaksun yhteismäärästä vähennetään mainitussa pykälässä säädetystä poiketen 1,59 prosenttiyksikköä vuonna 2017, 2,31 prosenttiyksikköä vuonna 2018 ja 2,73 prosenttiyksikköä vuonna 2019.

#### 7 §

#### Palkkatulosta vähennettävät vakuutusmaksut

Päivärahaetuuden määrää laskettaessa vuosituloon sisältyvästä 3 §:n 1 momentissa tarkoitetusta palkkatulosta ja vakuutuspalkasta vähennetään 18 luvun 21 §:n 1 momentissa tarkoitetun sairausvakuutuksen päivärahamaksun, työntekijän eläkelain 153 §:ssä tarkoitetun työntekijän työeläkevakuutusmaksun ja työttömyysetuuksien rahoituksesta annetun lain (555/1998) 18 §:n 1 momentissa tarkoitetun palkansaajan työttömyysvakuutusmaksun yhteismäärä.

Tätä lakia sovelletaan vuodelta 2020 ja sen jälkeen perittävään sairausvakuutuksen sairaanhoitomaksuun.

Oheisessa taulukossa on yhteenveto tämän vähennysprosentin suuruudesta vuodesta 1993 lähtien.

Palkasta vakuutusmaksujen perusteella tehtävä vähennys

| **Vuosi** | **Prosentti** | **Laki** |
| --- | --- | --- |
| 1993 | 1,5 | 18.12.1992/1344 |
| 1994 | 3,5 | 3.12.1993/1075 |
| 1995 | 4,5 | 19.8.1994/761 |
| 1996 | 4,5 | 18.12.1995/1501 |
| 1997 | 4,5 | 20.12.1996/1212 |
| 1998 | 5,0 | 19.7.1997/1276 |
| 1999 | 5,0 | 6.12.1998/1273 |
| 2000 | 5,0 | 23.12.1999/1273 |
| 2001 | 5,0 | 15.12.2002/1077 |
| 2002 | 4,8 | 13.12.2001/1286, 19.12.2001/1454 |
| 2003 | 4,8 | 25.12.2002/977 |
| 2004 | 4,85 | 15.12.2003/1088 |
| 2005 | 5,1 | 21.12.2004/1241 |
| 2006 | 4,88 | 9.12.2005/1000, 14.12.2005/1047 |
| 2007 | 4,88 | 22.12.2006/1232, 22.12.2006/1409 |
| 2008 | 4,44 | 21.12.2007/1344, 21.12.2007/1349 |
| 2009 | 4,5 | 19.12.2008/1018, 19.12.2008/1027 |
| 2010 | 3,5 | 11.12.2009/1047 |
| 2011 | 3,67 |  |
| 2012 | 3,94 |  |
| 2013 | 3,89 |  |
| 2014 | 4,13 |  |
| 2015 | 4,28 |  |
| 2016 | 4,60 |  |
| 2017 | 4,64 | 29.12.2016/1524 |
| 2018 | 4,48 | 29.12.2016/1524 |
| 2019 | 4,24 | 29.12.2016/1524 |
| 2020 | 9,58 | 12.4.2019/535 |
| 2021 | 9,91 |  |