Työttömyysturva

Viimeksi päivitetty 29.03.2021

Sisällys

[Sisällys 1](#_Toc46847322)

[Taulukoiden luettelo 1](#_Toc46847323)

[Johdanto 1](#_Toc46847324)

[Ansiosidonnainen työttömyysturva 3](#_Toc46847325)

[Ansio-osan suuruus 3](#_Toc46847326)

[Päivärahapalkasta vähennettävä osuus 5](#_Toc46847327)

[Lomautuspäiväraha 6](#_Toc46847328)

[Peruspäiväraha 6](#_Toc46847329)

[Peruspäivärahan suuruus 6](#_Toc46847330)

[Peruspäivärahan tarveharkinta 9](#_Toc46847331)

[Työmarkkinatuki 10](#_Toc46847332)

[Päivärahan suuruus 10](#_Toc46847333)

[Tarveharkinta 11](#_Toc46847334)

[Lapsikorotus 13](#_Toc46847335)

[Soviteltu päiväraha 15](#_Toc46847336)

[Ylläpitokorvaukset 17](#_Toc46847337)

[Vuorottelukorvaukset 17](#_Toc46847338)

[Ansiopäivärahan kesto 18](#_Toc46847339)

[Työttömyysturvan aktiivimalli 19](#_Toc46847340)

Taulukoiden luettelo

[Työttömyysturvalakeja 2](#_Toc46847341)

[Päivärahan ansio-osan suuruus 3](#_Toc46847342)

[Ansiosidonnaisen työttömyysturvan korotusosat ja muutosturva/työllistymisohjelmalisät 4](#_Toc46847343)

[Palkasta vakuutusmaksujen perusteella tehtävä vähennys 1993– 5](#_Toc46847344)

[Peruspäivärahan määrä 1985– 8](#_Toc46847345)

[Tarveharkinnan tulorajat (sekä peruspäiväraha että työmarkkinatuki) 1985– 10](#_Toc46847346)

[Lapsikorotusten suuruus 1985– 14](#_Toc46847347)

[Ylläpitokorvaus 1993– 17](#_Toc46847348)

[Ansiopäivärahan kesto 19](#_Toc46847349)

[Työttömyysturvan aktiivimalli 19](#_Toc46847350)

# Johdanto

Tässä dokumentissa käsitellään työttömyysturvan kehitystä vuodesta 1985 lähtien. Tällöin tuli voimaan työttömyysturvan uudistus, johon nykyinen päivärahajärjestelmä pääpiirteissään perustuu. Vuoden 1984 työttömyysturvalaki korvattiin uudella lailla vuoden 2003 alusta lähtien. Työttömyysturvaa koskevia säännöksiä on sisältynyt myös lakiin työmarkkinatuesta vuosina 1994–2002 sekä erilaisiin koulutusetuuksia koskeviin lakeihin kuten lakiin työvoimapoliittisesta aikuiskoulutuksesta. Vuodesta 2003 lähtien koulutustukea ja ylläpitokorvauksia koskevat säännökset ovat laissa julkisesta työvoimapalvelusta. Työvoimapoliittisessa aikuiskoulutuksessa oleva voi saada koulutustukena perustukea tai ansiotukea, jotka tietyin täsmennyksin määräytyvät samalla tavalla kuin työttömien peruspäiväraha tai ansiosidonnainen työttömyyspäiväraha. Laki työttömien omaehtoisen koulutuksen tukemisesta (muutoksia 2017) ja sittemmin uusi työttömyysturvalaki sääti oikeudesta koulutuspäivärahaan, jonka suuruus määräytyi (joitakin yksityiskohtia lukuun ottamatta) samalla tavalla kuin työttömyyspäivärahan suuruus.

Lailla 22.12.2009/1188 koulutustuen määräytymistä koskevat säännökset siirrettiin työvoimapalvelulaista työttömyysturvalakiin. Tässä yhteydessä otettiin käyttöön nimitys "työttömyysetuus", joka kattaa ansiosidonnaisen ja peruspäivärahan, työmarkkinatuen sekä työllistämistä edistävien palvelujen ajalta maksettavat työttömyyspäivärahat. Työllistämistä edistäviä palveluja ovat työvoimapoliittinen aikuiskoulutus, omaehtoinen opiskelu, työkokeilu, työharjoittelu, työelämävalmennus, työ- ja koulutuskokeilu, maahanmuuttajan kotoutumistoimenpiteet sekä kuntouttava työtoiminta. Laki tuli voimaan 1.1.2010, mutta sitä ennen myönnettyjen työttömyysetuuksien maksamista jatkettiin aikaisemmilla nimikkeillä.

Työmarkkinatukea on maksettu myös maahanmuuttajien kotoutumistukena vuodesta 1.5.1999 lähtien. Kotoutumistuki määräytyy samalla tavalla kuin normaali työmarkkinatuki. (Laki maahanmuuttajien kotouttamisesta ja turvapaikanhakijoiden vastaanotosta 9.4.1999/493).

Tässä dokumentissa keskitytään aluksi lainsäädäntöön siltä osin kun se koskee päivärahojen suuruutta. Lopussa on käsitelty ansiopäivärahaoikeuden pituuden muutoksiin liittyvää lainsäädäntöä siinä määrin kun sitä sovelletaan SISU-mallissa.

Työttömyysturvalakeja

|  |  |  |
| --- | --- | --- |
| **Lain nimi** | **Säädösnumero** | **Voimassaolo** |
| Työttömyysturvalaki | 30.12.2002/1290 | 2003– |
| VNA työttömyysetuutta määrättäessä huomioon otettavasta tulosta | 30.12.2002/1332 | 2003– |
| Laki julkisesta työvoimapalvelusta | 30.12.2002/1295 | 2003– |
| Työttömyysturvalaki | 24.8.1984/602 | 1985–2002 |
| Laki työmarkkinatuesta | 30.12.1993/1542 (kumottu lailla 30.12.2002/1290) | 1994–2002 |
| VNP työmarkkinatuen tarveharkinnassa noudatettavista yleisistä periaatteista | 13.1.1994/35 | 1994–2002 |
| Laki työvoimapoliittisesta aikuiskoulutuksesta | 3.8.1990/763 | 1991–2002 |
| Laki työttömien omaehtoisen opiskelun tukemisesta | 30.12.1997/1402 (kumottu lailla 30.12.2002/1290) | 1998–2002 |
| Laki pitkäaikaistyöttömien omaehtoisen opiskelun tukemisesta | 24.7.1997/709 (kumottu lailla 30.12.2002/1297) | 1.7.1997–31.12.1998 |
| Laki työllisyyskoulutuksesta | 16.1.1976/31 | 1.3.1976–31.12.1990 |
| Asetus työllisyyskoulutuksesta | 27.2.1976/76 | 1.3.1976–31.12.1990 |

Ansiosidonnainen työttömyysturva

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| AnsioSidKS | Ansiosidonnainen päiväraha kuukausitasolla | mvuosi, mkuuk, minf, lapsia, oikeuskor, muutturva, lisapaiv, kuukpalkka, vahsosetuus, aktiivi = 0 | TTLapsi1, TTLapsi2, TTLapsi3, VahPros, ProsKor1, ProsKor2, MuutTurvaPros1, MuutTurvaPros2, TTPros1, TTPros2, ProsYlaRaja, TTTaite, TTPerus, VahPros, KorotusOsa |
| AnsioSidVS | Ansiosidonnainen päiväraha kuukausitasolla vuosikeskiarvona | mvuosi, minf, lapsia, oikeuskor, muutturva, lisapaiv, kuukpalkka, vahsosetuus, aktiivi = 0 |  |

## Ansio-osan suuruus

|  |  |
| --- | --- |
| **Käytetyt parametrit** | ProsKor1, ProsKor2, MuutTurvaPros1, MuutTurvaPros2, TTPros1, TTPros2, ProsYlaRaja, TTTaite, TTPerus, VahPros, KorotusOsa |

Työttömyysturvalaissa 24.8.1984/602 määritellään ansiosidonnaisen päivärahan suuruus seuraavasti:

23§

Ansioon suhteutetun päivärahan suuruus

Ansioon suhteutettu päiväraha muodostuu täyden peruspäivärahan suuruisesta perusosasta ja ansio-osasta. An­sio-osan suuruus on 45 prosenttia päiväpalkan ja perusosan erotuksesta. Kun palkka kuukaudessa on suurempi kuin 90-kertainen perusosa, on ansio-osa tämän rajan ylittävältä päiväpalkan osalta 20 prosenttia. Ansioon suhteutetun päivära­han suuruus lapsikorotuksineen voi olla enintään 90 prosenttia vakuutetun päiväpalkasta, kuitenkin vähintään mahdolli­sella lapsikorotuksella korotetun perusosan suuruinen.

Muunnettaessa kuukautta kohti laskettua palkkaa päiväpalkaksi tai päinvastoin katsotaan kuukauteen sisältyvän 21,5 työpäivää.

Ansioon suhteutettu päiväraha lasketaan henkilön vakiintuneen palkan pohjalta tai, mikäli palkkatulo on ollut kausiluontoista tai epäsäännöllistä, vuositulon kuukautta kohti lasketusta määrästä. Asetuksella säädetään tarkemmin ansioon suhteutetun päivärahan perusteena olevan palkan määrittämisestä.

Pykälää muutettiin lailla 30.12.1991/1694 alentamalla ansio-osan prosentti 45:stä 42:een. Tämä laki tuli voimaan tammikuussa 1992. Ansio-osan prosentti korotettiin takaisin 45:ään lailla 21.12.2001/1397. Tämä laki tuli voimaan 1.3.2002. Lailla 22.12.2009/1188 kerroin 90 muutettiin 105:ksi 1.1.2010 lähtien ja edelleen laskettiin 95:een lailla 12.12.2014/1048 1.1.2015 lähtien.

Seuraavaan taulukkoon on koottu ansio-osan keskeiset parametrit.

Päivärahan ansio-osan suuruus

|  |  |  |  |  |
| --- | --- | --- | --- | --- |
| **Voimaantulo** | **Ansio-osan prosentti** | **Taitekohdan kerroin** | **Ansio-osan prosentti taitekohdan jälkeen** | **Laki** |
| 1.1.1985 | 45 % | 90 | 20 % | 24.8.1984/602 |
| 1.1.1992 | 42 % | 90 | 20 % | 30.12.1991/1694 |
| 1.3.2002 | 45 % | 90 | 20 % | 21.12.2001/1397, 31.12.2002/1290 |
| 1.1.2010 | 45 % | 105 | 20 % | 22.12.2009/1188 |
| 1.1.2015 | 45 % | 95 | 20 % | 12.12.2014/1048 |
| 1.1.2017 | 45 % | 95 | 20 % | 9.12.2016/1081 |

Vuoden 2002 työttömyysturvalaissa 30.12.2002/1290 uutuutena ovat korotettua ansio-osaa koskevat määräykset. Laissa ansio-osan suuruus määritellään seuraavasti:

6 luku 2 §

Ansiopäivärahan ansio-osa ja korotettu ansio-osa

Ansio-osa on 45 prosenttia päiväpalkan ja perusosan erotuksesta. Kun palkka kuukaudessa on suurempi kuin 90-kertainen perusosa, ansio-osa on tämän rajan ylittävältä päiväpalkan osalta 20 prosenttia. Ansiopäiväraha lapsikorotuk­sineen on enintään 90 prosenttia ansiopäivärahan perusteena olevasta päiväpalkasta, kuitenkin vähintään mahdollisella lapsikorotuksella korotetun perusosan suuruinen.

Ansiopäivärahan korotettu ansio-osa on 55 prosenttia päiväpalkan ja perusosan erotuksesta. Kun palkka kuukau­dessa on suurempi kuin 90-kertainen perusosa, ansio-osa on tämän rajan ylittävältä päiväpalkan osalta 32,5 prosenttia. Ansiopäiväraha lapsikorotuksineen on tällöin enintään yhtä suuri kuin ansiopäivärahan perusteena oleva päiväpalkka, kuitenkin vähintään mahdollisella lapsikorotuksella korotetun perusosan suuruinen.

Muunnettaessa kuukautta kohti laskettua palkkaa päiväpalkaksi tai päinvastoin katsotaan kuukauteen sisältyvän 21,5 työpäivää.

Samassa laissa määriteltiin myös korotetut päivärahat lisäpäiville. Lisäpäiville korotettiin vain taitekohdan jälkeistä osuutta:

**10 §**

**Ansiopäivärahan korotettu määrä lisäpäiviltä**

Kun palkka kuukaudessa on suurempi kuin 90-kertainen perusosa, ansiopäivärahan ansio-osa 9 §:n 2 momentissa tarkoitetuilta lisäpäiviltä on 90-kertaisen perusosan ylittävän päiväpalkan osalta 32,5 prosenttia, jos työnhakijalla lisäpäiväoikeuden alkamiseen mennessä on ollut…

Lailla 23.5.2005/459 työttömyysturvalakiin lisättiin työllistymisohjelmalisää (ts. muutosturvalisää) koskevat määräykset 1.7.2005 lähtien. Ansiosidonnaisessa päivärahassa työllistymisohjelmalisän sisältävä päiväraha lasketaan samalla tavalla kuin edellä mainittu korotettu ansiopäiväraha, mutta 55 prosentin asemesta prosenttina on 65 ja 32,5 prosentin asemesta 37,5 prosenttia. Vuoden 2015 alussa korotettu ansio-osa alennettiin 58 prosenttiin ja korotettu ansio-osa taitteen jälkeen 35 prosenttiin. Jälleen vuoden 2017 alusta korotettu ansio-osa laskettiin 55 prosenttiin ja korotettu ansio-osa taitteen jälkeen 25 prosenttiin 9.12.2016/1081).

Lisäpäivien korotukset lakkautettiin laissa 22.12.2009/1188 1.1.2010 lähtien. Samalla korotusosaa ja työllistymisohjelmalisää koskevia määräyksiä muutettiin. Työllistymisohjelmalisän nimi vaihdettiin muutosturvalisäksi. Laissa 20.12.2013/1049 korotusosa ja korotettu ansio-osa korvasivat muutosturvalisän ja muutosturvalisän ansio-osan, ja muutosturvalisästä luovuttiin. Samalla korotetun ansio-osan osuudet korotettiin muutosturvalisän ansio-osan tasolle. Alla olevaan taulukkoon on koottu ansiosidonnaisen työttömyysturvan korotusosan ja muutosturvan/työllistymisohjelmalisän kehitys.

Ansiosidonnaisen työttömyysturvan korotusosat ja muutosturva/työllistymisohjelmalisät

|  |  |  |  |  |  |
| --- | --- | --- | --- | --- | --- |
| **Voimaantulo** | **Ansio-osa, korotettu** | **Ansio-osa taitteen jälkeen, korotettu** | **Työllistymis-ohjelmalisä/muutos-turvalisä, ansio-osa** | **Työllistymis-ohjelmalisä/ muutos-turvalisä, ansio-osa taitteen jälkeen** | **Laki** |
| 1.1.2003 | 55,0 % | 32,5 % |  |  | 30.12.2002/1290 |
| 1.7.2005 | 55,0 % | 32,5 % | 65,0 % | 37,5 % | 23.5.2005/459 |
| 1.1.2010 | 57,5 % | 35,0 % | 65,0 % | 37,5 % | 22.12.2009/1188 |
| 1.1.2014 | 65,0 % | 37,5 % | - | - | 20.12.2013/1049 |
| 1.1.2015 | 58,0 % | 35,0 % | - | - | 12.12.2014/1048 |
| 1.1.2017 | 55,0 % | 25,0 % | - | - | 9.12.2016/1081 |

Vuodelle 2012 (korotetulla ansio-osalla tai muutosturvalisällä) korotetun ansiopäivärahan vähimmäismäärään lisättiin peruspäivärahan korotusosa (22.12.2011/1439):

**2 §**

**Ansiopäivärahan ansio-osa, korotettu ansio-osa ja muutosturvan ansio-osa**

…Ansiopäiväraha lapsikorotuksineen on tällöin enintään yhtä suuri kuin ansiopäivärahan perusteena oleva päiväpalkka, kuitenkin vähintään mahdollisella lapsikorotuksella ja korotusosalla korotetun perusosan suuruinen.

## Päivärahapalkasta vähennettävä osuus

|  |  |
| --- | --- |
| **Käytetyt parametrit** | VahPros |

Sen jälkeen kun palkansaajilta ryhdyttiin perimään työttömyysvakuutus- ja eläkemaksuja, on vuosittain sää­detty prosenttiosuudesta, joka vähennetään työttömyyspäivärahan perusteena olevasta palkasta ennen päivärahan laskemista. Prosenttiosuudesta on säädetty vuosittain lailla ja nyttemmin myös sosiaali- ja terveysministeriön asetuksella. Vuonna 2002 päätettiin tosin lailla vain enimmäisprosentti 5,0, mutta sosiaali- ja terveysministeriön asetuksella vahvistettiin alempi prosenttiluku 4,8.

Lailla 11.12.2009/1049 päivärahasta tehtävä vähennys määriteltiin 1.1.2010 lähtien pysyvästi 60 prosentiksi sairausvakuutuksen päivärahamaksun, työntekijän eläkemaksun ja työttömyysvakuutusmaksun yhteismäärästä.

4 §

Palkansaajan ansiopäivärahan perusteena oleva palkka

Palkansaajan ansiopäivärahan perusteena oleva palkka lasketaan henkilön vakiintuneen palkan pohjalta työttömyyttä välittömästi edeltäneeltä ajanjaksolta, jona henkilö on täyttänyt palkansaajan työssäoloehdon. Jos työ ja siitä saatava palkkatulo on ollut kausiluonteista, ansioon suhteutettu päiväraha lasketaan vuositulosta. Päivärahan perusteena olevaa palkkaa laskettaessa palkasta tai vuositulon työtulo-osuudesta vähennetään 60 prosenttia sairausvakuutuslain 18 luvun 21 §:n 1 momentissa tarkoitetun sairausvakuutuksen päivärahamaksun, työntekijän eläkelain 153 §:n 1 momentissa tarkoitetun alle 53-vuotiaan työntekijän työeläkevakuutusmaksun ja työttömyysetuuksien rahoituksesta annetun lain 18 §:n 1 momentissa tarkoitetun palkansaajan työttömyysvakuutusmaksun yhteismäärästä.

1.1.2017 neljättä pykälää muutettiin seuraavasti:

**4 §**

**Palkansaajan ansiopäivärahan perusteena oleva palkka**

Palkansaajan ansiopäivärahan perusteena oleva palkka lasketaan henkilön vakiintuneen palkan perusteella työttömyyttä edeltäneeltä ajanjaksolta, jona henkilö on täyttänyt palkansaajan työssäoloehdon. Jos työ ja siitä saatava palkkatulo on ollut kausiluonteista, ansioon suhteutettu päiväraha lasketaan vuositulosta. Päivärahan perusteena olevaa palkkaa laskettaessa palkasta tai vuositulon työtulo-osuudesta vähennetään 60 prosenttia sairausvakuutuslain 18 luvun 21 §:n 1 momentissa tarkoitetun sairausvakuutuksen päivärahamaksun, työntekijän eläkelain 153 §:ssä tarkoitetun työntekijän työeläkevakuutusmaksun ja työttömyysetuuksien rahoituksesta annetun lain 18 §:n 1 momentissa tarkoitetun palkansaajan työttömyysvakuutusmaksun yhteismäärästä, josta on vähennetty 2,68 prosenttiyksikköä.

Tämä laki tulee voimaan päivänä kuuta 20 .

Laskettaessa 6 luvun 4 §:n 1 momentin mukaista palkasta tai vuositulon työtulo-osuudesta tehtävää vähennystä päivärahamaksun, työeläkevakuutusmaksun ja palkansaajan työttömyysvakuutusmaksun yhteismäärästä vähennetään mainitussa pykälässä säädetystä poiketen 1,59 prosenttiyksikköä vuonna 2017, 2,31 prosenttiyksikköä vuonna 2018 ja 2,73 prosenttiyksikköä vuonna 2019.

Oheisessa taulukossa on yhteenveto tämän vähennysprosentin suuruudesta vuosina 1993–.

Palkasta vakuutusmaksujen perusteella tehtävä vähennys 1993–

|  |  |  |
| --- | --- | --- |
| **Vuosi** | **Prosentti** | **Laki tai asetus** |
| 1993 | 1,5 | 18.12.1992/1344 |
| 1994 | 3,5 | 3.12.1993/1075 |
| 1995 | 4,5 | 19.8.1994/761 |
| 1996 | 4,5 | 18.12.1995/1501 |
| 1997 | 4,5 | 20.12.1996/1212 |
| 1998 | 5,0 | 19.7.1997/1276 |
| 1999 | 5,0 | 6.12.1998/1273 |
| 2000 | 5,0 | 23.12.1999/1273 |
| 2001 | 5,0 | 15.12.2002/1077 |
| 2002 | 4,8 | 13.12.2001/1286, 19.12.2001/1454 |
| 2003 | 4,8 | 25.12.2002/977 |
| 2004 | 4,85 | 15.12.2003/1088 |
| 2005 | 5,1 | 21.12.2004/1241 |
| 2006 | 4,88 | 9.12.2005/1000, 14.12.2005/1048 |
| 2007 | 4,88 | 22.12.2006/1232, 22.12.2006/1411 |
| 2008 | 4,44 | 22.12.2007/1344, 21.12.2007/1351 |
| 2009 | 4,5 | 19.12.2008/1018, 19.12.2008/1028 |
| 2010 | 3,498 | 11.12.2009/1049 |
| 2011 | 3,672 |  |
| 2012 | 3,942 |  |
| 2013 | 3,894 |  |
| 2014 | 4,13 |  |
| 2015 | 4,28 |  |
| 2016 | 4,60 |  |
| 2017 | 4,64 | 29.12.2016/1526 |
| 2018 | 4,48 |  |
| 2019 | 4,24 |  |
| 2020 | 4,14 |  |
| 2021 | 4,34 |  |

## Lomautuspäiväraha

Vuosina 1994–1996 oli väliaikaisesti käytössä ns. lomautuspäiväraha. Lomautuspäiväraha oli 70 prosenttia normaalista ansiosidonnaisesta päivärahasta, kuitenkin vähintään peruspäivärahan ja siihen mahdollisesti lisättyjen lapsikorotusten suuruinen. Lomautuspäiväraha koski niitä, joilla oli oikeus ansiosidonnaiseen päivärahaan, ja sitä maksettiin 15 ensimmäiseltä lomautuspäivältä omavastuuajan jälkeen. Lomautuspäivärahasta säädettiin laeissa 30.12.1993/1538, 29.12.1994/1500 ja 18.12.1995/1582.

Huom! Lomautuspäivärahan määrittelyssä käytettyä 70 prosentin kerrointa ei ole toistaiseksi otettu mukaan SISU-mallin parametrijärjestelmään, koska kyse on lyhytaikaisesta lakikokeilusta.

Peruspäiväraha

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| PerusPRahaKS | Peruspäiväraha kuukausitasolla | mvuosi, mkuuk, minf, tarvhark, muutturva, puoliso, lapsia, omatulo, puoltulo, vahsosetuus, aktiivi = 0 | TTLaps1, TTLaps2, TTLaps3, TTPerus, KorotusOsa, RajaHuolt, RajaLaps, TarvPros1, TarvPros2, RajaYks, PuolVah |
| PerusPRahaVS | Peruspäiväraha kuukausitasolla vuosikeskiarvona | mvuosi, minf, tarvhark, muutturva, puoliso, lapsia, omatulo, puoltulo, vahsosetuus, aktiivi = 0 |  |

## Peruspäivärahan suuruus

|  |  |
| --- | --- |
| **Käytetyt parametrit** | TTPerus, KorotusOsa |

Työttömyysturvalaissa 24.8.1984/602 säädettiin:

22§

Peruspäivärahan suuruus

Peruspäivärahan täysi määrä on 70 markkaa päivältä.

Peruspäivärahan täyden määrän sitomisesta palkkatason muutoksiin säädettiin saman lain 25 §:ssä.

25§

Etuuksien korotus

Jos maan yleinen palkkataso olennaisesti muuttuu, asetuksella on tarkistettava tämän lain 14§:n 3 ja 4 momen­tissa, 21§:n 2 momentissa sekä 22 ja 24 §:ssä säädetyt markkamäärät palkkatason muutosta vastaavassa suhteessa.

Peruspäivärahan täyttä määrää muutettiin lailla 15.6.1990/535, joka tuli voimaan 1.7.1990. Lailla 28.12.1990/1365 vahvistettiin peruspäivärahan uusi markkamäärä. Laki tuli voimaan 1.1.1991, mutta voimaantulosäännöksen mukaan markkamäärä vastasi vuoden 1990 ensimmäisen neljänneksen indeksita­soa. Peruspäivärahan poikkeuksellisesta tarkistamisesta säädettiin laissa 16.12.1994/1212:

1 §

Sen estämättä, mitä työttömyysturvalain 25 §:ssä säädetään lain markkamäärien tarkistamisesta palkkatason muutosta vastaavassa suhteessa, lain 22 §:ssä mainitun peruspäivärahan täyden määrän 108 markan sijasta sovelletaan väliaikaisesti 118 markkaa.

Indeksikorotusten jäädyttämisestä säädettiin lailla 21.8.1995/1060:

1 §

Sen estämättä, mitä työttömyysturvalain (602/84) 25 §:ssä säädetään palkkatason muutosta vastaavasta lain markkamäärien tarkistamisesta, markkamääriin ei suoriteta tarkistusta vuosina 1995 ja 1996.

Peruspäivärahan suuruus määriteltiin uudelleen lailla 21.8.1995/1061, joka tuli voimaan 1.9.1995. Voimaan­tulosäännöksen mukaan markkamäärää vastaa vuoden 1995 ensimmäisen neljänneksen tasoa.

22 §

Peruspäivärahan suuruus

Peruspäivärahan täysi määrä on 118 markkaa päivältä.

Lailla 20.12.1996/1221 indeksijäädystä jatkettiin vuodelle 1997:

1 §

Sen estämättä, mitä työttömyysturvalain (602/84) 25 §:ssä säädetään palkkatason muutosta vastaavasta lain markkamäärien tarkistamisesta, markkamääriin ei suoriteta tarkistusta vuonna 1997.

Lailla 20.12.1996/1222 muutettiin lain 21.8.1995/1061 voimaantulosäännöstä siten, että voimassa olleet markkamäärät vastaavat vuoden 1996 ensimmäisen neljänneksen tasoa. Lailla 30.12.1997/1401 peruspäivärahalle vahvistettiin uusi markkamäärä:

22 §

Peruspäivärahan suuruus

Peruspäivärahan täysi määrä on 120 markkaa päivältä.

Peruspäivärahan sitomisesta elinkustannusindeksiin säädettiin samassa laissa 30.12.1997/1401, joka tuli voimaan 1.1.1998:

25 §

Etuuksien korotus

Tämän lain 22 ja 24 §:ssä säädettyjä markkamääriä tarkistetaan siten, kuin kansaneläkelaissa säädettyjen eläk­keiden ja avustusten sitomisesta elinkustannusindeksiin annetussa laissa (348/1956) säädetään.

Tämän lain voimassaolosäännöksen mukaan laissa säädetyt peruspäivärahan ja lapsikorotusten markka­määrät vastaavat tammikuun 1998 indeksitasoa. Peruspäivärahan euromäärästä säädettiin laissa 13.7.2001/636, joka tuli voimaan 1.1.2002. Voimaantulo­säännöksen mukaan euromäärä vastaa tammikuun 2001 indeksitasoa. Peruspäivärahan uudesta euromäärästä säädettiin laissa 21.12.2001/1397, joka tuli voimaan 1.3.2002. Uudessa työttömyysturvalaissa 30.12.2002/1290 säädetään päivärahan suuruudesta tammikuun 2001 indeksitasossa seuraavasti:

6 luku 1 §

Työttömyyspäivärahan määrä

Peruspäiväraha on 22,22 euroa päivältä.

Lailla 23.6.2005/459 lakiin lisättiin peruspäivärahan korotusosaa ja työllistymisohjelmalisää koskevat määräykset, jotka tulivat voimaan 1.7.2005. Niitä maksetaan samoin edellytyksin kuin ansiosidonnaisen päivärahan korotusosaa ja työllistymisohjelmalisää. Peruspäivärahan korotusosa tai työllistymisohjelmalisä säädettiin 3,82 euron suuruiseksi vuoden 2001 tammikuun indeksitasossa. Indeksisuoja koskee peruspäivärahan ohella lapsikorotuksia sekä edellä mainittua korotusosaa ja työllistymisohjelmalisää. Lailla 20.12.2009/1188 työllistämisohjelmalisän nimi muutettiin muutosturvalisäksi 1.1.2010 lähtien. Korotettua päivärahaa soviteltaessa sovittelu koskee ensisijaisesti varsinaista päivärahaa. Jos varsinaista päivärahaa ei jää maksettavaksi, sovitellaan myös korotusosaa. Tämä on Kelan käytäntö, jota ei ole laissa suoraan määritetty. Seikalla on merkitystä, koska aktiiviajan korotusosat ovat vuodesta 2013 etuoikeutettua tuloa toimeentulotuessa. Korotusosan ja muutosturvalisän ehtoja laajennettiin. Peruspäivärahan indeksisidonnaisuudesta säädetään saman lain 14 luvun 1 §:ssä:

14 luku 1 §

Etuuksien korotus

Lain 6 luvun 1 ja 6 §:ssä säädettyjä rahamääriä tarkistetaan siten kuin kansaneläkeindeksistä annetussa laissa (456/2001) säädetään.

Vuodelle 2012 peruspäivärahaa korotettiin lailla 9.12.2011/1256.

Vuodelle 2020 peruspäivärahaa korotettiin lailla 4.12.2019/1217. Samalla indeksivuotta muutettiin.

1 §

Työttömyyspäivärahan määrä

Peruspäiväraha on 33,33 euroa päivältä.

Peruspäivärahan korotusosa on 4,74 euroa päivältä.

14 luku 1 §

Etuuksien korotus

Edellä 1 momentissa tarkoitetut määrät vastaavat sitä kansaneläkeindeksin pistelukua, jonka mukaan vuoden 2019 tammikuussa maksettavina olleiden kansaneläkkeiden suuruus on laskettu.

Oheisessa taulukossa on yhteenveto peruspäivärahan suuruudesta vuosina 1985–2020.

Peruspäivärahan määrä 1985–

| **Voimaantulo** | **Mk tai €/päivä** | Korotusosa/ työllistymis-ohjelmalisä, €/pv | Säädös |
| --- | --- | --- | --- |
| 1.1.1985 | 70 |  | 24.8.1984/602 |
| 1.7.1986 | 75 |  | 6.6.1986/430 |
| 1.7.1987 | 81 |  | 29.5.1987/527 |
| 1.7.1988 | 86 |  | 3.6.1988/485 |
| 1.7.1989 | 95 |  | 1989/516 |
| 1.7.1990 | 105 |  | 15.6.1990/538 |
| 1.7.1991 | 116 |  | 7.6.1991/897 |
| 1.1.1995 | 118 |  | 16.12.1994/1212, 21.8.1995/1060, 21.8.1995/1061, 20.12.1996/1221, 20.12.1996/1222 |
| 1.1.1998 | 120 |  | 30.12.1997/1401 |
| 1.1.1999 | 121 |  | Indeksitarkistus |
| 1.1.2000 | 122 |  | Indeksitarkistus |
| 1.1.2001 | 127 |  | Indeksitarkistus |
| 1.1.2002 | 21,91 |  | 13.7.2001/636 ja indeksitarkistus |
| 1.3.2002 | 22,75 |  | 21.12.2001/1397 ja indeksitarkistus |
| 1.1.2003 | 23,02 |  | 30.12.2002/1290 ja indeksitarkistus |
| 1.1.2004 | 23,16 |  | Indeksitarkistus |
| 1.1.2005 | 23,24 |  | Indeksitarkistus |
| 1.7.2005 | 23,24 | 4,00 | 23.6.2005/459 |
| 1.1.2006 | 23,50 | 4,04 | Indeksitarkistus |
| 1.1.2007 | 23,91 | 4,11 | Indeksitarkistus |
| 1.1.2008 | 24,51 | 4,21 | Indeksitarkistus |
| 1.1.2009 | 25,63 | 4,41 | Indeksitarkistus |
| 1.1.2011 | 25,74 | 4,42 | Indeksitarkistus |
| 1.1.2012 | 31,36 | 4,59 | 9.12.2011/1256, indeksitarkistus |
| 1.1.2013 | 32,46 | 4,75 | Indeksitarkistus |
| 1.1.2014 | 32,66 | 4,78 | Indeksitarkistus |
| 1.1.2015 | 32,80 | 4,80 | Indeksitarkistus |
| 1.1.2016 | 32,68 | 4,78 | Indeksitarkistus |
| 1.1.2017 | 32,40 | 4,74 | Indeksileikkaus |
| 1.1.2020 | 33,66 | 4,79 | 4.12.2019/1217 ja  indeksitarkistus |
| 1.1.2021 | 33,78 | 4,80 | Indeksitarkistus |

## Peruspäivärahan tarveharkinta

|  |  |
| --- | --- |
| **Käytetyt parametrit** | RajaYks, RajaHuolt, RajaLaps, PuolVah, TarvPros1, TarvPros2 |

Peruspäivärahan tarveharkinnan keskeiset laskukaavat sisältyivät työttömyysturvalain 24.8.1984/602 14 §:n 3 ja 4 momenttiin:

**14 §**

**Peruspäivärahan tarveharkinta**

Jäljempänä 22§:n 1 momentissa ja 24§:ssä tarkoitetun täysimääräisen peruspäivärahan kuukautta kohti lasketusta määrästä vähennetään huoltovelvollisella 75 prosenttia siitä 1 ja 2 momentin mukaisesti määrätystä tulojen osasta, joka ylittää 3 500 markkaa kuukaudessa. Yksinäisellä henkilöllä vähennetään vastaavasti 75 prosenttia siitä 1 ja 2 momentin mukaisesti määrätystä tulojen osasta, joka ylittää kaksi kolmasosaa huoltovelvollisen edellä mainitusta tulorajasta. Yk­sinäisen henkilön tuloraja korotetaan lähimpään kymmeneen markkaan.

Huoltovelvollisen 3 momentissa tarkoitettua tulorajaa korotetaan 300 markalla jokaisen huollettavan alle 18-vuotiaan lapsen osalta.

Lain 25 §, jossa määriteltiin indeksitarkistusten perusteet, koski myös näitä markkamääriä:

25§

Etuuksien korotus

Jos maan yleinen palkkataso olennaisesti muuttuu, asetuksella on tarkistettava tämän lain 14§:n 3 ja 4 momen­tissa, 21§:n 2 momentissa sekä 22 ja 24 §:ssä säädetyt markkamäärät palkkatason muutosta vastaavassa suhteessa.

Lailla 28.12.1990/1365, joka tuli voimaan 1.1.1991, vahvistettiin tarveharkinnan markkamäärille uudet arvot. Voimaantulosäännöksen mukaan markkamäärät vastaavat vuoden 1990 ensimmäisen neljänneksen tasoa:

14 §

Peruspäivärahan tarveharkinta

Taloudellisen tuen tarvetta harkittaessa otetaan huomioon henkilön omat tulot kokonaan ja hänen puolisonsa tu­lot 280 markkaa ylittävältä osalta kuukaudessa lukuun ottamatta lapsilisää, lasten kotihoidon tuen perusosaa ja sisarus­korotusta, asumistukea, sotilasavustusta, sotilasvammalain (404/48) mukaista elinkorkoa ja täydennyskorkoa, rinta­masotilaseläkelain (119/77) mukaista rintamasotilaseläkettä, perhe-eläkelain (38/69) mukaista lisäosaa, sosiaalihuolto­lain (710/82) mukaista toimeentulotukea sekä vian, vamman tai haitan perusteella maksettavaa erityisten kustannusten korvausta.

Jäljempänä 22§:n 1 momentissa ja 24§:ssä tarkoitetun täysimääräisen peruspäivärahan kuukautta kohti lasketusta määrästä vähennetään huoltovelvollisella 75 prosenttia siitä 1 ja 2 momentin mukaisesti määrätystä tulojen osasta, joka ylittää 5 150 markkaa kuukaudessa. Yksinäisellä henkilöllä vähennetään vastaavasti 75 prosenttia siitä 1 ja 2 momentin mukaisesti määrätystä tulojen osasta, joka ylittää kaksi kolmasosaa huoltovelvollisen edellä mainitusta tulorajasta. Yk­sinäisen henkilön tuloraja korotetaan lähimpään kymmeneen markkaan.

Huoltovelvollisen 3 momentissa tarkoitettua tulorajaa korotetaan 590 markalla jokaisen huollettavan alle 18-vuotiaan lapsen osalta.

Peruspäivärahan tarveharkintaa koskeva pykälä kumottiin lailla 30.12.1993/1541. Työmarkkinatuen tarveharkinnasta puolison tulojen perusteella luovuttiin 1.1.2013 (28.12.2012/1005).

Oheisessa taulukossa on yhteenveto sekä peruspäivärahan että työmarkkinatuen tarveharkintaan vaikutta­vista tekijöistä vuosina 1985–2004.

Tarveharkinnan tulorajat (sekä peruspäiväraha että työmarkkinatuki) 1985–

|  |  |  |  |  |  |
| --- | --- | --- | --- | --- | --- |
| **Voimaantulo** | **Huoltovel­vollisen tuloraja, mk tai €/kk** | **Yksinäisen tuloraja, mk tai €/kk** | **Lapsikorotus tulorajaan, mk tai €/kk** | Puolison tulosta tehtävä vähennys, mk tai €/kk | Säädös |
| 1.1.1985 | 3 500 | 2 340 | 300 | 0 | 24.8.1984/602 |
| 1.7.1986 | 3 770 | 2 520 | 320 | 0 | 6.6.1986/430 |
| 1.4.1987 | 3 770 | 2 520 | 430 | 200 | 27.2.1987/226, 6.3.1987/256 |
| 1.7.1987 | 4 030 | 2 690 | 460 | 220 | 29.5.1987/527 |
| 1.7.1988 | 4 310 | 2 880 | 490 | 230 | 3.6.1988/485 |
| 1.7.1989 | 4 760 | 3 180 | 540 | 260 | 2.6.1989/516 |
| 1.7.1990 | 5 150 | 3 440 | 590 | 280 | 15.6.1990/538 |
| 1.7.1991 | 5 540 | 3 700 | 630 | 300 | 7.6.1991/897, 30.12.1993/1542 |
| 1.1.1997 | 5 040 | 1 500 | 630 | 300 | 6.9.1996/665 |
| 1.9.2000 | 5 040 | 1 500 | 630 | 1 400 | 3.12.1999/1131 |
| 1.1.2002 | 848 | 253 | 106 | 236 | 13.7.2001/637 |
| 1.1.2004 | 848 | 253 | 106 | 536 | 5.12.2003/1009 |
| 15.12.2010 | 1 044 | 311 | 130 | 660 | 4.11.2010/957 |
| 1.1.2013 | 1 044 | 311 | 130 | - | 28.12.2012/1005 |

Työmarkkinatuki

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| TyomTukiKS | Työmarkkinatuki kuukausitasolla | mvuosi, mkuuk, minf, tarvhark, ositt, puoliso, lapsia, huoll, omatulo, puoltulo, vanhtulot, oikeuskor, vahsosetuus, aktiivi = 0 | TTPerus, TyomLapsPros, TTLaps1, TTLaps2, TTLaps3, RajaHuolt, RajaLaps, PuolVah, TarvPros1, TarvPros2, RajaYks, OsRajaKor, OsRaja, OsTarvPros, OsPros |
| TyomTukiVS | Työmarkkinatuki kuukausitasolla vuosikeskiarvona | mvuosi, minf, tarvhark, ositt, puoliso, lapsia, huoll, omatulo, puoltulo, vanhtulot, oikeuskor, vahsosetuus, aktiivi = 0 |  |

Työmarkkinatuesta säädettiin lailla 30.12.1993/1542, joka tuli voimaan vuoden 1994 alussa. Laki kumottiin uudella työttömyysturvalailla 30.12.2002/1290, johon säädökset työmarkkinatuesta nyt sisältyvät.

## Päivärahan suuruus

|  |  |
| --- | --- |
| **Käytetyt parametrit** | TTPerus, KorotusOsa |

Laissa työmarkkinatuesta 30.12.1993/1542 säädettiin, että täysimääräinen työmarkkinatuki on yhtä suuri kuin peruspäiväraha.

23 §

Työmarkkinatuen määrä

Täysimääräinen työmarkkinatuki on työttömyysturvalain 22 §:n 1 momentissa tarkoitetun päivärahan suuruinen.

Uudessa työttömyysturvalaissa 30.12.2002/1290 on vastaava säädös:

**9 luku 1 §**

**Työmarkkinatuen määrä**

Täysimääräinen työmarkkinatuki on 6 luvun 1 §:n 1 momentissa tarkoitetun peruspäivärahan suuruinen.

Lailla 20.12.2009/1188 työmarkkinatuen saajille säädettiin oikeus korotusosaan työllistämistä edistävien palvelujen ajalta. Korotusosa on yhtä suuri kuin peruspäivärahan korotusosa. Laki tuli voimaan 1.1.2010. Korotettua päivärahaa soviteltaessa sovittelu koskee ensisijaisesti varsinaista päivärahaa. Jos varsinaista päivärahaa ei jää maksettavaksi, sovitellaan myös korotusosaa. Tämä on ollut Kelan käytäntö, jota ei ole laissa suoraan määritetty. Seikalla on merkitystä, koska aktiiviajan korotusosat ovat vuodesta 2013 etuoikeutettua tuloa toimeentulotuessa.

## Tarveharkinta

|  |  |
| --- | --- |
| **Käytetyt parametrit** | RajaHuolt, RajaLaps, TarvPros1, TarvPros2, RajaYks, PuolVah, |

Laissa työmarkkinatuesta 30.12.1993/1542 säädettiin työmarkkinatuen tarveharkinnasta mm. seuraavasti:

**24 §**

**Työmarkkinatuen tarveharkinta**

Taloudellisen tuen tarvetta harkittaessa otetaan huomioon henkilön omat tulot kokonaan ja hänen puolisonsa tu­lot 300 markkaa ylittävältä osalta kuukaudessa. -----

-------

Edellä 23 §:ssä tarkoitetun täysimääräisen työmarkkinatuen kuukautta kohden lasketusta määrästä vähennetään huoltovelvollisella 75 prosenttia siitä 1 ja 2 momentin mukaisesti määrätystä tulojen osasta, joka ylittää 5 540 markkaa kuukaudessa. Yksinäisellä henkilöllä vähennetään vastaavasti 75 prosenttia siitä 1 ja 2 momentin mukaisesti määrätystä tulojen osasta, joka ylittää kaksi kolmasosaa huoltovelvollisen edellä mainitusta tulorajasta. Yksinäisen henkilön tulo­raja korotetaan lähimpään kymmeneen markkaan. Huoltovelvollisen tulorajaa korotetaan 630 markalla jokaisen huol­lettavan alle 18-vuotiaan lapsen osalta.

Lailla 6.9.1996/665 muutettiin tämän pykälän 3 momenttia alentamalla huoltovelvollisen tarveharkinnassa noudatettavaa prosenttia ja tulorajaa. Laki tuli voimaan 1.1.1997.

24 §

Työmarkkinatuen tarveharkinta

------------------

Edellä 23 §:ssä tarkoitetun täysimääräisen työmarkkinatuen kuukautta kohden lasketusta määrästä vähennetään huoltovelvollisella 50 prosenttia siitä 1 ja 2 momentin mukaisesti määrätystä tulojen osasta, joka ylittää 5 040 markkaa kuukaudessa. Yksinäisellä henkilöllä vähennetään vastaavasti 75 prosenttia siitä 1 ja 2 momentin mukaisesti määrätystä tulojen osasta, joka ylittää 1 500 markkaa kuukaudessa. Huoltovelvollisen tulorajaa korotetaan 630 markalla jokaisen huolettavan alle 18-vuotiaan lapsen osalta.

Lailla 3.12.1999/1131 korotettiin tämän pykälän 1 momentissa määriteltyä rajaa. Laki tuli voimaan 1.9.2000.

24 §

Työmarkkinatuen tarveharkinta

Taloudellisen tuen tarvetta harkittaessa otetaan huomioon henkilön omat tulot kokonaan ja hänen puolisonsa tu­lot 1 400 markkaa ylittävältä osalta kuukaudessa.----

Lailla 13.7.2001/637 vahvistettiin tarveharkinnan rajojen euromäärät, jotka tulivat voimaan 1.1.2002.

24 §

Työmarkkinatuen tarveharkinta

Taloudellisen tuen tarvetta harkittaessa otetaan huomioon henkilön omat tulot kokonaan ja hänen puolisonsa tu­lot 236 euroa ylittävältä osalta kuukaudessa. ----

------

Edellä 23 §:ssä tarkoitetun täysimääräisen työmarkkinatuen kuukautta kohden lasketusta määrästä vähennetään huoltovelvollisella 50 prosenttia siitä 1 ja 2 momentin mukaisesti määrätystä tulojen osasta, joka ylittää 848 euroa kuu­kaudessa. Yksinäisellä henkilöllä vähennetään vastaavasti 75 prosenttia siitä 1 ja 2 momentin mukaisesti määrätystä tulojen osasta, joka ylittää 253 euroa kuukaudessa. Huoltovelvollisen tulorajaa korotetaan 106 eurolla jokaisen huollet­tavan alle 18-vuotiaan lapsen osalta. Työmarkkinatuen määräytymiseen vaikuttavat kuukausittaiset tuloerät pyöristetään alaspäin täysiksi euroiksi siten, että täyden euron yli menevä osa jätetään huomioon ottamatta.

Uudessa työttömyysturvalaissa 30.12.2002/1290 on vastaavat säädökset:

9 luku 3 §

Tarveharkinnassa huomioon otettavat tulot

Taloudellisen tuen tarvetta harkittaessa otetaan huomioon henkilön omat tulot kokonaan ja hänen puolisonsa tulot 236 euroa ylittävältä osalta kuukaudessa.-----

**9 luku 4 §**

**Tarveharkinta**

Edellä 1 §:n 1 momentissa tarkoitetun täysimääräisen työmarkkinatuen kuukautta kohden lasketusta määrästä vähennetään huoltovelvollisella 50 prosenttia siitä 3 §:n mukaisesti määrätystä tulojen osasta, joka ylittää 848 euroa kuukaudessa. Perheettömällä henkilöllä vähennetään vastaavasti 75 prosenttia siitä 3 §:n mukaisesti määrätystä tulojen osasta, joka ylittää 253 euroa kuukaudessa. Perheellisen tulorajaa korotetaan 106 eurolla jokaisen huollettavan alle 18-vuotiaan lapsen osalta. Työmarkkinatuen määräytymiseen vaikuttavat kuukausittaiset tuloerät pyöristetään alaspäin täysiksi euroiksi siten, että täyden euron yli menevä osa jätetään huomioon ottamatta.

9 luku kumottiin lailla 1.1.2010/1188.

**7 luku 6 §**

**Tarveharkinnassa huomioon otettavat tulot.**

Taloudellisen tuen tarvetta harkittaessa otetaan huomioon henkilön omat tulot kokonaan ja hänen puolisonsa tulot 536 euroa ylittävältä osalta kuukaudessa. Metsätalouden tulona otetaan huomioon varojen arvostamisesta verotuksessa annetun lain (1142/2005) 7 §:n 2 momentin mukaan vahvistettu metsän keskimääräinen vuotuinen tuotto kerrottuna metsän pinta-alalla. Työmarkkinatuki määrätään tuen maksamisajankohdan tilannetta vastaavaksi joko arvioitujen tai muutoin todettavissa olevien tulojen perusteella. Valtioneuvoston asetuksella säädetään tarkemmin tarveharkinnassa huomioon otettavista tuloista.

Työmarkkinatuen tarveharkinnasta puolison tulojen perusteella luovuttiin 1.1.2013 (28.12.2012/1005).

**7 luku 6 §**

**Tarveharkinnassa huomioon otettavat tulot**

Työmarkkinatuen saajan tulot otetaan taloudellisen tuen tarvetta harkittaessa kokonaisuudessaan huomioon. Metsätalouden tulona otetaan huomioon varojen arvostamisesta verotuksessa annetun lain (1142/2005) 7 §:n 3 ja 4 momentin mukaan vahvistettu metsän keskimääräinen vuotuinen tuotto kerrottuna metsän pinta-alalla. Työmarkkinatuki määrätään tuen maksamisajankohdan tilannetta vastaavaksi joko arvioitujen tai muutoin todettavissa olevien tulojen perusteella. Valtioneuvoston asetuksella säädetään tarkemmin tarveharkinnassa huomioon otettavista tuloista.

Parametrien kehitys on esitetty edellä peruspäivärahan kohdalla taulukossa Tarveharkinnan tulorajat (sekä peruspäiväraha että työmarkkinatuki) 1985–

**Osittainen työmarkkinatuki**

Laissa työmarkkinatuesta 30.12.1993/1542 säädettiin osittaisesta työmarkkinatuesta seuraavasti:

26 §

Osittainen työmarkkinatuki

Vanhempiensa taloudessa asuvan 2 §:n 1 kohdassa tarkoitetun henkilön työmarkkinatuki on 60 prosenttia 23-25 §:n mukaisesti lasketusta työmarkkinatuesta.

Uudessa työttömyysturvalaissa 30.12.2002/1290 osittaisen työmarkkinatuen määrää alennettiin, mutta siihen liitettiin vanhempien tuloihin perusturva tarveharkinta:

9 luku 6 §

Osittainen työmarkkinatuki

Työmarkkinatuki on 50 prosenttia 1 §:n 1–3 momentin ja 3–5 §:n mukaisesti lasketusta työmarkkinatuesta, jos työnhakija asuu vanhempiensa taloudessa eikä ole täyttänyt työssäoloehtoa.

Mitä 1 momentissa säädetään, ei kuitenkaan sovelleta:

-------

3) työnhakijaan, jonka vanhempien, joiden taloudessa hän asuu, 3 §:ssä tarkoitetut tulot ovat enintään 1 781 eu­roa kuukaudessa; tulorajaa nostetaan 106 eurolla jokaisen työnhakijan vanhempien huollettavana olevan samassa talou­dessa asuvan osalta.

Täysimääräisen työmarkkinatuen kuukautta kohden lasketusta määrästä vähennetään 2 momentin 3 kohdassa tarkoitetuissa tilanteissa 50 prosenttia siitä 3 §:n mukaisesti määrätystä tulojen osasta, joka ylittää 2 momentin 3 koh­dassa tarkoitetun tulorajan. Vanhempien tulojen perustella vähennettynä työmarkkinatukena maksetaan kuitenkin vä­hintään 1 momentissa tarkoitettu määrä.

Sovellettaessa 2 momentin 3 kohtaa, jos hakijan vanhempien, joiden taloudessa hän asuu, tulot ylittävät säädetyn tulo­rajan, mutta hakija kykenee luotettavasti osoittamaan, etteivät vanhemmat tosiasiallisesti häntä taloudellisesti tue, työ­markkinatuki on maksettava ilman 1 momentissa tarkoitettua vähennystä.

Lapsikorotus

|  |  |
| --- | --- |
| **Käytetyt parametrit** | TTLaps1, TTLaps2, TTLaps3, TyomLapsPros |

Työttömyyspäivärahojen lapsikorotuksista, jotka koskevat sekä ansiosidonnaisia päivärahoja että peruspäi­värahaa, on säädetty työttömyysturvalaissa 24.8.1984/602. Samat lapsikorotukset ovat liittyneet myös työ­markkinatukeen, mutta työmarkkinatuen lapsikorotuksia alennettiin vuosiksi 1997–2001. Markkamääriä on myöhemmin tarkistettu indeksikorotuksilla.

**24§**

**Lapsikorotus**

Työttömyyspäivärahan saajalle, jolla on huollettavanaan 18 vuotta nuorempi lapsi, maksetaan päiväraha korotettuna lapsikorotuksella, jonka suuruus yhdestä lapsesta on 15 markkaa, kahdesta lapsesta yhteensä 22 markkaa ja kolmesta tai useammasta lapsesta yhteensä 28 markkaa.

Laissa työmarkkinatuesta 30.12.1993/1542 säädettiin, että työmarkkinatuen lapsikorotukset ovat yhtä suu­ret kuin työttömyysturvalaissa säädetyt lapsikorotukset.

23 §

Työmarkkinatuen määrä

------------------

Työmarkkinatuen saajalle, jolla on huollettavanaan 18 vuotta nuorempi lapsi, maksetaan tuki korotettuna lapsi­korotuksella, joka on työttömyysturvalain 24 §:ssä säädetyn suuruinen.

Lapsikorotusten poikkeuksellisesta tarkistamisesta ja indeksijäädytyksestä säädettiin laissa 16.12.1994/1212. Laki oli voimassa vuonna 1995.

2 §

Sen estämättä, mitä työttömyysturvalain 25 §:ssä säädetään lain markkamäärien tarkistamisesta palkkatason muutosta vastaavassa suhteessa, lain 24 §:ssä mainitun lapsikorotuksen 22 markan markkamäärän sijasta sovelletaan väliaikaisesti 24 markkaa, 32 markan markkamäärän sijasta sovelletaan väliaikaisesti 35 markkaa ja 41 markan mark­kamäärän sijasta sovelletaan väliaikaisesti 45 markkaa.

Lapsikorotusten suuruudesta päätettiin lailla 21.8.1995/1061, joka tuli voimaan 1.9.1995. Voimaantulosään­nöksen mukaan markkamäärät vastaavat vuoden 1995 ensimmäisen neljänneksen tasoa.

24 §

Lapsikorotus

Työttömyyspäivärahan saajalle, jolla on huollettavanaan 18 vuotta nuorempi lapsi, maksetaan päiväraha koro­tettuna lapsikorotuksella, jonka suuruus yhdestä lapsesta on 24 markkaa, kahdesta lapsesta yhteensä 35 markkaa ja kolmesta tai useammasta lapsesta yhteensä 45 markkaa.

Lailla 22.12.1995/1705, joka tuli voimaan 1.1.1996 alennettiin työmarkkinatuen lapsikorotukset 40 prosenttiin normaaleista lapsikorotuksista:

23 §

Työmarkkinatuen määrä

------------------

Työmarkkinatuen saajalle, jolla on huollettavanaan 18 vuotta nuorempi lapsi, maksetaan tuki korotettuna lapsi­korotuksella, jonka suuruus on 40 prosenttia työttömyysturvalain 24 §:ssä säädetystä lapsikorotuksesta.

Lapsikorotusten indeksijäädystä jatkettiin laeilla 20.12.1996/1221, 20.12.1996/1222 ja 30.12.1997/1401.

Lapsikorotusten euromäärät sisältyvät lakiin 13.7.2001/636, jonka voimaantulosäännöksen mukaan euro­määrät vastaavat tammikuun 2001 indeksitasoa:

24 §

Lapsikorotus

Työttömyyspäivärahan saajalle, jolla on huollettavanaan 18 vuotta nuorempi lapsi, maksetaan päiväraha koro­tettuna lapsikorotuksella, jonka suuruus yhdestä lapsesta on 4,21 euroa, kahdesta lapsesta yhteensä 6,18 euroa ja kol­mesta tai useammasta lapsesta yhteensä 7,97 euroa.

Lailla 23.11.2001/1062 työmarkkinatuen lapsikorotukset palautettiin samansuuruisiksi kuin muussa työttö­myysturvassa. Laki tuli voimaan 1.1.2002.

23 §

Työmarkkinatuen määrä

------------------

Työmarkkinatuen saajalle, jolla on huollettavanaan 18 vuotta nuorempi lapsi, maksetaan tuki korotettuna lapsi­korotuksella, joka on työttömyysturvalain 24 §:ssä säädetyn suuruinen.

Uudessa työttömyysturvalaissa 30.12.2002/1290 vastaavat pykälät on seuraavassa muodossa:

6 luku 6 §

Lapsikorotus

Työttömyyspäivärahan saajalle, jolla on huollettavanaan 18 vuotta nuorempi lapsi, maksetaan päiväraha koro­tettuna lapsikorotuksella, jonka suuruus yhdestä lapsesta on 4,21 euroa, kahdesta lapsesta yhteensä 6,18 euroa ja kol­mesta tai useammasta lapsesta yhteensä 7,97 euroa.

Lain voimaantulosäännöksen mukaan nämä rahamäärät vastaavat tammikuun 2001 indeksitasoa.

Lailla 04.12.2019/1217 lapsikorotuksiin tehtiin tasokorotus ja indeksivuotta muutettiin. Laki tuli voimaan 1.1.2020.:

6 luku 6 §

Lapsikorotus

Työttömyyspäivärahan saajalle, jolla on huollettavanaan 18 vuotta nuorempi lapsi, maksetaan päiväraha koro­tettuna lapsikorotuksella, jonka suuruus yhdestä lapsesta on 4,21 euroa, kahdesta lapsesta yhteensä 6,18 euroa ja kol­mesta tai useammasta lapsesta yhteensä 7,97 euroa.

14 luku 1 §

Etuuksien korotus

Edellä 1 momentissa tarkoitetut määrät vastaavat sitä kansaneläkeindeksin pistelukua, jonka mukaan vuoden 2019 tammikuussa maksettavina olleiden kansaneläkkeiden suuruus on laskettu.

Oheisessa taulukossa on yhteenveto lapsikorotusten suuruudesta vuosina 1985–2005. Vuosina 1996–2001 työmarkkinatuen lapsikorotukset olivat 40 prosenttia täysimääräisistä lapsikorotuksista.

Lapsikorotusten suuruus 1985–

|  |  |  |  |  |
| --- | --- | --- | --- | --- |
| **Voimaantulo** | **1 lapsesta mk tai €/päivä** | **2 lapsesta mk tai €/päivä** | **3 lapsesta mk tai €/päivä** | Säädös |
| 1.1.1985 | 15 | 22 | 28 | 24.8.1984/602 |
| 1.7.1986 | 16 | 24 | 30 | 6.6.1986/430 |
| 1.7.1987 | 17 | 25 | 32 | 29.5.1987/527 |
| 1.7.1988 | 18 | 27 | 34 | 3.6.1988/485 |
| 1.7.1989 | 20 | 30 | 38 | 1989/516 |
| 1.7.1990 | 22 | 32 | 41 | 15.6.1990/538 |
| 1.7.1991 | 24 | 34 | 44 | 7.6.1991/897 |
| 1.1.1995 | 24 | 35 | 45 | 16.12.1994/1212, 21.8.1995/1060, 21.8.1995/1061, 20.12.1996/1221, 20.12.1996/1222, 30.12.1997/1401 |
| 1.1.2000 | 24 | 35 | 46 | Indeksitarkistus |
| 1.1.2001 | 25 | 37 | 47 | Indeksitarkistus |
| 1.1.2002 | 4,31 | 6,33 | 8,16 | 13.7.2001/636 ja indek­sitarkistus |
| 1.1.2003 | 4,36 | 6,40 | 8,26 | 30.12.2002/1290 ja in­deksitarkistus |
| 1.1.2004 | 4,39 | 6,44 | 8,31 | Indeksitarkistus |
| 1.1.2005 | 4,40 | 6,46 | 8,34 | Indeksitarkistus |
| 1.1.2006 | 4,45 | 6,54 | 8,43 | Indeksitarkistus |
| 1.1.2007 | 4,53 | 6,65 | 8,58 | Indeksitarkistus |
| 1.1.2008 | 4,64 | 6,82 | 8,79 | Indeksitarkistus |
| 1.1.2009 | 4,86 | 7,13 | 9,19 | Indeksitarkistus |
| 1.1.2011 | 4,88 | 7,16 | 9,23 | Indeksitarkistus |
| 1.1.2012 | 5,06 | 7,43 | 9,58 | Indeksitarkistus |
| 1.1.2013 | 5,24 | 7,69 | 9,92 | Indeksitarkistus |
| 1.1.2014 | 5,27 | 7,74 | 9,98 | Indeksitarkistus |
| 1.1.2015 | 5,29 | 7,77 | 10,02 | Indeksitarkistus |
| 1.1.2016 | 5,27 | 7,74 | 9,98 | Indeksitarkistus |
| 1.1.2017 | 5,23 | 7,68 | 9,90 | Indeksileikkaus |
| 1.1.2020 | 5,28 | 7,76 | 10,00 | 4.12.2019/1217 ja indeksitarkistus |
| 1.1.2021 | 5,30 | 7,78 | 10,03 | Indeksitarkistus |

Soviteltu päiväraha

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| SoviteltuKS | Soviteltu työttömyyspäiväraha kuukausitasolla | mvuosi, mkuuk, minf, ansiosid, oikeuskor, lapsia, praha, tyotulo, rahapalkka, koultuki, aktiivi = 0 | SovSuoja, SovPros, SovRaja, SovSuojaKoul, SovProsKoul, VahPros |
| SoviteltuVS | Soviteltu työttömyyspäiväraha kuukausitasolla vuosikeskiarvona | mvuosi, minf, ansiosid, oikeuskor, lapsia, praha, tyotulo, rahapalkka, koultuki, aktiivi = 0 |  |

Työttömyysturvalaissa 24.8.1984/602 määriteltiin työttömyyspäivärahan suuruus osa-aikatyötä ja sivu­työtä tehtäessä:

19§

Osa-aikatyön vastaanottaminen

Kun työtön henkilö ottaa vastaan osa-aikatyötä, hänellä on oikeus soviteltuun työttömyyspäivärahaan siten, että se ja 75 prosenttia osa-aikatyön palkasta yhteensä nousevat siihen määrään, johon hänellä olisi oikeus, mikäli hän olisi ollut kokonaan työtön.

-----------

20 §

Lyhennettyä työaikaa ja osa-aikatyötä tekevän ansioon suhteutetun päivärahan enimmäissuuruus

Ansioon suhteutettua päivärahaa voidaan maksaa 17–19§:ssä tarkoitetuissa tapauksissa niin paljon, että se mah­dollisine lapsikorotuksineen ja työstä saatu palkka yhteensä ovat enintään 90 prosenttia ansioon suhteutetun päivärahan perusteena olevasta palkasta.

21§

Sivutyö

Jos henkilö on joutunut työttömäksi päätoimestaan ja hänellä on ollut sen ohella sivutyö, ei tästä saatua palkkaa tai muuta työtuloa oteta huomioon ansioon suhteutetun päivärahan suuruutta määriteltäessä.

Työttömyyspäivärahaa maksettaessa otetaan sivutyöstä saatu palkka ja muu työtulo huomioon siten, että päivä­raha ja 75 prosenttia palkka- tai muun työtulon siitä osasta, joka ylittää 400 markkaa, voivat kuukaudessa yhteensä nousta määrään, joka päivärahana muutoin olisi voitu maksaa.

-----------

Lailla 27.2.1987 otettiin myös osa-aikatyön sovittelussa käyttöön 400 markan suojaosuus. Suojaosuuteen tehtiin indeksikorotuksia vuosina 1987–1991.

Sovitellun päivärahan käyttöalaa laajennettiin lailla 30.12.1993/1537, joka tuli voimaan 1.1.1994 ja jossa sen suuruus määriteltiin seuraavasti:

18 §

Sovitellun työttömyyspäivärahan suuruus

Soviteltua työttömyyspäivärahaa maksetaan siten, että päiväraha ja 80 prosenttia saadun tulon siitä osasta, joka ylittää 750 markkaa, voivat kuukaudessa tai neljän peräkkäisen kalenteriviikon aikana (*tarkastelujakso*) yhteensä nousta määrään, joka päivärahana muutoin olisi voitu maksaa.

Ansioon suhteutettua päivärahaa voidaan maksaa niin paljon, että se mahdollisine lapsikorotuksineen ja työstä saatu tulo tarkastelujakson aikana yhteensä ovat enintään 90 prosenttia ansioon suhteutetun päivärahan perusteena ole­vasta palkasta, kuitenkin vähintään niin paljon kuin henkilöllä olisi oikeus saada peruspäivärahana.

Sovitellun päivärahan laskukaavaa muutettiin lailla 6.9.1996/666, joka tuli voimaan 1.1.1997. Uudessa laskukaavassa sovitteluprosentti oli pienempi, mutta suojaosa oli poistettu käytöstä.

18 §

Sovitellun työttömyyspäivärahan suuruus

Soviteltua työttömyyspäivärahaa maksetaan siten, että päiväraha ja 50 prosenttia saadusta tulosta voivat kuukau­dessa tai neljän peräkkäisen kalenteriviikon aikana (*sovittelujakso*) yhteensä nousta määrään, joka päivärahana muutoin olisi voitu maksaa.

Aikaisempi sovittelukäytäntö jätettiin kuitenkin voimaan koulutustukiin (22.11.1996/909). Koulutustuen suojaosa muutettiin myöhemmin euromääräiseksi lailla 13.7.2001/638.

**18 §**

**Vähennetty** **koulutustuki**

Vähennettyä koulutustukea maksetaan siten, että koulutustuki ja 80 prosenttia saadun tulon siitä osasta, joka ylittää 750 markkaa (suojaosa), voivat kuukaudessa yhteensä nousta määrään, joka koulutustukena olisi muutoin voitu maksaa.

Uudessa työttömyysturvalaissa 30.12.2002/1290 säädetään sovitellun työttömyyspäivärahan suuruudesta seuraa­vasti:

4 luku 5 §

Etuuden määrä

Soviteltu työttömyysetuus lasketaan siten, että etuus ja 50 prosenttia saadusta tulosta voivat sovittelujakson ai­kana yhteensä nousta määrään, joka etuutena muutoin olisi voitu maksaa.

Sovitellun ansiopäivärahan määrä lasketaan siten, että se mahdollisine lapsikorotuksineen ja tulo sovittelujakson aikana yhteensä ovat enintään 90 prosenttia ansiopäivärahan perusteena olevasta palkasta, kuitenkin vähintään niin paljon kuin henkilöllä olisi oikeus saada peruspäivärahana.

Soviteltu ansiopäiväraha mahdollisine lapsikorotuksineen voi olla yhdessä työtulon kanssa enintään päivärahan perusteena olevan palkan suuruinen siltä osin kuin henkilöllä on oikeus sovittelujaksolta 6 luvun 3 §:ssä tarkoitettuun korotettuun ansio-osaan, kuitenkin vähintään niin paljon kuin henkilöllä olisi oikeus saada peruspäivärahaa.

Työttömän koulutustuki poistui omana etuutenaan 1.1.2010 alkaen (22.12.2009/1188). Samalla sovitellun koulutustuen erityissäännöt poistettiin.

Vuoden 2014 alussa säädettiin työttömyysturvalain soviteltuun työttömyyspäivärahaan 300 euron suojaosa seuraavasti (20.12.2013/1049).

**4 luku**

**Soviteltu ja vähennetty työttömyysetuus**

**5 §**

**Etuuden määrä**

Soviteltu työttömyysetuus lasketaan siten, että etuus ja 50 prosenttia saadun tulon siitä osasta, joka ylittää suojaosan, voivat sovittelujakson aikana yhteensä nousta määrään, joka etuutena muutoin olisi voitu maksaa.

Suojaosan määrä on:

1) 300 euroa kuukauden sovittelujakson aikana;

2) 300 euroa käytettäessä 4 §:n 2 momentin mukaista laskennallista tuloa;

3) 279 euroa neljän peräkkäisen kalenteriviikon sovittelujakson aikana.

Sovitellun ansiopäivärahan määrä lasketaan siten, että se mahdollisine lapsikorotuksineen ja tulo sovittelujakson aikana yhteensä ovat enintään ansiopäivärahan perusteena olevan palkan suuruinen, kuitenkin vähintään niin paljon kuin henkilöllä olisi oikeus saada peruspäivärahana.

Suojaosa korotettiin tilapäisesti 500 euroon kuukaudessa ajalle 1.6.2020-31.10.2020 (11.6.2020/429).

**2 §**

**Työttömyysetuuden sovittelu**

Poiketen siitä, mitä työttömyysturvalain 4 luvussa säädetään:

---

3) suojaosa on 500 euroa kuukauden sovittelujakson aikana ja 465 euroa neljän peräkkäisen kalenteriviikon sovittelujakson aikana.

Suojaosan korotusta 500 euroon kuukaudessa jatkettiin ajalle 1.11.2020 – 31.12.2020 lailla 29.10.2020/725, ajalle 1.1.2021 – 31.3.2021 lailla 17.12.2020/1023 ja ajalle 1.4.2021 – 30.6.2021 lailla 26.03.2021/251.

Ylläpitokorvaukset

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| YPitoKorvS | Ylläpitokorvaukset kuukausitasolla | mvuosi, mkuuk, minf, oikeuskor | YPitok |
| YPitoKorvVS | Ylläpitokorvaukset kuukausitasolla vuosikeskiarvona | mvuosi, minf, oikeuskor |  |

Työllisyyskoulutuksessa tai työvoimapoliittisessa aikuiskoulutuksessa oleva henkilö on voinut saada opiskeluajalta erilaisia ruokailu-, matka- ja majoituskustannusten korvauksia. Asetuksella 23.12.1992/1480, joka tuli voimaan 1.1.1993, säädettiin yhtenäisestä 30 markan ylläpitokorvauksesta. Lailla 17.11.2000/966 säännös ylläpitokorvauksen suuruudesta siirrettiin asetuksesta lakiin. Sittemmin se on muunnettu euromääräiseksi ja sen suuruutta on nostettu. Laissa julkisesta työvoimapalvelusta on määritelty myös korotettu ylläpitokorvaus, jota voivat saada oman työssäkäyntialueensa ulkopuolella opiskelevat ja majoitusta tarvitsevat. Oheisessa taulukossa on esitetty ylläpitokorvauksen kehitys vuodesta 1993 lähtien.

Ylläpitokorvaus 1993–

|  |  |  |  |
| --- | --- | --- | --- |
| **Voimaantulo** | **Ylläpitokorvaus päivältä** | **Korotettu ylläpitokorvaus**  **päivältä** | **Asetus tai laki** |
| 1.1.1993 | 30 mk |  | 23.12.1992/1480 |
| 1.1.2001 | 30 mk |  | 17.11.2000/966 |
| 1.1.2002 | 7 € |  | 16.11.2001/993 |
| 1.1.2003 | 7 € | 14 € | 30.12.2002/1295 |
| 1.1.2004 | 8 € | 16 € | 14.11.2003/925 |
| 1.1.2010 | 9 € | 18 € | 22.12.2009/1198 |

Vuorottelukorvaukset

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| VuorVapKorvKS | Vuorotteluvapaakorvaukset kuukausitasolla | mvuosi, mkuuk, minf, perust, korotus, palkka | VuorKorvPros, VuorKorvPros2, VuorKorvYlaRaja |
| VuorVapKorvVS | Vuorotteluvapaakorvaukset kuukausitasolla vuosikeskiarvona | mvuosi, minf, perust, korotus, palkka |  |

Vuorottelukorvauksista säädettiin ensi kertaa laissa vuorotteluvapaakokeilusta (22.12.1995/1663).

7  §

Vuorottelukorvauksen suuruus

Vuorottelukorvauksen täysi määrä on 60 prosenttia siitä työttömyyspäivärahasta, johon henkilöllä olisi työttömänä ollessaan oikeus työttömyysturvalain 13, 16, 22 ja 23 §:n perusteella, enintään kuitenkin 4 500 markkaa kuukaudessa. Vuorottelukorvausta määriteltäessä ei työttömyysturvalain 24 §:ssä tarkoitettuja lapsikorotuksia oteta huomioon.

Edellä 1 momentissa tarkoitettua työttömyyspäivärahaa määrättäessä henkilön vuorotteluvapaan aikana saamaan lakisääteiseen etuuteen, palkkaan ja muuhun työtuloon sovelletaan, mitä työttömyyspäivärahasta työttömyysturvalain 17, 18, 27 ja 27 a §:ssä säädetään.

Sen estämättä, mitä työttömyysturvalain 23 §:ssä ja ansioon suhteutetun työttömyyspäivärahan perusteena olevan palkan määrittämisestä annetussa asetuksessa (754/84) säädetään, vakiintuneena pidettävää palkkatuloa määrättäessä otetaan huomioon vuorotteluvapaata edeltäneen 52 viikon ajalta saadut palkkatulot eikä palkkatuloihin lueta niitä luontaisetuja, joiden saaminen vuorottelusopimuksen mukaan jatkuu vuorotteluvapaan aikana.

Lailla 19.12.1997/1201 vuorottelukorvauksen tasoa nostettiin ja yläraja poistettiin.

**7 §**

**Vuorottelukorvauksen suuruus**

Vuorottelukorvauksen täysi määrä on 70 prosenttia siitä työttömyyspäivärahasta, johon henkilöllä olisi työttömänä ollessaan oikeus työttömyysturvalain 13, 16, 22 ja 23 §:n perusteella. Vuorottelukorvausta määriteltäessä ei työttömyysturvalain 24 §:ssä tarkoitettuja lapsikorotuksia oteta huomioon.

Kokeilun jälkeen vuorotteluvapaakäytäntö vakinaistettiin vuorotteluvapaalaissa (30.12.2002/1305). Samalla säädettiin korotetusta vuorottelukorvauksesta. Vuorotteluvapaan kesto asetettiin vähintään 90 yhtäjaksoiseksi kalenteripäiväksi ja yhteensä enintään 359 kalenteripäiväksi.

**15 §**

**Vuorottelukorvauksen suuruus**

Vuorottelukorvauksen täysi määrä on 70 prosenttia siitä työttömyyspäivärahasta, johon henkilöllä olisi työttömänä ollessaan oikeus työttömyysturvalain 5 luvun 2―5 §:n sekä 6 luvun 1, 2 ja 4 §:n perusteella. Edellä sanottu korvaus on 80 prosenttia, jos vuorottelijalla on vähintään 25 vuotta 4 §:ssä tarkoitettua työhistoriaa ennen vuorotteluvapaan alkamista. Vuorottelukorvausta määriteltäessä ei työttömyysturvalain 6 luvun 6 §:ssä tarkoitettua lapsikorotusta oteta huomioon.

Ansiopäivärahan kesto

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| AnsioSidKestoRaj | Ansiopäivärahan ja vuorottelukorvauksen enimmäis- ja vähimmäiskeston rajaus | mvuosi, mkuuk, kertymapv, tyohistv, lasktyohistv, taytkk, ikavu, ikakk, tmtukipv, tyooloehto, vuorkorv | AnsioSidKesto, AnsioSidKesto2, AnsioSidKesto3, LisaPvTyoHist, LisaPvAlaIka, LisaPvYlaika, KestoIkaRaja, KestoLyhEhtoV,  TTPaivia, VuorKorvMaxKesto |

Ansiopäivärahan enimmäiskestosta säädettiin ensi kertaa työttömyysturvalaissa (24.8.1984/602).

**26 §**

**Päivärahakauden kesto**

Peruspäivärahaa maksetaan ajallisesti rajoittamattomana ja ansioon suhteutettua päivärahaa enintään 500 työttömyyspäivältä neljän peräkkäisen kalenterivuoden aikana.

Lailla 20.12.2013/1049 maksuaikaa lyhennettiin sellaisilta henkilöiltä, jotka eivät täytä kolmen vuoden työssäoloaikaa:

**3 §**

**Ansiopäivärahan ansio-osan maksuajan lyhentäminen**

Ansiopäivärahan saajalle, joka ei ole ollut työssä yhteensä vähintään kolmea vuotta ennen työttömyyspäivärahaoikeuden alkamista, ansiopäiväraha maksetaan päivärahakauden enimmäisajan 100 viimeiseltä päivältä sen suuruisena kuin se maksettaisiin peruspäivärahana.

Lailla 9.12.2016/1081 maksuaika määriteltiin uudelleen niin että sillä on kolme vaihtoehtoa:

**7 §**

**Päivärahakauden enimmäisaika**

Peruspäivärahaa ja ansiopäivärahaa maksetaan yhteensä enintään:

1) 300 työttömyyspäivältä henkilölle, joka on ollut 17 vuotta täytettyään työssä yhteensä enintään kolme vuotta ennen työttömyyspäivärahaoikeuden alkamista;

2) 400 työttömyyspäivältä henkilölle, joka on ollut 17 vuotta täytettyään työssä yhteensä yli kolme vuotta ennen työttömyyspäivärahaoikeuden alkamista;

3) 500 työttömyyspäivältä henkilölle, jonka työssäoloehto on täyttynyt hänen täytettyään 58 vuotta ja jolla on työssäoloehdon täyttyessä 11 §:ssä tarkoitettua työssäoloaikaa vähintään viisi vuotta viimeisen 20 vuoden aikana.

Enimmäisaikaan luetaan myös sellaiset työttömyyspäivät, joilta henkilölle on maksettu työttömyysetuutta sellaisessa valtiossa, jossa sovelletaan sosiaaliturva-asetusta tai perusasetusta tai jonka kanssa Suomella on työttömyysturvaa koskeva sopimus.

Laskettaessa 1 momentin mukaista enimmäisaikaa otetaan soviteltuna työttömyyspäivärahana maksettu määrä huomioon muunnettuna täysiksi työttömyyspäivärahapäiviksi.

Kolmannessa kohdassa viitattu työssäoloajan määritelmä on seuraava:

**11 §**

**Työssäoloajan laskeminen**

Edellä 7 §:n 1 momentin 3 kohdassa ja 9 §:ssä tarkoitettu työssäoloaika lasketaan työntekijän eläkelain (395/2006)  
3 §:ssä tarkoitettujen työeläkelakien alaisten ansioiden perusteella.

Työssäolokuukausien lukumäärä saadaan jakamalla kunkin kalenterivuoden ansiot luvulla 510. Kalenterivuosikohtainen osamäärä pyöristetään alaspäin lähimpään kokonaislukuun, joka voi olla enintään 12. Eri vuosien osamäärät lasketaan yhteen.

Ansiopäivärahan kesto

|  |  |  |  |  |
| --- | --- | --- | --- | --- |
| **Voimaantulo** | **Tavallinen enimmäis-kesto, pv** | **Lyhennetty enimmäis-kesto, pv** | **Pidennetty enimmäis-kesto, pv** | **Laki** |
| 1.1.1985 | 500 |  |  | 24.8.1984/602 |
| 1.1.2014 | 500 | 400 |  | 20.12.2013/1049 |
| 1.1.2017 | 400 | 300 | 500 | 9.12.2016/1081 |

Työttömyysturvan aktiivimalli

|  |  |
| --- | --- |
| **Käytetyt parametrit** | AlePros |

Työttömyysturvan aktiivimalli tuli voimaan 1.1.2018. Aktiivimallissa työttömyysturvaa leikataan tietyllä prosenttimäärällä, jos henkilö ei ole osoittanut lain mukaista aktiivisuutta edeltävän 65 työttömyysetuuden maksupäivän tarkastelujakson aikana.

**3 a §**

**Työttömyyspäivärahan maksaminen alennettuna**

Jos henkilö ei ole ajanjaksona, jolta hänelle on maksettu työttömyyspäivärahaa yhteensä 65 päivältä, ollut riittävästi työssä tai työllistymistä edistävässä palvelussa, maksetaan hänelle seuraavalta 65 päivältä työttömyyspäiväraha alennettuna.

Alentaminen tehdään täyteen työttömyyspäivärahaan ja sen suuruus on 4,65 prosenttia.

Työttömyysturvan aktiivimalli

|  |  |  |
| --- | --- | --- |
| **Voimaantulo** | **Työttömyysturvan aktiivimallin alennusprosentti, %** | **Laki** |
| 1.1.2018 | 4,65 | 28.12.2017/1138 |

Työttömyysturvan aktiivimalli on kumottu 1.1.2020 lähtien laissa 19.12.2019/1311.