Arvonlisäverotus

Päivitetty viimeksi 14.1.2020

Sisällys

[Sisällys 1](#_Toc29928858)

[Taulukoiden luettelo 1](#_Toc29928859)

[Johdanto 2](#_Toc29928860)

[Arvonlisävero 2](#_Toc29928861)

[Tuotteiden verokantojen parametrisointi 4](#_Toc29928862)

Taulukoiden luettelo

[Keskeisiä verolakeja 2](#_Toc29928863)

[Arvonlisäverokannat 3](#_Toc29928864)

Johdanto

Tässä aineistossa käsitellään SISU-malliin sisältyvää arvonlisäverolainsäädäntöä. Yksityiskohtaisemmin kuvataan lainsäädäntöä vuodesta 2012 lähtien. Aineiston lopussa on viittaukset myös niihin makroihin, joita käytetään arvonlisäverottomien hintojen ja arvonlisäveron laskennassa.

Arvonlisäverotusta on säädellyt vuodesta 1993 pääosin seuraavassa taulukossa mainittu laki.

Keskeisiä verolakeja

|  |  |  |
| --- | --- | --- |
| **Lain nimi** | **Säädösnumero** | **Voimassaolo** |
| Arvonlisäverolaki | 30.12.1993/1501 | 1994– |

# Arvonlisävero

Yksityisen henkilöiden kulutus on arvonlisäveron alaista, ellei kyseessä ole arvonlisäveroton kulutus.

**84 §**

Suoritettava vero on 24 prosenttia veron perusteesta, ellei 85 tai 85 a §:ssä toisin säädetä.

**85 §**

Seuraavien palvelujen myynnistä sekä seuraavien tavaroiden myynnistä, yhteisöhankinnasta, siirrosta varastointimenettelystä ja maahantuonnista suoritettava vero on 14 prosenttia veron perusteesta: (30.11.2012/706)

1) ruokatavara, juoma ja muu sellaisenaan ihmisen nautittavaksi tarkoitettu aine sekä niiden raaka-aine ja niitä valmistettaessa tai säilöttäessä käytettävä mauste, säilöntäaine, väri- ja muu lisäaine (elintarvike);

2) ravintola- ja ateriapalvelut, lukuun ottamatta 2 momentin 3 kohdassa tarkoitettujen tavaroiden luovutuksia;

3) rehu ja rehuseos sekä niiden valmistuksessa käytettäväksi tarkoitettu raaka- ja lisäaine, eläinten ruokana käytettävät teollisuuden jäteaineet sekä rehukala (rehuaine).

Edellä 1 momentin 1 kohdan nojalla alennettua verokantaa ei sovelleta:

1) eläviin eläimiin;

2) vesijohtoveteen;

3) alkoholi- ja alkoholijuomaverolaissa tarkoitettuihin alkoholijuomiin ja tupakkavalmisteisiin; eikä

4) 85 a §:n 1 momentin 6 kohdassa tarkoitettuihin tavaroihin ja myrkkyihin.

**85 a §**

Seuraavien palvelujen myynnistä sekä seuraavien tavaroiden myynnistä, yhteisöhankinnasta, siirrosta varastointimenettelystä ja maahantuonnista suoritettava vero on 10 prosenttia veron perusteesta: (30.11.2012/706)

1) henkilökuljetus;

2) majoitustilan tai käyntisataman käyttöoikeuden luovuttaminen;

3) palvelu, jolla annetaan mahdollisuus liikunnan harjoittamiseen;

4) teatteri-, sirkus-, musiikki- ja tanssiesitysten, elokuvanäytösten, näyttelyjen, urheilutapahtumien, huvipuistojen, eläintarhojen, museoiden sekä muiden vastaavien kulttuuri- ja viihdetilaisuuksien ja laitosten pääsymaksut;

5) Yleisradio Oy:n valtion televisio- ja radiorahastosta saama määrä ja Ålands Radio och TV Ab:n saama korvaus Ahvenanmaan maakunnan hallituksen kantamista televisiomaksutuloista; (31.8.2012/492)

6) lääkelaissa (395/1987) tarkoitettu lääke, lääkelain 22 ja 22 a §:ssä tarkoitetut valmisteet, joita mainituissa lainkohdissa tarkoitettuun rekisteröintiin liitetyn ehdon mukaan saadaan myydä ainoastaan apteekkiliikkeestä, sekä kliininen ravintovalmiste ja niitä vastaava tuote sekä perusvoide silloin, kun ne oikeuttavat korvaukseen sairausvakuutuslain (1224/2004) perusteella;

7) kirja;

8) sanoma- ja aikakauslehdet vähintään kuukauden ajaksi tilattuina;

9) 79 c §:ssä tarkoitettu taide-esine, muun kuin maahantuonnin osalta kuitenkin vain silloin, kun myyjänä on tekijä tai hänen oikeudenomistajansa taikka satunnaisesti muu elinkeinonharjoittaja kuin 79 a §:n 3 momentissa tarkoitettu verovelvollinen jälleenmyyjä;

10) tekijänoikeuden haltijoita edustavan järjestön saama 45 §:n 1 momentin 3–5 kohdassa tarkoitettu tekijänoikeuteen liittyvä korvaus.

(2.12.2011/1202)

Edellä 1 momentin 4 kohdassa tarkoitettuina pääsymaksuina pidetään myös huvipuistojen ajolaitteiden ja muiden vastaavien laitteiden käytöstä perittäviä pääsymaksunluonteisia maksuja.

Edellä 1 momentin 7 kohdassa tarkoitettuna kirjana ei pidetä:

1) muulla tavalla kuin painettuna tai siihen verrattavalla tavalla valmistettua julkaisua;

2) kausijulkaisua; tai

3) pääasiallisesti mainoksia sisältävää julkaisua.

Arvonlisäverokannat

|  |  |  |  |  |  |  |
| --- | --- | --- | --- | --- | --- | --- |
| **Vuosi** | **Kuukausi** | **Yleinen verokanta** | **Ensimmäinen alennettu verokanta** | **Toinen alennettu verokanta** | **Kolmas alennettu verokanta** | **Laki** |
| 2013 | 1 | 24 | 14 | 10 | 0 | 30.11.2012/706 |
| 2010 | 7 | 23 | 13 | 9 | 0 | 29.12.2009/1780 |
| 2009 | 10 | 22 | 12 | 8 | 0 |  |
| 1998 | 1 | 22 | 17 | 8 | 0 |  |
| 1995 | 1 | 22 | 17 | 12 | 6 |  |
| 1994 | 6 | 22 | 12 | 5 | 0 |  |

## Tuotteiden verokantojen parametrisointi

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| ParamTuotteet | Tuotteiden alv-kantojen parametrisointi | mvuosi, ptaulu |  |

Makrolla parametrisoidaan kaikkien tuotteiden verokannat listaan [Tuotteet].

|  |  |  |  |
| --- | --- | --- | --- |
| **Makro** | **Makron selite** | **Käytetyt muuttujat** | **Käytetyt parametrit** |
| LaskeNetto | Arvonlisäverottoman hinnan laskenta | [Tuotteet] | [Tuotteet\_Kerroin], S1, R1, R2, S0, M1, M2 |
| LaskeAlv | Arvonlisäveron laskeminen | [Tuotteet] | [Tuotteet\_Kerroin], S1, R1, R2, S0, M1, M2 |

Makroilla päätellään tuoteluokkakohtaisesti arvonlisäverottomat nettohinnat ja lasketaan sen jälkeen nettohinnan ja verokannan perusteella arvonlisävero.